
Eleinte gyönyörűen ment, a házasságuk első három évében. Valójában csak 
jog szerint voltak házasok, gyakorlatilag inkább szeretők; Sárika a szüleinél 
lakott a Józsefvárosban, Misi is, Újpesten. Találkozni ugyan gyakran 
találkoztak, de azt már fölöttébb ritkán érték el, hogy biztonságos 
körülmények között négyszemközt maradhassanak. Holott erre a fiatal 
házasoknak szükségük van. 

Ilyenformán bibliai értelemben sem ismerték egymást sokkal jobban, 
mint egyébként. Legfőbb álmuk a saját lakás volt. Sárika statisztikusi 
minőségben dolgozott egy üzemnél, a fix fizetés valamennyi előnyével és 
hátrányával. Misi foglalkozására nézve iparművész — szabadúszó volt. 
Elsősorban abból tartotta fenn magát, hogy mintákat készített egy 
textilkátéesznek, amely exportra dolgozott, s a szérlagyártás mellett egyedi 
darabok szövetésével 15 foglalkozott. Sárika minden hónapban ötszáz 
forintot tett a bankba, Misi néha kétezret, néha ötvenet. 

A harmadik év végére elég gömbölyded összegecske gyült össze a 
takarékkönyvben. A szülők megtoldották, amennyivel kellett, úgyhogy a 
lakást megvették. Parányi lakás volt, egy szoba-konyha, s egy picike, 
jelzésszerű erkély, mely használhatatlan volt, viszont a fiatal 
lakástulajdonosok figyelmét állandóan foglalkoztatta. Ilyeneket gondoltak: 
— milyen remek volna, ha ez az erkély erkély volna, ott lehetne vacsorázni, 
olvasni, üldögélni. Így azonban úgy volt erkély, hogy egyben nem volt az, 
ami a létezésnek legfelháborítóbb, de a magyar építőiparban igen gyakori 
formája. 

A baj akkor kezdődött, mikor az erkély ügye fölött napirendre tértek. Ha 
két szobájuk van, talán ma 1s együtt élnek, noha ez nem bizonyos, de abban 
a tenyérnyi szobában nem a két ember nem fért meg — annyi hely volt —, 
hanem két életstílus. 

Míg fészket nem raktak a közös lakásban, Misi a szüleinél dolgozott a 
cselédszobában, ott szórta szét a miszlikbe szaggatott vázlatokat, kente a 
festéket az ablakfához, a tust a mackójába. Ha Sárika meglátogatta, 
szerényen csak annyit jegyzett meg: 

— Nagyobb rendet 15 tarthatnál. 

— Itt? — vonta meg Mis: a vállát. 

Sárikáéknál viszont Misi feszengett, mert akárhova tévedt a szeme, 
megállapodni sehol nem bírt. A karosszékek támláján csipkemütyür, hogy a 


hátratámaszkodó vendég haja be ne zsírozza a huzatot, mütyürkék a karfán, 
ha itallal kínálták a vendégeket; mindenki alátétet kapott a pohárhoz. Ha 
mellétette a poharat, mindig akadt, aki a hierarchiát helyreállította. 

— Rideg Itt nálatok — viszolygott Mis1. 

— A mi lakásunk majd otthonos lesz. 

Egy perc, s már csak arra gondoltak, hogy végre négyszemközt vannak, 
de ki tudja, meddig. 

Ebből a nagyjából vázolt alépítményből sarjadtak ki az ellentétek, 
törvényszerűen, de az érdekeltek számára mégis meglepőn. 

Misi szorosan az ablak mellett dolgozott az új lakásban, egyik lába 
zsámolyon, másik széken, előtte rajztábla, kétoldalt, a keze ügyében 
festékek, ecsetek, tollak, keménypapír és olló. Felváltva használta ezeket az 
eszközöket, főleg grafosszal dolgozott, gyakran megesett viszont, hogy a 
formát, ami megkísértette, ollóval vágta ki. A papírhulladék néha halomba 
gyűlt a lábánál. 

Megcsikordult a kulcs a zárban, a munkát abbahagyta, rohant ki az 
előszobába, hogy fogadja a feleségét. Dicsekedett, mint egy gyerek, hogy a 
, hormát teljesítette", aznap két— vagy háromszáz forintot keresett, s ha 
tartja a tempót, akkor év végére így vagy amúgy lesz. Közben kihámozta 
Sárikát a télikabátjából, csókolta, simogatta: 

— Megj be, szedd magad rendbe, addig főzök egy feketét. Jaj, de örülök, 
hogy megjöttél! 

Kezében a tálca, rajta a két csésze fekete, illatos gőzök közepette. 

— Mi az? — kérdezte meghökkenve, az ablak tárva; Sárikán a koszos 
pongyolája, kezében seprű: 

— Egy kis rendet csinálok — mondta bocsánatkérőn. — Én ezt így nem 
bírom. 

— De miért éppen most? — kérdezte halkan és megbántottan. Néhány 
másodpercig idétlenül tehetetlenkedett a küszöbön, aztán visszament a 
konyhába, behúzódott a tűzhely mellé, ott szürcsölte a kávét. Remélte, hogy 
a rögtönzött takarítás hamar véget ér. De nem! Már a porszívó 15 búgott, 
lassan, egyhangúan, mint egy óriási dongó, amelyik virágot keres, de nem 
talál, tehát tovább búg. 

Megitta a másik pohár kávét is, a Sárikáét. Aztán egy kicsit káromkodott, 
bántotta a tétlenség, a kényszer, hogy mozdulatlanságra van kárhoztatva. 
Kiment az előszobába, leakasztotta a kabátját, a svájcisapkáját, beköszönt: 


— Szevasz, én addig Járok egyet. Nem maradok sokáig — ígérte, de késő 
este tért haza, addig tartott, amíg a méreg kiszellőzött belőle. A lakás már 
sötét volt, mire megjött. Az előszobában levetkőzött, lábujjhegyen ment be 
a szobába, és siklott le a rekamiéra vetett ágyba, a felesége mellé. 

Hiába óvatoskodott, Sárika felriadt. Álmosan feléje fordult, puha, meleg 
karjaival átölelte: 

— De azért szeretsz? — kérdezte. 

— Szeretlek! — mondta határozottan, s az ölelést erőteljesen viszonozta. 

Nem, nem, az asszony elhúzódott, hogy fáradt, álmos, aludni akar. 
Mindjárt hallatszott 15 csendes szuszogása, őt viszont hosszú ideig elkerülte 
az álom. Két tenyere a tarkója alatt, mozdulatlanul tűnődött. Először arra 
ébredt, hogy a karja elzsibbadt, másodszor arra, hogy a felesége teste egész 
hosszában hozzátapad. Reggel volt. 

— Ez a legszebb ébresztő — állapította meg Sárika valamivel később, 
rohant a fürdőszobába, pillanatok alatt felöltözött, kikészítette az arcát, s 
már indult 15 a munkahelyére, pirosan és egészségesen, arcán jó érzések 
szelíd derengése. 

— Milyen jó, hogy szeretjük egymást — búcsúzott a küszöbről. Misi 
bólintott, befordult, valami nagy súly nehezedett rá. Mikor kikecmergett 
alóla, tizenegy óra volt. 

— A szentségét! — kapott a homlokához. — Hogy készülök én el? Holnap 
legalább három mintát be kell adni. 

Az ablakhoz ment, ahol a rajztáblája állott, meghökkent, aztán 
elkomorodott, az ecsetek, a tollak, a ceruzák úgy feküdtek egymás mellett, 
mint halott katonák. A skiccek egymáson — , elvágólag". Most első ízben 
esett meg, hogy Sárika hozzányúlt a , dolgozószobájához". Nézte, nézte, 
mint valami idegen zugot, nem érezte, hogy minden, ami ott van, az övé, S 
ami még nagyobb baj, semmi kedvet sem érzett, hogy beletelepedjék ebbe a 
rendbe, a rendnek ebbe az állóvizébe, s ebből nyúljon ki a formák világa 
felé. De muszáj volt. Aznap legalább három mintát el kellett készítenie, 
hogy másnap bevigye a kátéesznek. 

Alig kezdett munkához, hiányérzete támadt. A hamutartó okozta az első 
hiányérzetet, a nagy darab, masszív, félkilós, ízléses formájú rézhamutartó. 
Mereven nézte, a hamutartó kihívón állta a tekintetét rebbenéstelen 
rézszemével. Misi üres konzervesdobozt használt hamutartónak, ahhoz 
szokott, egy ujjal ide vagy amoda pöccentgette a szükséghez képest. Ezzel a 


rézhamutartóval nem lehetett ilyen könnyen bánni, ezt föl kellett emelni, ha 
máshova akarta helyezni. Vadul felüvöltött: 

— A büdös kórságát! 

Hiába, a régi konzervesdoboznak híre-pora sem maradt, a szemetet már 
elvitték. Volt még egy konzervjük, bolgár töltött káposzta, kinyitotta, 
dühében a konyha padlójára löttyintette a tartalmát, a belsejét kitörülte, a 
rézhamutartót Sárika éjjeliasztalára helyezte, tovább dolgozott. 

A friss konzervdobozból agresszíven áradt az ételszag, s ez 
kimondhatatlanul zavarta. Dolgoznom kell, nem érek rá szagokkal 
foglalkozni, erősítette magát. Nem sok eredménnyel. Rövidesen émelygett 
az átható ételszagtól. Ez az émelygés a tizedik hatványra emelkedett, mikor 
kiment a konyhába, hogy valami más alkalmatosságot keressen 
hamutartónak, csészealjat vagy műanyag fedőt, például mustárfedelet. A 
konyha kockás padlóján szépen szétfolyt a bolgár töltött káposzta, a 
töltelékek kibomlott béllel néztek vissza kutató tekintetére, s árasztották, 
árasztották a más körülmények között nem kellemetlen, most azonban 
visszataszító illatukat. 

Babért is tettek a töltelékbe, találgatta, de aztán munkához látott, 
villámgyorsan felmosta a padlót ultrás vízzel, feltörölte. Szimatolt. A szag 
még nem enyészett el, volt odahaza gyerekhintőpor, behintette azzal a 
padlót, s gyorsan megint a törlőrongy után nyúlt. Hintőpor a 
konyhapadlóra? Sárikáék családjában ilyesmit senki nem hallott Árpádig 
visszamenőleg. 

Ezt nem dobjuk be. 

Megkönnyebbülten ment vissza, kezében műanyag csészealj, mely 
kitűnően megfelelt a célnak, rátámaszthatta a cigarettát, s ha útjában volt, 
félrepöccinthette. Vadul, idegesen dolgozott, a széttépett vázlatok 1de-oda 
repültek a szobában, megannyi  pillangó-kísértet, az egyik a 
négyzetméternyi szőnyegen landolt, a másik az ágyon, a harmadik a padlón 
és így tovább. Botladozva ment a munka, egyedül az afgán díszítőelemekre 
alapozott sál készült el, de az tulajdonképpen már előző nap megvolt. 
Minduntalan a Sárikának tervezett ajándék foglalkoztatta: — blúz cicafüles 
frizurához, ezzel a címmel futott a tervei között, lehet, hogy a kátéesz azt 15 
megveszi, sőt valószínű, de mást rendeltek, egészen mást, elsősorban a 
sokácszoknyát, amit szériában szándékoztak gyártani a népművészeti 
boltok részére. 


Bal mutatóujja az alsó fogsorán — eltűnődött, mert képzeletében 
felderengett a sokácszoknyára való díszítőelem, szimmetrikus virágforma, 
jobb kezével kinyúlt az olló felé, a szimmetrikus figurákat általában nem 
rajzolta, hanem kivágta, s ilyen-olyan helyzetben ragasztotta fel a 
rajztáblára vázolt szoknyaformára. Ott azonban, ahol az ollónak kellett 
volna lennie, nem volt semmi. Odanézett, hogy nem csúszott-e félre. De 
nem. Ollónak nyoma sem látszott. 

Emlékezett, Sárika nemegyszer kifejtette, nem részletesen, mert sohasem 
hagyta végigmondani, hogy az olló nem képzőművészeti eszköz vagy 
szerszám, mint az ecset, a toll, a grafosz stb. Az olló: az olló. 

Azt hitte, ott helyben szélütést kap. Nemcsak az olló hiányzott, nem látta 
a félkemény papírokat sem, amiket a kivágáshoz használt, összeszorított 
foggal káromkodott, és szíve mélyéből sajnálta, hogy a bolgár töltött 
káposzta romjait feltörülte a konyhapadlóról. Ha Sárika kedveskedik neki, 
illendő, hogy viszonozza. Vagy nem? 

Több konzerv nem volt otthon. Aztán el 1s szégyellte magát. Visszament 
a szobába, megállott, álla a tenyerében, gondolkozott: — hova tehette Sárika 
az ollót? Egy rendszerető asszony szerint hol az olló helye? 

A varrókészlet közelében? Egy akkora behemót ollónak a varrásnál nem 
lehet hasznát venni. Mindegy. Megnézte. Nem volt ott. Álla a tenyerében — 
tovább fejtegette a titkot. 

Nemegyszer megesett már, hogy kategóriába nem sorolható tárgyakat 
Sárika a lexikon mögé dugott, vagy a szekrény tetejére tett, esetleg a kályha 
mögé. De nem, ezúttal sem Itt, sem ott nem Járt eredménnyel a kutatás. 

Miután útjára bocsátott egy komplett sorozat káromkodást, ismét a 
logikához folyamodott mint segédeszközhöz. Valami elképzelése csak van 
egy rendszerető nőnek arról, hogy egy kis lakásban, ahol nincsen íróasztal, 
hova illik tenni egy irodai ollót? 

Miután átkutatta a kamrát, a ruhásszekrényt, a mosdó alatt azt a, részt, 
ahol a takarítószereket tartották, mintegy véletlenül az étkészlet között 
bukkant rá az ollóra. 

Én hülye — csapott a homlokára. Erre korábban is gondolhattam volna. 
Az olló 15 szóró-vágó eszköz, akár a kés, a villa és a kanál. A kanál? 

Mindegy, fő, hogy előkerült. Sok idő eltelt, de az ötlet nem oszlott el, 
most már csak a  félkemény papírt kell — megkeresni. Ez 
összehasonlíthatatlanul könnyebben ment, lapos dolgot lapos dolgok közé: 
Sárikának ez az egyik rendezőelve a jelenségek, zűrzavarában, nem 


próbálkozott sem a kamrában, sem a konyhában, sem az előszobában, 
egyenesen a szekrényhez lépett, s elő 15 halászta a papírt Sárika kombinéi 
alól. 

Máshova hogy 1s tehette volna a drága, az aranyos, az én rendcsináló kis 
pacsirtám, fülemilém? 

Mialatt félhangon motyogott magában, egyik formát a másik után vágta 
ki a papírból, az egyiket pirosra, a másikat kékre, zöldre, sárgára, lilára 
mázolta sebtében, s egyszer ilyen, másszor amolyan alakzatban helyezte el 
a mintákat a szoknyát képviselő, fehér rajzpapíron. A mű percről percre 
tökéletesebb lett. Sziszegve fütyürészett a foga között, úgy, hogy az, 
amelyiken lyuk volt, olykor félénken belenyilallt. 

— Szla! — kukkantott be Sárika az ajtón. 

— Szla. 

— Megetted a bolgár töltött káposztát? — kérdezte. — Azt hagytam ebédre. 

— Meg — hazudta, s egyszerre csikarni kezdte a beleit az éhség, olyasmit 
érzett, mintha egy kéz belenyúlna a gyomrába, s a csuklójára spulnizná a 
beleit. 

— Mit hoztál vacsorára? 

— Párizsit. 

— Légy olyan Jó, csinálj két szendvicset. 

Sárika valamelyest hosszabban időzött a konyhában, mint amennyi a 
szendvicskészítéshez szükséges volt. Mikor a szendvicset hozta, valami 
súlyosabb tárgyat letett az ajtó mellé. 

— Köszönöm — hálálkodott Misi, s felpillantott Sárikára, aki valahol 
máshol Járt, kétségbeesett tekintete körbekálváriázta a szobát. Szólni egy 
szót sem szólt. Halkan ment ki, halkan jött vissza. Kezében a porszívó, csak 
annyit mondott: 

— Dolgozz nyugodtan tovább. Nem foglak zavarni. 

Misi kiegyenesedett ültében, a grafoszt letette, az ecsetet kivette a 
szájából, a hangja megfellebbezhetetlenül csengett: 

— Ma nincs takarítás! 

Kezében a porszívó, Sárika valamit válaszolni szeretett volna, 
szemrehányó tekintete megint körbepásztázta a szobát. Misi megismételte 
előbbi kijelentését: 

— Nincs takarítás! Ezt a munkát ma be kell fejezni! 

Nyomaték kedvéért tenyérrel az asztalra ütött. 

Sárika csinos arcocskája eltorzult, a felháborodás kitört belőle: 


— Nem értem... Nem értem... Hogy lehet ilyen disznóólban élni! Hogy 
lehet! Hogy lehet! Ez nem méltó emberhez! 

Választ nem várt, porszívóstul kirohant, az előszobában egy pillanatra 
megtorpant, tanácstalanul röpködött a tekintete, a porszívót elengedte, 
súlyosan koccant a parketthez. A gyermeki ösztön kormányozta, de a 
lépcsőházban megfordult: — minek a szüleit belekeverni a magánügyeibe. 
Egyik kolléganője nem messzi lakott, becsengetett hozzá, a lakásban mintha 
mocorgás kelt volna, de ajtót senki nem nyitott. A körmét rágta az utcán, ki 
az, aki meghallgatná? Eszébe jutott Marika, a kávéfőző; a gép mellett 
idegen nő állott. , Tetszik parancsolni?" Végül moziba ment, abba, 
amelyikben volt hely. Olyan 15 volt a film vagy még rosszabb. 

— Megjöttél? — kérdezte Misi az ágyból, a túlhajtott munka felizgatta, 
nem aludt. 

— [dáig dolgoztál? — kérdezte Sárika, és már bánta, hogy úgy viselkedett, 
ahogy. Kibújt a ruhájából, és Misi mellé készült feküdni, előbb azonban a 
fürdőszobába ment. Visszajövet — maga sem tudta volna okát adni — 
felgyújtotta a nagy villanyt. A látvány, amit a szoba nyújtott, iszonyú volt. 
Megdermedt egész testében. Misi simogató kezét továbbvitte a lendület, de 
aztán megérezte a részvétlenséget, a tenyerébe áramló hidegség 
megbénította. , Jó éjszakát" — dünnyögte, s oldalt fordult. Hosszú idő 
beletelt, míg elaludtak. 

— De azért, ugye, szeretjük egymást? — kérdezte Sárika félénken. 
Mindenben félénk volt, kivéve a takarítás kategorikus imperatívuszát. 

Reggel volt, szürke, téli reggel, a piszkos köd barátságtalanul kavargott a 
szemközti házak közt, egy kéményből, mint valami tubusból, fekete massza 
áradt. Este elfelejtették a rolót leengedni. 

— Már hogyne szeretnénk egymást! — ugrott ki Misi az ágyból. — Tudd 
meg, tegnap nemcsak a kátéesznek dolgoztam, hanem neked Is. 
Megterveztem a blúzt cicafüles frizurához. A tiedhez! 

Mutatta. 

— Sikkes. Állati sikkes! 

Elkapta az asszony két varkocsát, mely macskafülformán göndörödött a 
halántéka mellett, s úgy rántotta magához az arcát. Éhesen csókolta, hiszen 
már nem 1s emlékezett rá, mikor háltak utoljára együtt. Sárika teste igenlőn 
válaszolt a támadásra, de hiába, indulnia kellett, nem késhetett a hivatalból. 

A rossz íz hamar eloszlott a szájában, egy darabig hanyatt cigarettázott az 
ágyban, aztán kényelmesen felöltözött, s bement átadni a mintákat a 


megrendelőnek. Átvették a munkáját, s mindjárt új megbízást is kapott. 

— Ez nem olyan sürgős — mondták. 

Ha nem olyan sürgős, gondolta otthon, akkor meglepetést szerez 
Sárikának. Előbb a seprű, aztán a porszívó, mire Sárika megjött, a lakás 
ragyogott. Sárika IS. 

Ezúttal úgy történt, ahogy Misi mindig szerette volna. Sárika az 
előszobából a fürdőszobába ment, frissen, üdén, illatosan jött ki. Egészen 
addig, amíg jóleső bágyadtsággal hanyatt nem fordultak a rekamién, kinek- 
kinek a szájában cigaretta, s beszélgetni nem kezdtek, a harmónia teljes volt 
közöttük. Olvadoztak mind a ketten. Sárika azért, mert a lakás tiszta volt, 
Misi azért, mert Sárika nem takarított. 

— Nem takarítottam, mert nem csináltál disznóólt a lakásból — mondta 
Sárika inkább humorosan, mint élesen. 

Misi nyelt egyet, nem ugrott ki az ágyból, összeszorított foggal mondta, 
félelmetesen halkan: 

— Ha még egyszer azt a kifejezést hallom, hogy disznóól, szétverem az 
egész lakást. 

— Márpedig... 

— Jól van, csak kezdd. 

Sárika a férjére nézett, a tekintete elborult, a szavak egyetlen 
kiköphetetlen és lenyelhetetlen gombóccá ragadtak össze a szájában. Egy 
darabig küszködött ezzel a rettenetes anyaggal, aztán tehetetlenségében 
sírni kezdett, s minthogy Misi mellette feküdt, őt ölelte át, az ő vállába fúrta 
a fejét. 

A fiatalember egy ideig mereven, szinte ellenségesen tűrte a nedves 
érzelmi kitörést, de mire Sárika megenyhült a sírástól, megenyhült ő Is. 

Megint rágyújtottak, megint hanyatt mindketten, hol egyik, hol másik 
pedzett meg valami témát, de bármivel kísérleteztek, elmerült a 
rosszkedvükben. Abban állapodtak meg, hogy majd , megbeszélik a 
problémákat", elvégre intelligens emberek. 

Egyik napról a másikra halogatták a megbeszélést. Addig viszont 
kölcsönösen igyekeztek egymás kedvében járni. De minden jóakarat, 
minden igyekezet hiábavalónak bizonyult, a bűvös körből nem bírtak 
kitörni. A sokáig halogatott megbeszélés negatív eredménnyel zárult. 

— Hiába szeretjük egymást, nem megy. Neked a takarítás fontosabb 
nálam. 


— Neked meg a piszok fontosabb nálam—vágott visz—-sza Sárika, de egy 
másodperccel később már ellágyult. 

Kibékültek, elölről kezdték, aztán ott folytatták, ahol abbahagyták. Még 
eltelt néhány hónap, kölcsönösen megállapodtak, hogy így nem lehet élni, 
nincs más hátra, elválnak. 

Valójában egyetlen probléma volt: a lakás. Üveg gin mellett találgatták, 
hogy mitévők legyenek. Abban megegyeztek, hogy a szüleikhez semmi 
körülmények között nem mennek vissza, szeméremből, büszkeségből. 

— Két lakás, az volna a megoldás. 

— Nekem 15 egy lakás, neked 15 egy lakás. 

Sárika eltűnődött, homlokán vékonyka ráncok rajzolódtak kt: 

— Akkor talán válni sem kellene — kockáztatta meg. 

— Nem, akkor csakugyan nem. 

— Két egyszobás sokkal jobb volna, mint egy kétszobás, amelyikben 
egyik szoba az enyém, a másik a tied, mert az összeütközést ott sem 
kerülnénk el. 

— Egy ötvenest kellene csak kölcsönkapni, annyi kell az induláshoz. A 
havi ötszáz részletet az otépének kiuzzzadnánk valahogy. 

— Ha két lakásunk volna, nem én mennék hozzád, hanem te jönnél 
hozzám. A lakás mindig tiszta volna, te viszont nem látnád, mikor takarítok. 

— Szia! — koccintott Misi, s a szeme felcsillant. —Remek volna. Mert a 
tiszta lakást én 15 szeretem. De nem azon az áron, hogy ne dolgozhassak. 
Műteremlakás, az kellene nekünk. 

— Miért 15 nem gondoltunk erre hamarabb? 

— Nem gondoltunk rá? Azért nem gondoltunk rá, mert nincs, és ha van, 
akkor egy vagyonba kerül. Tudod, hány beépített köbméter egy 
műteremlakás? 

— Ne 15 mondd! Semmit sem lehet megcsinálni, amihez az embernek 
kedve volna. Ez az igazság. 

Az üveg gin elfogyott anélkül, hogy bármilyen elhatározásra jutottak 
volna, kivéve azt, hogy , olyan fej nincs, aki nekünk ötvenezret adna 
kölcsön". 

Az időszaki elérzékenyülések fel-feloldották a feszültséget, de az 
alapszítuáción mit sem változtattak. Maradt az  összeférhetetlenség, 
pontosabban: egyre nyilvánvalóbbá vált. A közös lakást mind az asszony, 
mind a férfi ketrecnek érezte. 


— A Simon! — csapott a homlokára Sárika két viharos nap közötti 
szélcsendes napon. 

Garai Simon ügyvéd, Jó barátjuk volt. A váláshoz mindenképpen ügyvéd 
szükséges, ha már beszélnek vele, megkérdik, hátha van valami használható 
ötlete. 

A korán elhízott, zsíros hajú, zsíros bőrű férfi szakmai fegyelemmel 
hallgatta végig őket, de ahogy majd a szája, majd a szemöldöke rándult 
meg, abból bárki kiolvashatta a véleményét, amit egyébként nem rejtett 
véka alá: 

— Marhák vagytok, gyerekek! Válni semmi értelme. Én mondom nektek, 
az ügyvéd. Tudjátok ti, hány embert választok el évente? És mindegyik 
elölről kezdi. Ti is ezt fogjátok csinálni. Egy éven belül új házasság; 
megbánjátok; mégis jobb volt együtt; megpróbáljátok megint; összevesztek 
megint; visszamentek az új partnerhez; az se Jó; beleszerettek valakibe; az 
se Jó. A végén mindig ide lyukadtok kt. 

Széles, tömpe ujjú kezével gyors mozdulatot rajzolt a levegőbe: 

— Ezt csak úgy mondtam, természetesen állok rendelkezéstekre. 

— Tudjuk, Simonkám, nem 15 ez a téma. Hanem a lakás. Azt nem tudjuk 
megoldani... 

— Te olyan okos vagy, Simon, adj valami ötletet. 

— Lakásra? Hajajajj, hányan ülnek már az ötletesek közül! Le akartok 
csukatni? 

— No, de beszéljünk komolyan — folytatta mindjárt —, pénzetek persze, 
honnan a csodából volna. Egy valamire való albérletért ma már megkérik az 
ezrest. Erre sincs pénzetek. Aki a családi fészekből egyszer már kirepült, 
nem szívesen megy vissza, nem igaz? No, látjátok. Járható út eszerint csak 
egy van. 

Szünetet tartott, élvezte a várakozás feszültségét, Misi figyelmesen, 
csillogó szemét s a Sárikáét, amelyben a báj és a makacsság, az édes, 
simogató puhaság és az öntöttvas merevsége keveredett. 

— Új házasság, gyerekek. Ahogy mondom, de nem amolyan elsietett 
érzelmi frigy, hanem betervezett házasság. Vagy Sárika megy férjhez egy 
főbérlőhöz, vagy Misi vesz feleségül egy főbérleti csajt. Az utóbbi a 
reálisabb, rengeteg a facér nő. Misi jól keres, s mire nem képes egy nő a 
házasság kedvéért?! 

— Hülye vagy! — fakadt ki Sárika. — Azt akarod, hogy egy idegen nőnek 
adjam a MisIt? 


— Drágám, tőlem megtarthatod. Nem én mentem hozzátok, hogy válni 
akarok. A bontó eljárással nem lesz semmi nehézség. Sajnos még nem 
tartunk ott, hogy a válás kimondásakor mindjárt lakást 1s utaljanak a vesztes 
fél részére. Majd a kommunizmusban. 

— Te semmit sem veszel komolyan... 

Az ügyvéd fölényesen legyintett: 

— Hogy együtt maradtok-e vagy sem, a ti dolgotok. De ha csakugyan 
válni akartok, akkor tegyetek közzé egy apróhirdetést. Huszonnyolc éves, 
jól kereső iparművész, házasság céljából főbérleti lakással rendelkező hölgy 
ismeretségét keresi stb. Csak ennyi kell, s a gépezet megindul. 

Sárika butának, léhának, cinikusnak minősítette az ötletet, ezt fejtegette — 
igen színesen — hazáig. Odahaza aztán leültek egymással szemben a 
karosszékbe. Sárika tovább öltötte gondolatait. Misi kivette zakója zsebéből 
a golyóstollat, felemelte az asztalról a színházi lapot, s a margójára firkált. 

— Mit írsz? 

Az első kérdésre Misi tagolatlan morgással válaszolt. Sárika kirántotta a 
kezéből a lapot, kíváncsian belenézett, egy kissé elsápadt, aztán a kisujja 
körmét rágta, úgy kérdezte: 

— Jó lesz ez így? 

Átültek a rekamiéra, szorosan egymás mellé, s hozzáláttak az 
apróhirdetés megfogalmazásához. 

— Ne hirdessek inkább én? — kérdezte Sárika, mikor a munkában 
megakadtak. 

Misi a fejét rázta: — egy nő védtelenebb, megalázó helyzetekbe kerülhet, 
sőt baj is érheti. Ő a férfi, neki kell vállalnia a kockázatot. Ittak, 
fogalmaztak, megint ittak, megint fogalmaztak. Az első szöveg így 
kezdődött: 

, Huszonnyolc éves, százhetvenhat magas, jól kereső iparművész..." 

De későbbi megfontolások alapján úgy döntöttek, hogy nem írják meg a 
pontos életkort, mert ezzel esetleg épp az idősebb nőket tartanák vissza a 
választól, holott minél idősebb egy nő, annál több a valószínűsége, hogy 
lakása van. 

— Ez igaz — helyeselt Sárika —, de nem lehet kellemes egy öreglánnyal 
együtt élni. 

— Öreggel nem, de harminc-harmincöt évessel miért ne? Mikor lábra 
álltam, elválok. 

— És visszajössz hozzám. 


— Hát ha megvárnál... 

— Azt hiszem, megvárlak. 

Végül a következő szövegben egyeztek meg: , Középkorú, százhetvenhat 
magas, kisportolt, Jól kereső iparművész házasság céljából saját főbérlettel 
rendelkező, korban hozzáillő, tiszta, csinos, lehetőleg gesztenyebarna lány 
vagy elvált asszony ismeretségét keresi. Fényképes választ vÚj életx 
jeligére a kiadóba." 

— Azt hiszem, így Jól lesz. 

- Én is azt hiszem — erősítette meg a fiatalasszony valamivel 
bizonytalanabbul. 

Későre járt az idő, lefeküdtek, a gin és az elhatározás fáradsága megtette 
hatását, gyorsan elaludtak. Éjfél után Sárika felriadt, olyan éberen, mintha 
már reggel volna. A koromsötét szobában csupán a kályha körül derengett 
vöröses fény, az ajtaja nem zárt pontosan. Hosszú percek teltek el, amíg az 
álom kábulatából visszatért a valóság világába. 

— Hőőőő?! — morgott Misi, mikor először érintette meg, s vadul elfordult 
tőle. Még háromszor-négyszer megbökte, mire felébredt. 

— Mi az? — kérdezte, s hirtelen felült. — Valami baj van? 

— Ne haragudj — simított végig az arcán —, de valami eszembe jutott az 
apróhirdetéssel kapcsolatban. Nem gyújtanád fel a lámpát? 

— Minek? Jól van az úgy, ahogy van. Úgyis minden a szerencsétől függ. 

— Fontos — makacskodott a fiatalasszony —, nagyon fontos. 

Felgyújtották a lámpát, előkeresték a fogalmazványt, Sárika az ujjával 
rámutatott az egyik szóra: — "tiszta": 

— Ezután be kell toldani azt, hogy , nem túlzottan rendszerető". Mert azt 
te nem bírod. 

—- Édes vagy — mondta Misi, beírta a toldást, s szinte abban a 
szempillantásban elaludt, ahogy befordult. Sárika nem, őt valami fojtogatta, 
ha sír, megkönnyebbült volna, de nem akart sírnt. 

Több mint kétszáz válasz érkezett az apróhirdetésre, minden képzeletet 
meghaladó mennyiség. Sárika ragaszkodott hozzá, hogy az anyagot ő 
szortírozza. 

—Tessék! — azzal Misi kiborította a teli aktatáskát a rekamtéra. 

A női nyomotúság antológiája. Külső tekintetben is változatosak voltak a 
levelek, akadtak közöttük piciny, nyomott rózsaszín vagy lila borítékok, 
nagy, téglalap alakúak, minőségükkel és formájukkal hivalkodók, kék és 
fehér borítékok, tisztán vagy ujjlenyomatokkal. Egyik-másik levelet külön 


adag ragasztóval biztosították, ennek a fele megkeményedett, sárga 
váladékként övezte a boríték zárólapját, mások bélyegszéleket ragasztottak 
keresztbe a borítékon, nehogy illetéktelen erőszak nélkül felnyithassa. 
Egyik pacsulitól bűzlött, a másik finom illatot lehelt. 

Magány, elégedetlenség, szomorúság, reménytelenség áradt a levelekből, 
még a vidámakból ts. , Megpróbáljuk — írta egy harmincesztendős nő —, 
aztán ha nem sikerül, még mindig folytathatjuk, amit eddig csináltunk." A 
mellékelt fénykép jó alakú, de kényszeredett arcú nőt ábrázolt, a mondat 
nem az övé volt, kölcsönvette valahonnan. 

Sárika amúgy csipegetve dolgozott, rendszer nélkül szakította fel hol 
egyik, hol másik borítékot. Ahányszor keze a levélhez vagy a fényképhez 
ért, a szíve megdobbant, a lélegzete elszorult, amellett büntudatot érzett s 
szégyent, hogy olyasmit csinál, amihez semmi joga nincs. Hirtelen 
megnyúltak a vonásai: 

— Ez már mégiscsak sok! Sosem gondoltam volna, hogy ilyen nők is 
vannak ... 

— A nők ... — vigyorgott Mist. 

— Saját bevallása szerint hatvanéves, és van pofája ajánlkozni. Misi a 
felesége mellé ugrott: 

— Ne beszélj! 

A fénykép ötven körüli nőt ábrázolt, de sárgább volt, semhogy hitelesnek 
lehessen elfogadni. 

— Hatvanéves, és fiatal férjet akar! 

Ahogy mereven farkasszemet nézett a fotóval, a harag pirosra festette az 
arcát: 

— Nem, kisanyám, ez nem fog menni. Hadd lám a szöveget — azzal Misi 
kibontotta a levelet: 

,, Vannak tulajdonságok -— írta az idős hölgy —, amelyek csak idővel érnek 
be, mint a nemes borok, ilyen a gyöngédség, a gondoskodás. Tudom, hogy 
azt nem nyújthatom amit egy fiatal, de vajon a megbízhatóság nem többet 
ér-e az érzékek mámoránál, mely ellobban, mint a gyufa lángja?" 

Misi megborzongott: 

— Nekem ebből elegem volt. Még egy ilyen levél, és kifordul a gyomrom. 
Marhaság ez a hirdetősdi. A hülye Simon ötlete volt. Erre jó az ügyvédi 
diploma? Úgy érzem magam mint akit a feje búbjáig benyálaztak ... 

Indult volna, de a szeme megakadt a feleségén. Kezében két levelezőlap 
nagyságú fénykép, azokra meredt oly figyelmesen s oly rémülten, mint a 


Játékos, aki épp akkor döbben rá, hogy nagy tétet vesztett. Megmozdult, 
Sárika szintén, de a fiatalasszony egy másodperccel elkésett. 

— Ejha! — csettintett a nyelvével; Misi tekintete szinte megüvegesedett, 
ahogy végigtapogatta a fényképen a bikinis lányt — tizenhat, tizenhét éves 
lehetett —, a melle majd kibuggyant, feszes hasán élesen rajzolódott ki a 
köldök krátere. A másik kép hátulnézőben mutatta a lányt ugyancsak 
bikiniben, nyilván egyszerre készült az előzővel. 

— Ocsmány disznó! — Sárika szeme szikrázott, a férje könnyed 
oldallépéssel tért ki támadása elől: 

— Rohadt, piszkos kéjenc! 

— Nem fogod elhinni, de ezzel a csajjal szívesen kéjelegnék. Ennyit csak 
megérdemlek, hogy itthagyom neked ezt a remek lakást. Vagy nem? 
Szerinted inkább a hatvanéves nagymama illik hozzám? 

— Ebbe aztán végleg nem megyek bele! 

— Te nem mégy bele?! Az én házasságomba, te, akt... 

Nem folytatta tovább, Sárika arcán a szorongást a diadalérzet fényei 
váltották föl, mialatt darabokra szaggatta a bikinis lány levelét. 

— Most aztán keresheted — vágta oda kifelé menet. Egy másodperc, a vécé 
felzúgott, a víz elsodorta a szép lány nevét, címét, a szoba pedig megtelt 
trágárságokkal, Misi céklavörös arccal káromkodott: 

— Az istenit a hülye fejednek! Egyetlen jó nő volt az egész 
gyülekezetben, azt is kizsürizted. Mit képzelsz te, hogy akárkit elveszek! 
Ha meg Itt maradok, akkor nem élheted ki a takarítási őrületedet, mert 
szavamra mondom, szétverem az egész lakást, ha a munkámban 
megzavarsz... 

— Ez a megjegyzésed is azt bizonyítja, hogy soha nem próbáltad 
megérteni az én álláspontomat. Az ember álmodozik, hogy saját lakása lesz, 
saját otthona, végre megvan, és nem élvezheti, mert egy disznó... 

— Mert egy olyan emberhez ment feleségül, aki szeret dolgozni. Vedd 
tudomásul, hogy nem áldozom fel a pályámat, a megélhetésemet egy 
kispolgári lúd rögeszméiért. Épp elég, hogy az első házasságomat 
tönkretetted. A másodikba nincs beleszólásod! 

— Nekem mondod? 

Sárika lélegzete elakadt, szenvedélyes mozdulattal az egész levélözönt 
Misire zúdította, ő maga meg elviharzott. Késő este tért haza, csendesen 
vetkőzött le, és bújt az ágyba, a férje mellé, de ezúttal külön takaró alá. 


Bármennyire óvatos volt, Misi felriadt, ahogy az asszonyt meglátta maga 
mellett, a félbehagyott veszekedés légköre felizzott benne. Oldalt fordult, 
aztán hanyatt, egy ideig a sötétségbe bámult, de mivel tudta, hogy egyelőre 
nem alszik el, felkattintotta az olvasólámpát, feje alá gyűrte a párnát, s 
továbbfolytatta a képek gusztálását. Az elszántabb jelentkezők fürdőruhás 
képeket küldtek, többnyire amolyan férfihasználatra való képeket, amelyek 
megmozgatják a fantáziát. 

Nem vitás, a fantáziája mozgott, egyre erőteljesebben, egyre 
követelőbben, a felajzott idegek apró, csípős csapásokat mértek érzékeire. 
Ekkor került a kezébe egy sorozat fürdőruhás fénykép, mely szelíden 
gömbölyded nőt ábrázolt egy földszintes, ház előkertjében, amint egyszer a 
rózsatőket metszette, máskor gyomot irtott kis kapájával, vagy a virágok 
közt magasra nőtt füvet vagdosott, közben félerővel hátramosolygott. A 
testéből meghitt, házias erotika sugárzott, az a fajta, mely lassan bomlik ki a 
simogatásokból, aztán sokáig remeg, áthatón, erősen, mint a kitartott hang. 
Arcképet 15 küldött a nő, magasra fésült haj, formás kis fülek, tiszta tekintet. 

Minden, minden megfelelt, a saját ház, melyet nemrég elhalálozott urától 
örökölt, azaz megfelelt volna, ha az özvegy nem Rákospalotán lakik. 
Meghalni szerelemből, hagyján, de Rákospalotáról bejárni Pestre? Nem, 
nem, soha! Hirtelen mozdulattal szétszaggatta a képet, a levéllel együtt, s 
kicsurgatta tenyeréből az ágy melletti kis szőnyegre. 

Aludni továbbra sem tudott, tovább portyázott hát az ajánlkozók között. 

Egy negyvenhárom éves nő a tizenharmadik kerületből ezt írta: 

, A korkülönbség előítélet, én hetvenéves koromban 15 megfelelő partnere 
leszek egy ötvenhat éves férfinak. Ich bin eine temperamentvolle Frau — ha 
ért németül, akkor tudni fogja, mi rejlik e kifejezés mögött." 

A nyolcadik kerületből 15 kínálkozott valakit: 

5 A lelki kapcsolaton kívül, ami nélkül nincsen igazi együvé tartozás, 
minden férfit meg kell valahol fogni. Én nyílt kártyával játszom, ha 
magának a hasa az, akkor nem fog csalódni bennem, s egy hosszú élet 
boldogsága áll előttünk nyitva." 

Elhúzta a száját, oldalt fordult, s elkattintotta a kapcsolót. A nők jutottak 
eszébe, a rengeteg nő, akik közül azt választhatja, akit éppen akar. Ha tízen 
feleltek volna a hirdetésre, egyszerű volna, de száz nőnek utánajárni, 
amikor annyi a dolga, azt sem tudja, hol áll a feje! 

Visszafojtotta a lélegzetét, s úgy hallgatta Sárika halk, egyenletes 
szuszogását. Fájt a tudat, hogy ehelyett valami más jön, ki tudja, tán 


horkolás vagy fogcsikorgatás, esetleg szájszaggal párosítva. Óvatosan 
közeledett a feleségéhez, nagyon szerette a lehelete illatát. Arca csaknem az 
arcához, szája csaknem a szájához ért. Talán a közelségtől, Sárika fölébredt, 
önkéntelenül hozzáhúzódott, de amint megérezte magán a férfi karját, 
határozottan eltaszította. 

— Kétszáz nőd van, minek kellek neked én? 

— Marhaság — morogta Mis1. 

Másnap megkezdődött a feleségvadászat: — belvárosi lakás, főbérlet, 
telefon, a lényegre szorítkozó válasz, vadonatúj fénykép, rokonszenves arc. 
Igaz, hogy Vilmának hívták, de hát azt meg lehet szokni. 

— Jöjjön föl — hangzott a készülékben. 

— Hányadikra? — kérdezte a házfelügyelő a lift előtt. 

— A negyedikre — válaszolt Misi, miután bepillantott a levélbe. 

— Ja, persze — mondta a házfelügyelő, s azzal a felvonót útjára bocsátotta. 

Virágos pongyolás, fiatal nő nyitott ajtót, szeme felcsillant, mikor a 
látogatót megpillantotta. 

— Tessék! Tessék! — mondta erélyesen. 

— Nem értem — szólalt meg a szobában —, hogy egy ilyen jóképű 
fiatalember miért hirdet? 

— Tudniillik... — iparkodott Misi a magyarázkodással — van egy hibám, és 
emiatt... 

— Hibád van? — kérdezte a nő, s azzal leeresztette a pongyoláját. 
Anyaszült meztelenül mosolygott a vendégre: — gyere, mindjárt megnézzük 
azt a hibát. 

— Semmi hibát nem találtam — jegyezte meg Vilma, ismét pongyolában -—, 
és még mindig nem értem, miért hirdettél. 

— Mert nem akarok magányosan élni ... 

— Ha van négyszáz forintod, csak telefonálj, s én megszabadítlak a 
magányosságtól. 

Ekkor értette meg Misi, amit már az elején meg kellett volna értenie. 
Igyekezett Jó képet vágni a játékhoz, s úgy blecholta le a négy százast, mint 
ahogy hajdan egy magyar úr fizetett, ha éppen volt pénze. 

Családi ház volt a következő állomás, a hívásra nem Piroska, a lány 
válaszolt, hanem özvegy Méhesné, az anya; szavaiból kiderült, hogy a 
leendő vőlegényt szeretné szemügyre venni, még mielőtt a lánya találkozik 
vele. A belvárosi tapasztalat hatására, Misi kötélnek állt. A ház kívülről egy 
kissé elhanyagoltnak látszott, belül lakályos volt, olyanféle igényekkel és 


ízléssel berendezve, mint Sárika szüleinek lakása, nippek, műütyürök, 
bigyók és sok-sok pokróc, a huzat ellen. 

A szikár, fekete ruhás özvegy nagyon igyekezett, de a nyájasnak szánt 
mosoly szilánkokra tört az arcán. Egy személyzetis 15 megirigyelhette 
volna, olyan gyakorlottan káderezett. Miután megtudta, hogy Misi szabad 
emberként űzi az iparművészetet, vagyis nincs fix állása, érdeklődése 
automatikusan megszűnt: 

— Mi nem így képzeltük a mi kislányunk házasságát — mondta. 

A többesszám két másik öregasszonyra vonatkozott, Misi háta mögött 
állottak az ajtóban, nyilván az egész beszélgetést végighallgatták. Szikárak 
voltak ők is, ugyancsak fekete ruhát viseltek. 

— A húgaim — mondta özvegy Méhesné. — Ők ugyanúgy gondolkoznak, 
mint én. 

A két öregasszony megfontoltan bólintott. 

— Hát akkor... — állott föl Misi, hogy búcsúzzék, özvegy Méhesné nem 
adott kezet, csupán meghajolt, így éreztette megvetését az iparművésszel 
szemben, akinek nincs fix állása, következésképpen a létbizonytalanság 
örvénye szüntelenül elnyeléssel fenyegett. 

A szoba küszöbén Misi beleütközött a hazatérő Piroskába. A nagyszemű, 
bájosan ijedt teremtés megtorpant, aztán kissé alattomosan, de megejtőn 
elmosolyodott. 

— Ó, maga az? — kérdezte lelkendezve. — De akkor miért megy máris? 

— Piroska! 

— Igenis, anya. 

— Kezüket csókolom — hajolt meg Misi az ajtóban, arcán zavart mosoly, 
még egy pillantás az anya mellől feléje kandikáló Piroskára, s már odakint 
volt az utcán. Körülötte téli köd, mögötte a látogatás nyomasztó emléke. 

Délutánra járt az idő, se menyasszony, se munka, vagyis egy vasat sem 
keresett, s egy lépéssel sem jutott előbbre. Tulajdonképpen haza 
vágyakozott, Sárika mellé, hogy a haját simogassa, s közben elpanaszolja 
— akárhogyan, vesszük — nem könnyű. Most valahogy pontosabban tudta az 
, otthon" fogalom értelmét, mélyebben és bensőségesebben. Aznap nem 
szórta teli a padlót széttépett vázlatokkal, megvolt hát a valószínűsége, 
hogy az estét kellemesen töltsék. 

Érezte viszont, hogy odahaza nem találna enyhülést, úgy látszik, végleg 
elromlott a dolog kettőnk között, pedig alapjában szeretjük egymást. 


Kihalászott hát az aktatáskából egy nem túlságosan fiatal, de rokonszenves 
arcképet. Már előbb megakadt a szeme rajta, a lelki kapcsolat óhaja lökte 
felszínre az emléket. Igen, ez az Erzsébet csakugyan olyan nőnek látszik, 
akinek a , karjai között megpihenhet a vándor". Az egész kerek arc, a kissé 
kimélyült grüberlik kétoldalt, az enyhén dülledt szemek — hálaistennek 
távol a halszerűségtől — mind-mind lelki melegségre vallottak. A 
fényképhez mellékelt szöveg úgyszintén: 

,E sorok írójának több jutott a vihar tombolásából, mint a napsugár 
melegéből, több jutott a fagyból, mint a tűzhely békés lobogásából a téli 
éjszakákon, mert az hagyta el álnokul, akiben szívének egész forróságával 
hitt. Egy gazdátlan szív keres gazdát, és egy gazdátlanul maradt szeretet 
várja a gondos kertész munkáját egy életen át." 

Rögtön megismerte, mert csengetésére maga Erzsébet nyitott ajtót. Csupa 
gömbölydedség volt a nő, nagyon fehér bőrű, vékony szálú, szőke haját 
lenyalva viselte, gyöngédség, jóindulat áradt minden mozdulatából, minden 
hangsúlyából. Tett-vett, azt sem tudta, mihez kezdjen, annyira feldúlta a 
bejelentett és mégis váratlan látogatás. 


— Üljön már le — szólt rá végül Misi, s enyhén végigsimított a kezén —, 
így soha nem ismerjük meg egymást. 

Az asszony leült, s kitárult, ez volt Misi benyomása, az arca merő, feszült 
várakozás, szelíd tekintetében szelíd sürgetés, hogy rajta, rajta, beszélj már, 
hisz olyan szívesen hallgatnálak, ha másért nem, a hangodért. 

Tapintatosan, úri módon káderezgették egymást, kiderült, hogy Erzsébet 
férje disszidált, minden előzmény nélkül, soha egy hangos szó nem esett 
kettejük közt, soha nem vitáztak, hogy ide menjenek-e vagy oda, vagy 
maradjanak otthon, így vagy amúgy öltözzenek. Mint a villámcsapás! 

— Én még szívemnek egész hevével rajta csüggtem, s akkor a kollégájától 
megtudtam, hogy nincs szándéka visszajönni. Egy év telt el, amíg a 
csapástól magamhoz tértem. 

Maga elé nézett a parkettre, megborzongott, Misi megindultan észlelte, 
hogy a borzongása hamisítatlan, mert látta, mint verik ki a libabőr parányi 
pikkelyei a dekoltázsból kifehérlő, dús halmokat. Maga sem tudta, mi adta 
az indítást, a részvét vagy valami mélyebbről fellüktető indulat, hirtelen 
melléje ült, s belecsókolt a libabőrző dekoltázsba. A nő hátrafeszült ültében, 
állát felszegte, szemét lehunyta, és várt, és miközben várt, egyre Jobban 
kitárult, úgyhogy a gombok elöl a ruháján szinte maguktól nyíltak ki, halk 
zizzenéssel, csakúgy, mint a szoknya villámzárja oldalt. Misi meg úgy 
érezte, hogy valami nagy, puha, forró, fehér mennyország fogadja magába, 
parttalan ölelés, melynek a mélyét soha el nem érheti; minél jobban 
belehatol, annál többre vágyik. 

Enyhe remegés futott végig a  mennyországon, a bárányfelhők 
visszatértek a földre: 

— Nem is kérdeztem, édes, nem ennél-e? Nem vagy éhes? 

Erzsébet nagyon gyorsan bújt vissza a ruhájába, és sietett ki a konyhába. 
Misi zúgó fejjel nézett utána, édes kábulattal s valami hitetlenkedéssel, 
hogy lehetséges-e ez, ilyen váratlanul, ilyen tökéletes, ilyen mély, ilyen 
valószínűtlen boldogság? Kamaszkorában meg később, amikor iparkodott 
megfogalmazni magában, hogy tulajdonképpen mire vágyik, miben találna 
kielégülést, tartós örömet, akkor valami ilyesmit próbált összerakni azokból 
a mozaikokból, melyek a tapasztalat kegyéből birtokába jutottak. 

Egyetlen szóval sem említette, hogy mit kívánna, de ahogy feszülten 
figyelt a konyha felé, úgy érlelődött benne a bizonyosság, hogy ez a nő, 
akinek a létezéséről alig-alig tud, ez a varázsló ki fogja találni, amit a jelen 
pillanatban ő maga sem tud, s olyasmivel kínálja meg, ami a kedvenc étele. 


— Kocsonya! Kocsonya! — kiáltott Misi, s a homlokához kapott, mint aki 
vissza akarja tartani az ép eszét, hogy el ne repüljön. — Kocsonya és hozzá 
vereshagyma ecetben, piros paprikával. Honnan találtad ki, hogy ezt 
szeretem? 

Vállát vonta, fejét ingatta, hogy hát ugye, hát ez 15 valami? 

— Ez valami egészen furcsa, ahogy mi összekerültünk — elmélkedett Misi 
a kocsonya fölött. — Illetve, ahogy egymásra találtunk, ahogy hirtelen 
megtaláltuk egymásban, amit már régóta kerestünk. Talán nevetséges ilyen 
komoly alkalmakkor effélét szóba hozni, de hát ez a kocsonya hagymával, 
ez egymagában 15 csodaszámba megy. 

— Egyél, édes, egyél, majd később beszélünk. 

Nyugtató, anyás mozdulatokkal simított végig a fiatalember arcán, 
homlokán, de úgy, hogy ujjai a gallér alá 15 becsúsztak, az inggombok 
közébe: 

— Egyél, édes. 

— És ennyi idő elég volt, hogy megszeress? — kérdezte Erzsébet, majd 
gyorsan hozzáfűzte: — mert én már szeretlek, sírig tartó szerelemmel. 

— Igen, megszerettelek — Misi megtörülte a száját. 

— Hol Jár a gondolatod? 

— Afelől nyugodt lehetsz, hogy nem máshol — válaszolt, s miután 
körbefutott a szobában, a tekintete megállott az egyik ablak mellett. Nagyot 
lélegzett: 

— Ha most hirtelen eszembe jutna, oda ülnék, a mellé az ablak mellé, és 
elkezdenék festeni, az ecsetet az ablakfába törölném vagy a függönybe, a 
parkettet . összemázolnám tussal, az elfuserált vázlatokat pedig 
szertedobálnám a szőnyegre — akkor 1s szeretnél? 

— Bármennyire fájna, nem szűnnélek meg szeretnt. 

Igen, gondolta Misi, az igazi érzelem ilyen, küzdelem és választás 
eredménye. Az őszinte szív ilyen, nem rejti el az egyik érzést, hogy a másik 
annál erősebb fénnyel csillogjon, hanem megmutatja mind a kettőt. Aranyat 
ér ez az asszony, S az a férfi, aki képes volt elhagyni, azt érdemelné, hogy a 
vécésnéni kegyelemkenyerén tengődjék élete végéig. Erzsébet az a fajta nő, 
akit nem elég megkapni, hanem akit meg kell tartani. A káröröm 
megédesítette a felfedezést, a sikert a maga érdemének könyvelte el, s előre 
élvezte, mint semmisíti meg Sárikát a hírrel, hogy ilyen gyorsan otthonra, 
mégpedig igazi otthonra lelt, s olyan partnerre, akinek a gyöngédsége 
erősebb a rögeszmérnél. 


Vad robajjal kivágódott az ajtó: 

— Anyu! Anyu! Anyu! — kiáltással két koromfekete fiúcska rohant be. 
Amint a vendéget megpillantották, megtorpantak, elkeskenyült szemükből 
gonosz fény lövellt rá. 

— Nem tudtok köszönni? — szólt rájuk Erzsébet. 

— Kezit csókolom — mondta a nagyobbik fiú hangosan és személytelenül. 
Közben se anyjára, se a vendégre nem nézett. A kisebbik fiú visszhangként 
ismételte a köszönést, aztán mindketten eltüntek a gyerekszoba ajtaja 
mögött. 

Misi nem szólt egy árva szót sem, a feje zúgott, a parkettet nézte 
mereven. Az asszony sírva fakadt, elcsukló hangon mondta: 

— Hát bűn az, ha egy anya apát keres gyermekeinek? Hát bűn az? 

— Nem — csóvált fejet Misi —, ez a legtermészetesebb dolog a világon. 
Egy anyának ez a kötelessége. 

Felállt, mint egy alvajáró, átszédelgett a szobán, a lépcsőház magába 
szívta, a lépcsőfokok  harmonikáztak, egyik  kinyúlott, a másik 
Összehúzódott,: egy ilyen op-art lépcsőn nem könnyű a közlekedés. 
Megkapaszkodott a korlátban. Felülről, hangok hullottak lefelé, megannyi 
vizes ruhadarab, amit elejtettek, ahelyett hogy felakasztották volna száradni. 

Be kellett néznie á kátéeszbe munkáért, ilyenkor mindig enyhe 
szorongást érzett. Ezúttal azonban valósággal ünnepelték. Nem volt szokás 
az ilyesmi, úgyhogy nagyon kellemesen érintette. Elégedettek voltak a 
sokácszoknyával, az afgán stólával, de főleg a , blúz cicafüles frizurához" 
tetszett, a vázlat, amit meg sem rendeltek, amit valójában Sárikának 
készített. Annyit dicsérték az elnevezést, hogy végül nem tudta, 
tulajdonképpen a rajz ragadta-e meg a vezetőket vagy az elnevezés. 
Mindegy. Közölték, hogy prémiumot kap, s munkája divatlapban 1s 
megjelenik. A legnagyobb megtiszteltetés. 

Az inger s a dicséretek hatására legszívesebben azonnal munkához látott 
volna. Félóra alatt hazaérhet, igaz, egy óra múlva viszont befut Sárika. A 
fogát összeharapta, nincs mit halogatni, itt csak a kitartás segít, a 
makacsság, ami annyi nehézségen átsegítette. Akadhat még egy Erzsébet, 
gyerek nélkül, csak meg kell találni. 

A hirdetések között volt egy, amit Sárika nagyon nevetségesnek tartott. 
Valahogy ilyenformán hangzott: — , Huszonnyolc éves, 167 magas, 
csinosnak mondott, fekete lány vagyok, s életemet különös örömmel 
kapcsolnám össze egy kartárs életével..." 


Ennél a pontnál Sárika fuldokolni kezdett, rohamszerűen tört ki belőle a 
kacagás, , kartárs a kartárshoz", , kartárs a kartársnak", , kartárs a 
kartársba", ismételte felváltva. Vele kacagott, a lendület elragadta, holott 
abban, hogy valaki hasonló foglalkozásúval akarja összekötni az életét, 
igazán semmi nevetnivaló nincs. Egy kartársnőnek nyilván nem kellene 
magyaráznia a tervező munka sajátos természetét. 

Igen, igen, csak hát az ajánlatokat ömlesztve hordta magával az 
irattáskájában, nem rendszerezve. Közébük túrt, kapkodott, de a kartársnő 
levelét sehol nem találta. A véletlen jóvoltából viszont három olyan címet 
húzott ki, amelyik közel volt a kátéeszhez. Micsoda mázli! Rögtön 
Bizsókához rohant, a kátéesz titkárnőjéhez, s megkérdezte, honnan 
telefonálhatna, hogy senkit se zavarjon. 

— Innen, Misikém, egy perc, s már megyek a főnökhöz. Diktál az öreg 
pilóta. 

Két számot hiába hívott, ő hibázott, mert a nők megírták, hogy mikor 
vannak otthon, a harmadik szám viszont szinte azon nyomban válaszolt, 
hogy a készülék megcsendült. Mintha ott ült volna mellette, mintha egész 
nap hívásra várt volna. Ezt gusztustalannak találta, s most már az arckép is 
inkább taszította, mint vonzotta. A levélpapír elegáns volt, az írás szintén, 
szálkás, határozott jellemre valló betük. A fényképről hosszúkás fejű, 
középkorú nő nézett a szemlélőre. Lófejű nő. 

A hang is szálkás és határozott volt, enyhe nazális árnyalattal: 

— Igen. Az beszél. 

Misi megmondta a nevét, s a hirdetésre hivatkozott. 

— Igen. Válaszoltam — mondta a nő. 

— Ebben az ügyben keresem, szeretném, hogyha megbeszélnénk, egy... 

— Megenged előbb egy kérdést? 

— Kérem. 

— Kocsija van? 

— Nincs. 

— Akkor tárgytalan. 

Kattanás jelezte, hogy a kagylót letette. Misit elöntötte a méreg: — rohadt, 
felvágós kurva, ha kocsi kell neked, miért nem írtad meg, fene a pofádat! 
Micsoda nők vannak, micsoda példányok! 

Szitkozódás közben válogatott a levelek között, a szeme megakadt egy 
kellemes arcon, a száj körül enyhe kis félmosoly, a belső derű egy sugara, 
mely körös-körül mindent bevilágított, civilizált írás, dagály, ömlengés 


nélküli szöveg: , Egyszer ugyan már nem sikerült, de azt hiszem, mégis meg 
kellene próbálnom, mert akármilyen nehéz 15 két embernek együtt élni, a 
magánytól mindennél jobban szenvedek, áldozatokra i15 hajlandó vagyok, 
csak hogy ezt a terhet ne kelljen tovább hordanom..." 

— Ez az én esetem! 

Szelíd, kedves, rokonszenves teremtés, akit egy kicsit megtépett az élet, 
velem csak Jól jár, mert nagy áldozatot igazán nem kérek tőle. Legfeljebb 
többet fog takarítani, mint eddig, na, és akkor mi lesz? 

Ellenőrizte a nevet, a telefonszámot s a hívásra megadott időt. Minden 
egyezett. Reménykedő ujjakkal tárcsázott, reménykedve emelte füléhez a 
kagylót. 

— Halló! — jelentkezett egy boros férfihang. 

— Bocsánat. Székely-lakás? 

— Az. Mit akar? 

— Székely Enikővel beszélni, a hirdetés ügyében ... 

Egy másodpercnyi szünet, mély lélegzet, asztmatikus mellékzörejekkel, 
majd a szöveg: 

— [de figyelj, te piszok strici, te gané huligán. Szállj le az én Enikőmről, 
mert ha nem, tésztává verem a szaros pofádat. Értettem? 

— Nyald ki a seggem! — üvöltötte Misi. A kagylót letette, két kezét 
többször egymás után a magasba emelte, majd a combjára ejtette. A gyomra 
tája reszketett. Észre sem vette, hogy nyílt az ajtó, és belépett Bizsóka. 

A nő az álla alá nyúlt a fiúnak, úgy simogatta meg, hogy közben 
felemelte a fejét, vizsgálódva hajolt lejjebb. 

— Ki bántott, Misike? Akárki bántott, ne törődj vele, örülj a cicafüles 
prémiumodnak. Jövő szerdán jöhetsz érte. Tudod, hogy megnőtt itt a 
tekintélyed? Még tíz ilyen terv, és nagymenő leszel. 

Puha, telt ajkával gyöngéden megérintette a fiatalt ember homlokát. 

— Inkább a számat csókolnád — tért magához Misi, s vágyakozón 
csücsörített. 

— Na, ne mondd! 

— Igazán szívesen venném — a nő eltávolodott, mindamellett Misi 
kinyújtotta utána a karját. 

— Olyan képet vágsz, mint egy csimpánz. 

Bizsóka már a gép előtt ült, rózsaszín nyelvének csücske a 
szájszegletében, a gyorsírást fejtegette, amit most készült áttenni gépírásra. 


— Igazán borzasztó, hogy az ilyen kedves, szelíd, gusztusos, nőket mindig 
mások vesznek el. Nincs legalább egy húgod? 

Ezt már az ajtóból kérdezte. Tagadó fejrázás volt a válasz. Odakint 
sötétség, benne a neonlámpák dermesztőn hideg fénye. Nem vágyott haza. 
Megnézte, mennyi pénze maradt, kilencvenegynéhány forint. Az a négyszáz 
forint nagy érvágás volt, marhára hiányzik, s milyen bárgyún hagyta magát 
átejteni. 

Sült kolbászt evett a hentesnél, egy söntésnél lehajtott hozzá öt-hat 
fröccsöt, talán többet 15, nem számlálta. Enyhén ittasan érkezett haza. 

— Jaj, hogy bűzlesz! — húzódott el tőle a fiatalasszony. 

A magyarázkodást mindamellett nem kerülte el. Sárika értett hozzá, hogy 
valamennyi kudarcot kioperálja belőle. 

— Elképzelhetetlenül hülye vagy! Az ember csak körülnéz egy lakásban, 
mindjárt látja, hogy van-e gyerek, vagy nincs. S az a Váci utcai ócska 
kurva! És különben is, az ember vállalja, amit csinál. Fölösleges inni 
helyette. 

Ilyen hangot Sárika soha hozzászóltában nem ütött meg. Minthogy 
érezte, hogy kettejük közül nem neki van igaza, hízelkedéssel igyekezett a 
dolgát rendbe hozni. 

— Nem érted, hogy nem bírom a söntésbűzt! ? 

Misi megbántottan hátat fordított az asszonynak, s amennyire tehette, 
eltávolodott tőle. Az alkohol zúgott a fejében, hintáztatta, valahányszor a 
hinta zuhanni kezdett, felriadt álmából, mely hajszálvékony kéregként 
határolta el a környező világtól, lassan keményedett, vastagodott. Arra 
ébredt föl, hogy ki kell mennie, addigra kitisztult a feje. 

Mialatt visszabújt az ágyba, bár az asszony nem szólt, nem mozdult, 
észrevette, hogy nem alszik. Amúgy magában morogva, de természetesen 
az ő címére, megjegyezte: 

— Rettenetes így egymás mellett feküdni, ilyen közel és mégis, mint két 
idegen. 

Feszülten várt — egy szóra, egy mozdulatra, akár rendreutasításra, de csak 
a csönd zúgott, feketén és áthatolhatatlanul, belekáromkodott, ugyancsak 
félhangon: 

— Süketnémák között élni! Hát élet ez? 

Ezt ís Sárikának címezte, ezt 15 hatástalanul. Eredetileg dolgozni akart 
volna másnap, de csak körülnézett a szobában, máris elment a kedve a 


munkától. Tudta, hogy még kézbe sem vette a grafoszt, már megbénulna, az 
elrontott skiccet nem szabad eldobni. Borzasztó! 

Megtorpant. Hogy eddig miért csinálta? Mert eddig a lakás kettejüké 
volt, azóta a birtokviszony megváltozott, ő csak megtűrt személy. Pedig 
mennyire izgatták még tegnap a kátéesztől kapott feladatok! 

Okosabb volna kétfrontos harcot folytatni: egyfelől a munka, másfelől a 
feleségkeresés. Hiába, nem volt ereje hozzá. Lustán cigarettázott az ágyban, 
egyedül a lakásban, Sárika már rég elment a hivatalába, és csinálja a ki 
tudja, milyen célt szolgáló, nyakatekert statisztikákat, ő meg csak hever, 
hever, az idő múlik, nemhogy nem dolgozik, de nem is telefonál. Iszonyú az 
a rengeteg jelentkező! 

Húsz közül választani, de kétszáz közül! 

Végre akadt egy nő a paksamétában, aki a hivatali számát adta meg, s 
kilátásba helyezte, hogy rövid időre elkéredzkedhet. Már tárcsázott, mikor 
az aláírás alatt feltünt a nő foglalkozása: — számlalikvidátor. Ettől még 
jobban megapadt a vállalkozókedve. Remélte, hogy beteg vagy legalább 
, házon kívül lesz", de nem, egy készséges férfihang bejelentette, hogy 
rögtön kapcsolja Jolikát. 

Rosszul számolt az idővel, úgyhogy se fogat mosni, se borotválkozni 
nem Jutott ideje, így 15 több mint tíz percet késett. Jolika már várta, előtte a 
piros kötésű könyv, a jel, amiben megállapodtak, annyira fegyelmezte 
magát, hogy idegességét alig árulta el más, mint a feszültség a szeme körül. 
Őrá Jolika a legkedvezőbb benyomást tette, magas homlok, értelmes 
tekintet, szavait elegáns, lassú mozdulatokkal kísérte. Kissé kopottan, de 
ízlésesen s szinte tüntetően tisztán öltözködött. A kopott ruha tisztábbnak 
hat az újnál, mert agyonmosottnak látszik. Valamelyest a rákospalotai 
özvegyre emlékeztette a bájos számlalikvidátor, és Misi úgy nézett rá, úgy 
szólt hozzá, mint félig-meddig ismerőshöz, ha nem 15 bizalmaskodva, de 
bizalmasan, sugárzó mosollyal jegyezte meg: 

— Kevés embernek van ekkora szerencséje — erősített a mosolyán, s a két 
tenyerét összedörzsölte. 

— Micsoda szerencséről beszél? 

— Arra céloztam, hogy ilyen gyorsan nyélbe ütöttük ezt a találkozást. 
Vagy maga szerint ez nem szerencse? 

Ezt a legteljesebb önbizalommal kérdezte, eleve bizonyosan abban, hogy 
a válasz csak egy lehet. Jolika valahonnan messziről felelt, idegen hangulat 
tájairól: — Honnan tudjam, hogy szerencse? 


Nem tudta, mi nincsen rendben, s ahogy állát a tenyerébe csúsztatta, 
hallotta, mint serceg a borosta a bőrén, száraz viszketéssel. Éjjel Sárika 
undorral fordult el tőle — erre most emlékezett. A tetejében fogat sem 
mosott. . Mindamellett bízott magában, — s remélte, hogy sikerül 
megváltoztatnia a hangulatot. 

Vontatottan indult meg a beszélgetés, időről időre búvópatakként tűnt el a 
feszélyezett hallgatás egy-egy hegyvonulata alatt. A büdös kórságát, hogy 
éppen ma nem borotválkoztam! Amit már az elején gyanított, gyorsan 
beigazolódott, Jolika deklasszálódott úrilány volt. Azt állította, hogy 
elégedett a sorsával, és arra, hogy annak idején, amikor még jól ment a 
szüleinek, hogyan és miként éltek, csak Misi ismételt sürgetésére kerített 
szót. És az ingem sem kifogástalan, füstölgött a fiatalember magában, 
mialatt Joli arról beszélt, hogy Vas vármegye főispánja állandó vendégük 
volt, a háború után ií15 megmaradt barátnak, mint ahogy mindazok 
megmaradtak, akiket nem ragadott el a halál, vagy nem disszidáltak. 

Idegesítette, amit hallott, holott ő forszírozta ki, közbevágott hát: 

— Nem értem. Maga azt írta, hogy ismeretség híján válaszolt a levelemre. 

— Mit nem ért? 

— Azt, hogy ha maguknak ilyen széles körű ismeretségük volt, akkor 
maga most miért van ismeretség híján? 

— És maga miért van ismeretség híján? — kérdezte vissza a nő fagyosan. 

Már száján volt a válasz, hogy az más, neki sürgős a dolog. Nemcsak a 
tapintat tartotta vissza, hanem a ráeszmélés 1s, hogy valótlant állítana. 

— És a lakás? — kérdezte Misi hirtelen. — Milyen a lakása? 

Joli szembenézett vele, olyan hidegen és egyben intenzíven, hogy az volt 
az érzése, közelebb hajolt hozzá, s egyenkint veszi számba a borostátt: 

— Mondja, maga bizonyos benne, hogy szimpatizálunk egymással? 

Misi zavartan feszengett a széken: 

— Az, ugye, ilyen gyorsan nem derülhet ki... Most találkoztunk először. 

— A lakás — kezdte a nő a tárgyilagos ismertetést — régimódi házban van, 
két nagy szoba, mellékhelyiségek. Mivel a család más tagjai szűken élnek, 
ketten bejelentkeztek hozzánk, hogy megmeneküljünk a lakbérpótléktól. 
Amíg boldogult édesanyám élt, hagyján, de most már kezd idegesítő lenni a 
helyzet. 

— Szóval, maga azért akar férjhez menni, hogy a lakásügyeit rendezze? 

A nő egy kissé megrázta a fejét, retikülje után nyúlt, a hóna alá szorította, 
azzal felállt: 


— Azt hiszem, fölösleges ezt a társalgást továbbfolytatni. A feketémet 
kifizettem. Sok szerencsét. 

— Félreért — ugrott fel Misi —, nem úgy értettem... 

Aztán leült, s nézte, mint tűnik el, nyugodt, hosszú, egyenletes lépteivel a 
nő, aki abban a szempillantásban megtetszett, amikor meglátta, s akinek a 
tetejében két nagy szobás lakása van. A presszó ajtaja egy másodpercre 
keretnek látszott, amelyből kilopták a képet; téglalap alakú semmi, mely 
szívfájdítón emlékeztet valamire. A benyomás már el 15 oszlott, a nyitott 
ajtón át betotyogott két öregasszony, kezükben szatyor, a küszöbön 
megállottak, s valamiről vitatkoztak. Misi felállt, fizetett, s hazasietett, hogy 
a reggeli tisztálkodást pótolja. 

Ahogy frissen, pihenten, borotváltan, fésülten, tiszta ingben megállott a 
tükör előtt, szinte szétvetette a düh. 

— A hülye kispolgári szentségét! Betáplált háztartási liba! Milyen jól 
megvoltunk, amíg a hülyeség ki nem buggyant belőle. A mai bigét is 
őmiatta szúrtam el. Nem érti, hogy nekem a hivatásom, a pályám forog 
kockán! 

Fenyegetőn körülnézett a csendes, kissé állott levegőjű szobában: 

— Azért 15 dolgozom! — fogadkozott már a rajztábla előtt. — Ha Coca- 
Colát pisál kínjában, akkor Is. 

Ilyen egyszerű természetesen nem volt, elő kellett keresni az ollót, a 
grafoszt — ezt a porszívó mellett találta meg —, a kartonokat, ezek ezúttal a 
könyvespolcon lapultak, a lexikon kötetei alá csúsztatva, felháborító 
alattomossággal. 

Ment a munka, remekül ment, a selejtbe nyomorodott skiccek hullái 
szerteszét röpdöstek a szobában, közben azonban néhány ötletet 
kidolgozott; szájcsücsörítve gusztálta. A szoba úgy nézett ki, mint egy 
népszerű kirándulóhely vasárnap este vagy hétfő reggel. 

A kamrában megint talált egy bolgár töltött káposztát, neki szánta-e 
Sárika vagy sem, nem töprengett, kinyitotta a dobozt, kiöntötte, 
megmelegítette, elfogyasztotta, még egy darabig dolgozott, aztán 
hozzálátott telefonálni. Valahányszor beletúrt a levelek közé, mindig 
felkísértett benne a remény, hogy kihúzza a , kartársnő" ajánlatát, s ezzel 
együtt, hogy a kartársnő csinos, szexi, a lakása tágas, Jó helyen fekszik és 
így tovább. 

Náthás, rekedt hang volt az első jelentkező, viszolyogva szakította meg a 
kapcsolást: hogyne, hogy majd influenzát kapjak tőled! Azt lesheted, 


kisanyám. A következő hang viszont azonnal megfogta, nem is gyerekes 
hang, hanem könnyű, tiszta, súlytalan gyerekhang volt, érintetlen hang, 
szűz hang, aminek nem törölték le a tapasztalatok a hamvát. Amatőr 
felvétel mutatta be tulajdonosát, kerekded arcú, kövérkés, jókedvű fiatal 
lányt, a szeme körül a vidámság szarkalábaival. Mosolygott a szája 15. A 
fénykép hátán aláírás: ITrIXI. 

— Ott leszünk — rekesztette be a megbeszélést TrIx1. 

— Hogyhogy: leszünk? 

Kurta kuncogás után, igen egyszerű magyarázat: 

— Maga és én. Vagy nem akar eljönni? 

A kocsmában azonban kiderült, hogy a többesszám nem volt véletlen, 
hanem megfelelt az állandó gyakorlatnak. Trixi mellett ritkás hajú, fiúsan 
vékony, hosszú arcú lányka ült: Palcs1. 

— Ugye, nem haragszik, Misi? Mi ugyanis elválaszthatatlanok vagyunk. 
És nem szeretünk magázódni. 

— Szia, mondta MIs1. 

— Szia — viszonozta a két lány. 

— Így már sokkal jobb — állapította meg Trixi, aztán hozzálátott a 
magyarázathoz —, egykorúak vagyunk a Palcsival, huszonöt évesek, és még 
egyszer sem mentünk férjhez. A mai társadalomban ez nem jó pont. Akinek 
már volt egy-két férje, azt jobban megbecsülik. 

Misi bizonytalanul vigyorgott, mert ezen a kérdésen még nem 
gondolkozott. 

— Elhiheted, Trixi tudja, mit beszél — Palcsinak vékonyságához képest 
szokatlanul mély hangja volt. 

— Tudod, Misikém — folytatta Trixi, aki erősen hajlott a bizalmaskodásra 
—, mi nem vagyunk féltékenyek egymásra, mert ő 15 más típus, én 15 más 
típus vagyok, ő fiús, én asszonyos. Ezért az első randira mindig kettesben 
megyünk, akárki szervezte meg a randit. 

— Minden randira? 

— Ne légy csacsi, a személyes randi az más. Ha választasz közülünk, a 
következő randira már csak az megy el, akivel megbeszélted. Világos? 

Palcsi ezen a ponton szükségesnek tartotta közbeszólni. 

— És ha mind a kettőnket választasz, az sem baj, mert a gusztusunk is 
különböző. Világos? 

— De azt ne feledd, hogy ha sok mindent lehet is, elsősorban férjhez 
menni akarunk. És azért jöttünk ketten, mert így nagyobb az esély, hogy az 


egyikre csak ráharapsz. 

Misinek a délelőtti nő járt az eszében, aki olyan kurtán-furcsán leépítette. 

— Egyelőre nem harapok — morogta rosszkedvűen. — Ha nincs ellenetekre, 
hagyjuk itt ezt a rohadt presszót. Van itt a közelben egy egészen elviselhető 
vendéglátóipari egység. 

Az utcán a két lány belekarolt. Alacsonyabbak voltak mind a ketten, 
fejük a válláig ért, fölmosolyogtak rá, villogtatták a szemüket, a fogukat, 
merő jókedvből, ez volt a megejtő viselkedésükben. Kacagásuk 
végigszaladt a sötét utcán, telten visszhangzott az üres kapualjakban. Misi 
emlékezetében felmerült Sárika; az álla előreugrik, szemöldöke görcsösen 
összerándul, amint meglátja a csatateret a szobában, sóhajt, és rohan a 
porszívóért, aztán már csak bugás következik, bugás, bugás, tompán, 
nyomasztón, végeérhetetlenül. Kétoldalt átölelte a lányokat, aztán a kezét 
egy emelettel lejjebb csúsztatta tesztezni. 
csupa izom, a Trixié szelíd, türelmes, kellemesen képlékeny. Az elhatározás 
ekkor fogant meg benne, hiszen ilyen élményben még nem volt része. Két 
stílus, két életfelfogás, két világ. És még vannak hülyék, akik nélkülöznek, 
csakhogy utazhassanak! Feneketlen emberi butaság! 

Disznótoros vacsorát rendeltek, hozzá savanykás bort, cigány 1s játszott, 
a hangulat jó volt, hol egyik, hol másik lány hajolt Misihez, , puszi", 
, pusz1". 

—-Na? — kérdezte Misi, miután fizetett. — Hol fejezzük be hármasban ezt a 
kellemes estét? 

—-Nálad — felelt a két lány uniszónó, azzal karon fogták Misit, egyedül 
azért tétováztak, mert nem tudták, merre induljanak. 

— Nálam nem lehet. 

— Miért? 

— A feleségem miatt. 

— Hát te csak azért hirdettél? 

Misi, aki hajlott a pontosságra, megállott, s valamelyes tanári hangsúllyal 
fejtegette: 

— Nem, drágáim, én csakugyan nősülni szeretnék, mert egyetlen vágyam 
az, hogy mostani otthonomból minél hamarabb elhúzzam a csíkot. A válási 
keresetet beadtuk. Hanem ti, ti miért válaszoltatok a hirdetésre? 

— Főbérletben lakunk — vonta meg a vállát Palcst. 

— De a szüleinkkel. 


Vesztegeltek az üres, szeles utcán, egyik sem tudta, mit mondjon, mit 
javasoljon. , Igyunk meg még egy feketét?" , Nem, nincs értelme." 

— Akkor menjünk haza! — határozott Palcst. 

A megállónál azzal búcsúztak, hogyha Misinek valamelyikük netán 
eszébe jutna, Irixi száma megvan, hívhatja őt, vagy üzenhet Palcsinak, 
hogy vele akar találkozni. 

— Azt tudom, hogy a fenekem nagyon megtetszett neked — mondta Palcst. 
A busz fékezett, megállt: — , Puszi, puszi". 

Misi kedvetlenül vágott neki az éjszakának. Ezúttal nem tapintatoskodott, 
amint belépett a szobába, felgyújtotta a nagy villanyt. Rend volt, nemcsak a 
szobában, hanem a rajztábla körül is, a kisasztalon, mint a kiterített háborús 
hullák, feküdtek egymás mellett az ecsetek, a ceruzák. 

— Valamire szeretnélek megkérni — szólalt meg a kelleténél hangosabban. 

Sárika először úgy tett, mintha nem hallaná, aztán mégis kinyitotta a 
szemét, s azzal kérdezett, hogy a szemöldökét ívbe vonta. 

— Ez a lakás, a kettőnk tulajdona ... 

— De te megígérted... 

— Leszel szíves végighallgatni. Megígértem, hogy feleségül veszek egy 
főbérletes nőt. Ez meg is lesz, ismerhetnél, hogy ha egyszer valamibe 
belekezdek, nem hagyom abba... 

Sárika nagyon harcias kedvben volt: 

— És a bokszolást nem hagytad abba? 

— Miért beszélsz olyasmiről, amihez nem értesz? Ugyanazzal a kézzel 
nem lehet öklözni, és finom munkát végezni. A kettő kizárja egymást. Az 
öklözést az iparművészet kedvéért hagytam abba. És különben is, a sport 
révén szerzett összeköttetéssel jutottam be a főiskolára. 

Sárika visszakozott, tudta, hogy nincs igaza: 

— Mit akartál mondani? 

— Arról is szó volt, hogy te hirdess. Meg akartalak kímélni a 
kellemetlenségektől, azért vállaltam. Mert azok bőven vannak, Sárikám, 
akár hiszed, akár nem. Légy türelemmel, amíg megfelelő nőt találok, 
megfelelő lakással. Ez egy. Kettő az, hogy addig is élnem kell, azaz 
dolgoznom. Arra kérlek tehát, de nagyon nyomatékosan, hogy az én 
asztalomat hagyd ki a napi hadjáratból. 

A fiatalasszony hirtelen felült az ágyban, az arca kipirosodott, a szeme 
lángolt: 

— De én nem bírom, hogy az otthonom... 


— Nem bírod, aranyom? Nézd, én kibírtam, hogy a házasságunkat 
tönkretetted. Belenyugodtam. De abba nem fogok belenyugodni, hogy a 
karrieremet 15 tönkretedd. 

— Én tettem tönkre a házasságunkat? Engem vádolsz, van képed engem 
vádolni, aki... 

Sárikából ömlött a szó, ömlött a keserűség, időnkint a keményebb 
vádaknál szünetet tartott, hogy módot adjon válaszra, de Misi nem 
válaszolt, hanem csak intett, hogy tessék, folytassa, ha már belekezdett, 
hátradőlt a karosszékben, lábát keresztbe vetette. A részvétlenség, a 
nyilvánvaló közöny megzavarta, tanácstalanná tette a fiatalasszonyt: 

— És te erre egy árva szót sem szólsz? Mintha nem volna okod 
mentegetődzésre. 

Misi felvonta a vállát, s elhúzta a száját, ami azt jelentette: , nincs 15." 

— Már hogyne volna! 

— Én — szólalt meg Misi ünnepélyesen — egyetlen erkölcsi törvényt 
ismerek el érvényesnek. 

— És mi az, ha szabad érdeklődnöm? 

— Minden helyzetben úgy viselkedj, mint ahogy mástól elvárnád, hogy 
hasonló helyzetben viselkedjék. Elfogadod ezt elvi alapnak, vagy nem? 
Mert ha nem, akkor fölösleges vitatkoznunk, úgysem értenénk meg 
egymást. 

Sárika sima homlokán összeszaladtak a ráncok, a szeme úgyszólván 
elmélyült, szemlátomást erőltette a gondolkodást, és szemlátomást 
gyanakodott: 

— Szóval, hogy az ember ne kívánjon mást a másiktól, mint amit maga 15 
megcsinálna neki? 

— Ahogy mondod, aranyom. 

— Ha még egyszer aranyomnak nevezel, hozzád vágom a lámpát. 

Misi intett, hogy rendben: 

— Milyen megszólítást javasolsz? Eddig nem voltál ilyen válogatós. 
Aranyomnak 1s szólíthattalak... 

— Az más volt... — szepegett a fiatalasszony —, akkor még szerettük 
egymást. 

— De aztán közénk állt egy porszívó, s azzal vége lett a szerelemnek. 

— Ezt sem veszed komolyan, még a szerelmünket sem, a nászutunkat, a 
boldog napokat... Mert igenis voltak. 


— Lehet, hogy semmit sem veszek komolyan, de ha véletlenül te volnál 
olyan rendetlen, mint én, s véletlenül nekem volna rögeszmém a takarítás, 
akkor én nem tenném tönkre az életedet, hanem ha már nem bírok uralkodni 
magamon, átmennék Stosszerékhez, és tizenkét forint órabérért náluk élném 
ki a takarítási kényszerképzeteimet mert nekem te többet érnél... 

Hirtelen mozdulattal Sárika oldalt fordult, a párnát a fejére tette. Misit 
elfogta a méreg, , párna alá bújni az evidenciák elől, tipikus női viselkedés". 
Tulajdonképpen le kellene rántani az arcáról a párnát: a tények elől nem 
lehet elbújni, aranyom! Alig mozdult meg a karja, már látta a következő 
lépéseket, ő lerántja a párnát, Sárika magára húzza a paplant, ő lerántja a 
paplant, Sárika karmol, ő meg üt. A szoba máris színültig telt gyűlölettel. 

Jaj, csak ne volna olyan átkozottul kicsi ez a lakás! Borsódzott a háta a 
gondolatra, hogy befeküdjék e mellé a remegő ideggörcs mellé, hogy egész 
éjszaka feszüljön minden idege, s az álma olyan legyen, mint zuhanás a 
feneketlen kútba. 

Bizonyára akad a sok jelentkező közül valaki, akit a lakásán felhívhat. 
Nem bánja, akármilyen ramaty nő, csak idehaza ne kelljen maradnia. Az 
előszobába indult az aktatáskáért, ám akkor megszólalt a telefon: 

— Itt Piroska beszél, ne törődjön az anyámmal meg a másik két 
vénasszonnyal, én anélkül is szívesen találkoznék magával, nem kell 
elvennie, csak azért mondom, hogy tudja ... Mert olyan rokonszenves volt, 
és még csak nem is beszélhettem magával. Sokszor kerestem azóta, de 
mindig egy kellemetlen nő hallózott, s mihelyt megtudta, hogy magát 
keresem, lecsapta a kagylót... 

Mindezt egyetlen szuszra mondta el, ilyenformán Misinek volt ideje 
utánagondolni, s kikövetkeztetni, hogy a beszélő az a Piroska, akit egyetlen 
pillanatig látott, elmenőben a családi házból, ahonnan a mama kidobta. 

— Honnan beszél? 

— A közelben egy presszóból. Fel 15 mehetek. 

A fiatalember szemrehányóan pásztázta végig tekintetével a párna alá 
bújt asszonyt, aki a fenekét fordította feléje. Én a kedvéért feleségül veszek 
valakit, hogy őneki lakása, kényelme legyen, ha viszont most megkérném, 
hogy menjen haza a szüleihez, hogy a fele lakásból egy éjszakára nekem 1s 
jusson valami, akkor felháborodna! 

— Azt nem lehet — felelte —, én megyek oda. 

— Miért? Ki az a spinkó? 


— A feleséged?! — visszhangozta Piroska megütközve. — De hát akkor 
nincs hova mennünk. 

Egy másodpercnyi szünet után, ezalatt nyilván gondolkozott, csípősen 
megjegyezte: 

— Ha nős létedre hirdetsz, akkor szélhámos vagy. 

— Bár az lennék — sóhajtott Mist. 

Mindazonáltal megállapodtak, hogy találkoznak. A presszóban Misi 
ásítások között, nagy unottan elmagyarázta a lánynak, hogy s mint állnak 
lakással, válással, házassággal. 

— Értem — nyugtázta Piroska, s rémült nyúlszemét körüljártatta a férfin. 
Az arcjátéka nagyon kifejező volt, csalódottság s a töprengés fényei 
váltogatták egymást homlokán. 

— Pedig olyan szépnek képzeltem el ezt az estét veled — folytatta később, 
a szemközti kis kocsmában, ahova átmentek, s ahol Piroska őszintesége a 
szesz nyomására kitárulkozott. — Tulajdonképpen nem kurvának születtem, 
röhejes, ha mondom, miután egész este csak kínáltam magam. Az anyám 
csinált kurvát belőlem, mert kikáderezett minden fiút mellőlem. Először 
úgy volt, ahogy szokás, hogy a fiúk jöttek látogatóba. De az ajtót nyitva 
kellett hagyni, egyszer az egyik, máskor a másik nézett be. Nem 1s kerestek 
ürügyet, csak lestek. A fiúk elmaradtak, ilyen körülmények között még 
beszélgetni sem lehet, nem igaz? Hogy ne maradjanak el egészen, én jártam 
hozzájuk. Add hozzá, hogy egyszerre soha el nem mennek hazulról, a 
három közül valamelyik mindig otthon strázsál, így lettem kurva. Te, néha 
olyan kalandokba keveredtem, hogy aznap megbántam. Ma állati hideg 
van... 

Elbámult, s közben megborzongott. Misinek az volt az érzése, hogy a 
lány tekintete körbecsatangolja a város elhagyatott részek, bekúszik a hidak 
alá, végigtapogatja a Duna-parti kőlépcsőket, besurran a kapualjakba, 
felvonók mögé, ahova csak az Jár, aki tüzelőt hord fel a pincéből. 

— Ha volna egy barátod, akihez elmehetnénk... Ha van miért, az ember 
vállalja a pofonokat. A mama nem restell behúzni, és állatian idegesíti, ha a 
karom a pofám elé kapom... 

A mama természetrajzi jellemzése után Piroska visszatért a tárgyra: 

— És ötven forintod sincs? 

— Kéglire? 

— Ahogy mondod. 


Elmentek az özvegyhez, aki béna édesanyjával élt együtt, s ilyenformán 
toldotta meg a jövedelmét. Későre járt az idő, az özvegy belement, hogy 
húsz forint ráadásért Mi1si1 ott töltheti az éjszakát. 

— Én nem maradhatok sokáig — mentegetődzött Piroska. 

— Nem bírnék hazamenni... — morogta a fiatalember maga elé, ujjai között 
táncolt a cigaretta. A szobában savanykás testszag terjengett, Piroska 
vetkőzött, bőre valamelyest a rokfort sajtra emlékeztetett: egészségtelen 
fehérjét néhol sötétes erezet hálózta be. A nyiszlett testből hivalkodóan 
meredt elő két kackiás kecskemell. 

— Velük kell szót értened — mondta Piroska, és megrezdítette a melleit. 

Semmi kedve nem volt az egészhez, de már nem visszakozhatott. A 
tetejében a lány teste hideg volt, mintha egy hal simulna hozzá: 

— Hol a majonéz? 

— Megadtam a használati utasítást, ha megfogadod, nem kellene 
szellemeskedned. 

Simogatás, csók, harapás, Piroska teste néhány perc múlva szinte lángolt. 
Amilyen gyorsan gyúlt föl, olyan gyorsán ki 1s hült, az idő sürgetett, mennie 
kellett. 

Csukódott az ajtó, majd egy másik ajtó csukódása hallatszott. Misi maga 
maradt a félhomályba borult szobában, élvezte a magányt, a csendet s a 
feszültség mindennél többet érő hiányát. Meg sem fordult a fejében, hogy 
abban az ágyban aznap talán három vagy négy pár 15 megfordult, nem 
bántották a szemét az esetlen bútorok, a koszette függöny, szaglását nem 
ingerelte a kétes tisztaságú levegő. Beletelt egy idő, amíg ráeszmélt, hogy 
ez a Jó érzés az ócska helyen, egy ócska ölelkezés után milyen szomorú és 
mennyire megalázó. Sajnálni kezdte saját magát, hogy az élete így 
elsivárodott, de halkan felkuncogott, mert eszébe jutott az állapotra illő 
kifejezés: 

Megesett a szívem rajta. 

Az özvegy már hajnaltájt felkeltette a motozásával. Korán ért haza, a 
feleségével az előszobában találkozott, csókkal akarta üdvözölni, de az 
asszony undorodva elhúzódott tőle, a lakás megtelt elektromossággal. 
Szinte fulladozott a visszatérő indulattól: 

— Amit tegnap mondtam, komolyan gondoltam: ahányszor hozzányúlsz a 
rajztáblámhoz, annyi ruhádat tépem szét. 

Sárika szótlanul mérte végig, undorodva, mintha szembeköpné. 


Egyenesen a fürdőszobába ment, ledörzsölte magát, szinte jókedvűen 
fújtatott a zuhany alatt, lába alatt tocsogott a víz, ahogy 1de-oda topogott a 
kád csúszós fenekén. Feketét főzött, erőltetett jókedvvel fütyörészett, s 
kezében a kávéscsésze, benyitott, körül sem nézett, hanem átvágott a 
szobán, azzal az elhatározással, hogy dolgozni fog. A fehér papirossal 
szemben azonban utolérte egy hideghullám, amely valahonnan messziről 
húzott ide, szinte sivított, és sivításában zúzmarák szikráztak ezüstösen. 
Időnkint a grafosz megindult, s végigfutott a papiroson, a vonalak valami 
hasábfélévé állottak össze, öt-hat ilyen hasáb egymás mellett festett 
valahogyan, de hol a kórságban van olyan kátéesz, mely ezért fizetne? 

Nemcsak képletesen, valójában is hideg volt, délig a fűtés nem sok 
meleget árasztott, csak aztán lódult neki, hogy éjjel pótolja ki, amit a reggeli 
órákban elmulasztott. A feleségválasztásnál majd erre 15 gondolnia kell, 
mert hogyha őreá hárul a munka, hogy brikettet vagy kokszot trógeroljon 
fel a pincéből, megette a fene, ha mégoly tágas lakáshoz jut 15. 

A munka amúgy sem ment, nem erőltette, a rekamiéra vetette magát, 
szájában cigaretta, visszaábrándozott a múltba. Milyen boldogok voltak 
szerelmük kezdetén, tulajdonképpen a lakás állott közébük, választotta el 
őket egymástól, a lakás, amelyre annyira vágytak, s amelytől boldogságuk 
kiteljesedését várták. Valószínűtlen történet! Világosabban látta, mint 
valaha, hogy amennyire szeretne kibékülni Sárikával, hiszen ő az igazi, 
annyira lehetetlen az. Mert az ár mi volna? Sakk-matt az alkotószellemnek. 

A kifejezés valamelyest megnyugtatta, hiszen az igazságát tanúsította. 
Főzött még egy feketét, az talán megindítja a gépezetet. De amint a 
konyhából belépett a szobába, s végre körülnézett, rögtön tudta, hogy 
Sárikával minden egyezkedés reménytelen. Nem meggyőződés volt ez, 
szabatosan megfogalmazott vélemény, hanem vizuális élmény. Mielőtt 
hivatalba ment, az asszony rendet csinált, nem amúgy tessék-lássék, hanem 
alaposan, minden ragyogott. Tiszteletben tartotta Misi kérését, kétségtelen. 
De hogyan?! 

A kinyalt, hideg, merev rend, mint valami ellenséges hadsereg kerítette 
be a rajztáblát s az asztalt, rajta a munkaeszközök. Nyomorúságos kis 
lakrésze — most már ennyire zsugorodott a lakása — óceánban elvesző 
szigetnek látszott, félig azt i5 halotti dermedtség ülte meg, hiszen az előbb, 
hogy dolgozni próbált, alig nyúlt egy-két ecsethez, ceruzához. 

Menekülni, menekülni innét, minél hamarább. A hajába túrt, s úgy nézett 
körül, mint aki csak azért nem veti rá magát valakire, mert éppen senki 


sincsen a közelben. 

Elő a levelekkel, rá a telefonra. A délelőtt csaknem teljes egészében 
kárba ment. Arról a három szexepiles, gondozott, elegáns nőcskéről, akik 
közül kettővel az Újlipótvárosban találkozott, eggyel a Gerbeaud-ban, 
pillanatok alatt kiderült, hogy professzionisták. Maradt a Rózsi, aki ellen az 
szólt, hogy a város peremén lakott, mellette viszont, hogy saját házban 
lakott. A fűtés izgatta, a rettenetes női előítélet, hogy a szenet a férfinak kell 
fölcipelni. De ezt az aggodalmát a nő gyorsan leszerelte: 

— Meg van az szervezve, drága uram — mondta, a hangja ízes volt, a 
kiejtése zamatos, a hangszíne kellemes —, Józsi bácsi begyújt, megrakja, 
mikor parázslik, lezárja. Fafűtés, tudja. Különben már vártam, hogy felhív. 

Misi közbeszólt volna, de nem jutott rá idő. 

— Biztos nem tetszett az írásom, szebbhez van szokva. De nem az írás 
minden, arra maga 15 rájöhetett, ha csakugyan megélt huszonnyolc évet. 
Jöjjön el ebédre, nagyon utálok egyedül enni... 

— Hát köszönöm ... — hebegett Mist. 

— Csak semmi betojás, térítési kötelezettség nincs. Na, hányra várjam? 

Humor! Istenem, humor a külvárosban. Hát van ennél szebb!? Ehhez 
képest ugyan mit számít, hogy Rózsi levele tartalmilag semmitmondó, 
külalakjában primitív. Igen, igen, de a lelke bizonyára áttetsző! 

Rózsi testes, kicsattanón egészséges nő volt, örökös jókedve két mély 
gödröcskét nyomott a szája szögletéhe, hüvelykujjnyit. A kardigán a 
mellén, a kötény a hasán, a szoknya a hátulján ritkássá feszült. Ponponos 
piros papucsot viselt, emiatt a járása kissé bizonytalannak látszott, viszont 
Játékos szinkópákkal fűszerezte sonkái egyébként egyenletes ütemű 
mozgását. 

Jóindulatú mosollyal mérte végig a férjjelöltet, mosolyába valami 
anyásan megbocsátó elnézés vegyült. 

— Na, jöjjön, kedves — azzal belékarolt. Ahogy Misi ösztönösen 
bordáihoz szorította az asszony karját, érezte, hogy kemény, mint a kő. Az a 
fajta nő, akinek nem lehet a seggébe csípni. Mindazonáltal megpróbálta. 

— No, nézd csak! — hárította el Rózsi harag és botránkozás nélkül. A 
gyors, gépies mozdulat, valamint a meglepetés hiánya arra vallott, hogy 
hasonló támadásoknak gyakran van kitéve. 

Szabvány unalom, szabvány ízléstelenség, ez volt a lakás, csupa új cucc, 
gépi perzsák a padlón, elízléstelenített keleti minták, elízléstelenített keleti 


színek, az ablakokat szinte benőtték a függönyök; tévé, ólomkristályok, 
Zsolnay-vázák, minden, ami drága és ronda. 

— Szép Itt — suttogta Misi álnokul. Nem az esztétikai tulajdonságok 
ragadták meg, hanem a tágasság, a házban nemhogy két ember, de egy 
népes család 15 békésen megfért volna. A szépség — vagy amit Rózsi olybá 
vett, inkább akadály volt, mintsem előny. De később befordultak egy 
félreeső, szükebb szobácskába, ahova már nem jutott új bútor. 

— Szegény boldogult apám fusizott Itt, míg élt. 

Ha az öreg fusizott, nyilván én 1s fusizhatok, szerencsére a világítás 
kitűnő. Most, hogy megtalálta, amit keresett, Jobban szemügyre vette a nőt. 
Lényének egyszerűsége, áttetsző volta megragadta. Mit számít az, hogy ha 
valaki ízléstelen, hiszen maga az ízléstelenség 15 a tisztaságból táplálkozik, 
azt mondják valamire, hogy szép, ártatlanságában elfogadja annak. Misi 
mindig vonzódott az áttekinthető lelkek iránt, de csaknem mindig csalódott, 
a tiszta felszín alatt többnyire hínáros homály terjengett. Mint a rozsda a 
vasat, Sárika lelkének tisztaságát, egyszerűségét úgy marta szét a napról 
napra hatalmasodó rögeszme. Rózsi maga volt a természetesség. 

— Hát akkor együnk, beszélgetni ráérünk utána. 

Előételnek töltött káposztát adott Rózsi, dagadóval, kolbásszal, utána 
bécsi szelet következett borjúhúsból. Misi megkérdezte, mi az, mert már az 
ízére sem emlékezett; paprikás csirke, fánk, italnak bor, s a végén, ahogy 
illik, gépkávé. Ilyen ebédekről Misi csak nagyszülei elbeszéléseiből hallott, 
vagy regényekben olvasott, most a valósággá súlyosodott nagy magyar 
legenda nekifeszült a nadrágszíjának, hiába lazított egy lyukkal, a nyomás 
nem enyhült, míg egy gombot ki nem pattintott. 

Rózsi egy kissé anyásan, másrészt háziasszonyi érdemeire büszkén 
szemlélte a jóllakottságba belefeneklett vendéget, aki nem bírta rászánni 
magát nemcsak arra, hogy felálljon, de arra sem, hogy mozduljon. 
Megrakott szekér sáros úton — ilyenformán látta magát a személytelen 
magasból, ahol nem ő trónolt, de ahonnan mindazonáltal alá tudott 
tekinteni. 

— Most láthassa, kivel van dolga — jegyezte meg Rózsi elégedetten. — 
Azért hívtam meg, hogy láthassa. 

— Látom — suttogta a dagadók, káposzták, csirkecombok, fánkok piramisa 
alól, mint egy halódó fáraó. 

— Soha ilyen kaját... — lelkesen kezdte, de befejezni nehéz lett volna, csak 
a fejét csóválta, az ajkát csattogtatta elismerőn. 


— Most lenyugszik egy kicsit — mondta Rózsi, melléje lépett, a hóna alá 
nyúlt, s egy gyakorlott ápolónő biztonságával és erejével emelte meg a félig 
magatehetetlen férfit, s kísérte a díványhoz. Feje alá nyomott egy párnát, 
ráterített egy pokrócot, megpaskolta az arcát, azzal magára hagyta. 

Mire felébredt, a téli szürkületet felitta a sötét. Egy kissé úgy ébredt, mint 
aki nem tudja, hova vetette a sors, de gyomra a valóságra eszméltette. Ki az 
isten lehet ez a nő, aki úgy eszik, ahogy talán Mátyás király evett utoljára 
ebben a megapadt országban. Nem lehetett vita, nem amolyan felvágós 
ebéd volt, kirakatebéd, ami mögött piros paprikás zsíros kenyér húzódik 
meg a mindennapok szerény valóságaként. Felvágni nem Rózsi, hanem ő 
vágott fel, aki úgy tett, mintha a gyomra hozzá lenne szokva az efféle 
traktákhoz, holott... Táplálkozása nyugodt és könyörtelen üteméből 
kiderült, hogy Rózsinak ez a fajta étkezés annyi, mint az átlagdolgozónak 
az üzemi koszt. 

— A jólétet könnyebb megszokni, mint a munkát — mondta Rózsi később, 
mikor a vendég mocorgására bejött a szobába, villanyt gyújtott, s leült az 
asztal mellé, egy félrefordított székre; karja a támlán; duzzadt, pirosas keze 
feje ernyedten csüggött le, rövid ujjai egymáshoz tapadtak. Renoir-kép 
franzstadti beütéssel. 

— Így élhet, drága uram, ha törvényesen összeállunk, csakhogy a jólétet 
nem adják ingyen... 

— Tudom... — vetette volna közbe Misi, de az asszony tekintete kiürült: 

— Mondja, drága uram, már többször 15 meg akartam kérdezni, de mindig 
elfelejtettem, mi az az iparművész? 

Misi magyarázta, Rózsi bólogatott, aztán hozzálépett: 

— Hadd lám a karját — megszorította, gyakorlottan végigtapogatta —, van 
itt kraft, több, mint gondoltam. 

A dívány belereccsent, amint roppant fenekét ráeresztette. Megint 
megpaskolta Misi arcát: 

— Te taknyos — szólalt meg —, nem mondom, tetszel nekem, de én a 
törvényesség híve vagyok, mert egyszer már megjártam. Ezért nem vagyok 
most özvegy, pedig úgy illene, mert a szolgálatom megvolt. Nahát, hogy ne 
végy zsákbamacskát, volt egy élettársam, ezt ma szebben nevezik, mint 
régen, legalább ebben haladunk. Békességben éltünk, sosem verekedtünk, a 
szomszédokat megkérdezheted, és ma 15 boldogságban élhetnénk, ha az a 
hülye barom nem vesz a Sóházitól feketeszeszt, fele áron. 


A hangja meg sem rezzent, de a könnye kiserkent, mialatt a szemét 
szárítgatta, folytatta a beszámolót: 

— Erős ember volt a Zsiga, marha erős, téged fél tenyérrel takonnyá 
mázolt volna. Ne vedd sértésnek, mert így igaz. Engem a hetivásár mentett 
meg, különben ott feküdnék mellette. Vagyis nem mellette, mert nem 
vagyok törvényes özvegy, s annak kihatása van a temetésre 15. A lány sem 
az enyém volt, hanem az övé, még a feleségétől, akitől nem vált el; az Ica. 
Huszonöten voltak a kézfogón, és a Zsiga a feketeszeszből, amit a Sóházitól 
vásárolt, koktélt csinált. Nem volt szokása neki az előkelőség, inkább hogy 
spóroljon a marha, azért csinálta és ráment. Senkinek nem ízlett az a 
kotyvalék, ő meg kínálta, kínálta, s ahányszor kínálta, annyi pohárral ivott, 
hogy gusztust csináljon. Őt vitték el először a mentők, azt mondják, hogy a 
májából egy marék hamu lett, utána még húszat, azok közül egy sem halt 
meg. Érted? 

Misi igenlőn bólintott, az asszony arca felderült, hogy nem kell tovább 
magyarázkodnia: 

— Nahát ezért válaszoltam a hirdetésedre. És ezért akarom törvényesen. 
Mert én csak hátul lappanghattam, messzi a ravataltól, közel csak a 
rokonokat engedték. Nem szeretném, ha ez még egyszer megismétlődne 
velem. 

— Nem lehetett Jó érzés. 

— Nem hát, csak az vigasztalt, hogy a hetivásáron olyan forgalmat 
csináltam, te! Többet, mint egy miniszternek a havi fizetése. Nem hiszed? 

Misi felmosolygott rá, s a kezét a nő combjára csúsztatta: 

— Csak egyet nem értek — jegyezte meg gusztálás közben. 

— Majd megérted — felelt a Rózsi, elkomolyodott arccal —, de tudd meg, 
hogy simogatni simogathatod, mert háztüűznézőbe jöttél. De ha benyúlsz a 
szoknyám alá, a fele fogadtól búcsút vehetsz. 

— A melled 1s ilyen kemény? 

Az asszony a kezére csapott. 

— Mi az? — méltatlankodott Misi. — Úgy alkudtunk meg, hogy kívül 
szabad, belül nem. 

— Abban alkudtunk meg, hogy vagy törvényesen, vagy sehogy. 

— Meg abban, hogy zsákbamacskát nem veszünk — Misi félig 
fölemelkedett, s egy régen begyakorolt, erélyes mozdulattal rántott egyet 
Rózsin, hogy maga mellé húzza. Mintha egy házat akart volna elmozdítani 
a helyéről, az asszony meg sem rezdült, holott semmit sem tett, pusztán a 


súlyával védekezett. Ezzel a lendülettel egy mázsás zsákot fölemelt volna, 
ezért ami történt vagy pontosabban, ami nem történt meg, annyira meglepte, 
hogy még egyszer próbálkozott. 

Rózsi mosolygott, derűsen és titokzatosan, tízszeresre duzzasztott Mona 
Lisa, fél karral elhárította magától a támadót: 

— Te nyiszlett kis kakas — mondta -—, ahhoz tíz olyan kéne, mint te. 

Gyöngéden fölébe hajolt, Misi belátott a blúzába, nem mélyen, mert a két 
telt mell szorosan összeért, szemben ezzel a szexuális monumentalitással 
olyasmit érzett, amit férfipályafutása folyamán soha, mitológiai színezetű 
izgalom hatotta át, valami, amiben Európa elrablása összekeveredett a 
Minotaurusszal s a heves vággyal, hogy milyen pompás volna kentaurnak 
lenni vagy szarvasbikának a bőgés szakában. Arcát befúrta a két forró mell 
közé, váltakozva fulladozott a vágytól s a levegő hiányától, keze a hatalmas 
szalonnákon rásiklott, mint egy síugrósáncon át a csípő dúsan áradó 
kigömbölyödésére, mely maga volt a végtelen, hiszen a kezdeténél tovább 
sehogy sem jutott. 

Mindez egyetlen percig tartott, Rózsi gyors mozdulattal elkapta a karját, 
s az ágyra szorította, úgy feküdt félig alatta, mintha keresztre feszítették 
volna. Mosolyogva nézte reménytelen ficánkolását, aztán a szeme 
összeszükült, a következő pillanatban a nő testét magán, hatalmas nyelvét 
szájában érezte. Megfeszült, mint az íj húrja, majd hirtelen elernyedt. 

— Te taknyos — mondta Rózsi elnézőn —, hiszen neked már Jó volt. 

Misi vissza akart vágni valamivel, de csak a vállat vonogatta. 

Az asszony visszaült a félrefordított székre, fölhevült arca visszanyerte 
eredeti pirosságát, csupán a járomcsontjai égtek, két rózsa s a szája 
vöröslött. 

— Azt megérthetted, hogy csak akkor, ha én akarom. 

—Jól van, de mikor akarod? 

Felszegett állal, büszkén válaszolt a kérdésre: 

— Engem nem lehet csak úgy meghágni, én öntudatos nő vagyok. 

Kijelentéséért szemlátomást elismerést várt. Misi ingerült volt, 
elsősorban a vereség miatt természetesen, s iparkodott úgy viselkedni, hogy 
ingerültségét ne árulja el. 

Igazad van, de engem is meg kell értened, egy ilyen állati klassz nő 
mellett az ember elveszti a fejét. Nagyon beszédesen, Rózsi felvonta a 
szemöldökét, hogy ő érti, hogyne értené. 

— Neked élettárs kell, nem igaz? 


— Törvényes élettárs, aki segítség. 

— Miben? 

A félig márványosan, félig zsírosan fénylő homlok ráncba szaladt: 

— Ezen a házon felül szőlőm is van Szentgyörgy-hegyen. Nem adták 
ingyen, meg kellett érte dolgozni: Kelés hajnalban, hogy kint legyünk a 
piacon, mire jön a népség. Mert én lángossütő vagyok, iparengedéllyel. És 
többet, keresek, mint egy miniszter, de többet 15 dolgozom, Ez nem állami 
szektor, itt úgy élsz, ahogy hajtasz. A hajtás pedig olyan ... 

Szeme megrebbent, hangja elbizonytalanodott: 

— Itt nem vakarhatod naphosszat, már bocsánat a kifejezésért, a töködet, 
de meg 1s van a látszatja. 

— Nekem mi lenne a dcjlgom? — kérdeztte Misi, s felült a díványon, lábát 
lelógatta. Minél pontosabban kifejtette a tennivalókat Rózsi, annál 
fáradtabbnak érezte magát. 

— Kocsit nem vehetnénk? 

Minden önbizalom lehámlott Rózsi arcáról; próbálkozott, elvágták, nem 
ment a KRESZ. 

— De neked menne. 

— Persze hogy menne — hagyta rá Misi szórakozottan, tekintete 
végigtapogatott a nagy test hajlatain és domborulatain, s a nézéshez 
tapintási emlékek csatlakoztak, összefutott a szájában a nyál: 

— Tudod - ravaszkodott —, én úgy vagyok a nőkkel, hogy ... Még ti nők is 
úgy vagytok... Te s modern ember vagy, én 15, miért ne próbálnánk meg 
előbb? Így egyikünket sem érhet meglepetés... 

— Ahogy mondod — vigyorgott Rózsi —, úgy kell csinálni, hogy 
egyikünket se érjen meglepetés. Egy hónapig segítesz nekem, fele-felébe, 
aztán kipróbáljuk egymást... 

Állával a dívány felé intett. 

— Így egyikünk sem csúszhat pléhre — mélázott Misi, mintha tökéletesen 
egyetértene a javaslattal. Újjáéledő izgalma mögött a lemondás szomorú 
árnyai settenkedtek, nézte Rózsit, a keskeny kivágásból kibuggyanó 
húsokat, e sovány ízelítőt az egészből, a teljességből, a gazdagságból, 
maréknyi föld, mely egy birodalmat képvisel. 

A ház ajtajából Rózsi olyanformán integetett, mint a búcsúztatók a vasúti 
állomásokon. Visszaintett neki, még néhány lépés, és befordult a kurta 
sikátor sarkán. Fülében csengett a lángossütő nő érdes és mégis 
rokonszenves hangja: 


— Aztán, ha komolyan gondolod, reggel négy előtt tíz perccel légy itt. 

Majd, ha bolond leszek, vágott vissza gondolatban. Dohogva kereste a 
HÉV megállóját, közben megpillantott egy üres telefonfülkét, gondolt 
egyet, s felhívott egy számot. Meg kellett ismételnie a nevét. 

— Ja — kapcsolt aztán a nő —, maga az, aki feleséget keres. Igen, igen. De 
most nem Jó, tudja, fáj a fogam. 

— Menjen fogorvoshoz. 

— Félek — vallotta be a nő, majd hozzáfűzte, hogy másnap föltétlenül, 
hívja föl, mert a hangja szimpatikus, ő meg különben 15 nagyon unatkozik: 

— Nem szeretek egyedül lennt. 

— Én sem. 

Kezében a kagyló, lazán, ugyanígy tarthatja az ismeretlen nő 15 a másik 
végén, minden emellett tanúskodott, unott, szórakozott hangsúlya 
legfőképpen. Lanyhán kezdte az ostromot: 

— Annyira fáj? Annyit csak kibír, hogy megismerkedjünk ... 

— Ab... — hümmögött a nő — igaz, rühellem az egyedüllétet, de tudja, hogy 
van, az első benyomás, az fontos... 

Halkan vihogott. 

— Aztán meg ott van az 1s, hogy ... 

— Micsoda? 

— Nézze, én küldtem fényképet. Ez így nem igazságos. Küldjön maga 1s. 
Vagy nincs? 

— Hogyne volna! 

— Hány éves maga? 

— Huszonnyolc. 

— Tudja, közben két másikra is feleltem. Az egyikkel megjártam. Az 
ápolónőt akart magának, jó hetvenes volt a kripli. 

— Velem 15 történtek meglepetések. 

— Na, Jól van, küldjön fényképet. Ha lehet, fürdőruhásat 1s, mint én. 

— Igen, gyönyörű az alakja. 

— Egyenlőség van. És hívjon fel. Maga hívjon fel, itt a lakásomon. Most 
eszembe jut, hogy én már hívtam. A felesége nagyon undokul viselkedett. 

— Nem a legjobb a viszony köztünk ... 

— Ha az embernek ennyire fájhat a foga, akkor miért legyen jó egy 
házasság? Várom a fotókat. 

Kattanás. Körül a külvárosi este, lapos házak, melyeknek csak 
egyikében-másikában világolt fény, de úgy, hogy közben az egész család 


leste a villanyórát, s ha nagyon megszaladt, mindjárt kisebb égőt csavartak 
a foglalatba. Valahonnan rántásszag jött, langyos, nedves felhőben, 
beleveszett az estébe. Egy hosszú deszkakerítésen leszakadozott plakátok 
imbolyogtak a léghuzatban, olcsó papírkísértetek, idejét múlta jelmondatok 
törmelékervel... 

— A szentségit! Kijönni a világ végére! Kitalálhattam volna, hogy valami 
kofaféle. Én barom! 

Semmi tájékozódási pontot nem talált. Ahogy kurta sikátorból kurta 
sikátorba fordult, homályból homályba, jellegtelenségből jellegtelenségbe, 
vad fékcsikorgás közben egy kocsi állott meg előtte. Vadonatúj meggyvörös 
Opel Kapitán. A kocsi ablakában előbb egy kar jelent meg, a szokásos 
terelő mozdulattal kavarta a levegőt, majd egy vöröses fej, félprofilból, s 
egy Ismerős hang reccsent bele a külvárosi unalomba: 

— Misi, te marha! 

Valamelyest " meglepte, hogy Sebők Anti, évfolyamtársa az 
Iparművészetin, aki se tehetséges, se szorgalmas nem volt, még csak káder 
sem, odáig vitte, hogy saját kocsija van. 

— Öreg marha fiú — áradozott Anti a maga sajátos módján —, be örülök, 
hogy összefutottunk. 

— Nem — válaszolt Mis1 a kérdésre, semmi programja nincs. 

— Akkor eljössz a lakásomra. Kidumáljuk magunkat. 

Annak idején jó barátok voltak, s csak akkor hidegültek el egymástól, 
mikor Misi Sárikával kezdett járni, részint mert Sárika nem szerette Antit, 
másrészt mert Misi a szabad idejét lehetőleg a menyasszonyával töltötte. 

— Hülyeség — morogta Misi —, hogy a legjobb barátok; elszakadnak 
egymástól, még ha volna valami értelme a dolognak ... 

Nem folytatta, Anti pedig nem kérdezett, vagy mert a vezetés elfoglalta, 
vagy mert nem érdekelte a téma. 

— De felvitte az Isten a dolgodat! — állott meg a hall küszöbén Mist. 

— Mielőtt még becsmérelnéd az ízlésemet, tudd meg, Misikém, hogy ez 
az emeletecske, ami a villából az enyém, nemcsak lakás, hanem: kirakat, 
prospektus, árjegyzék, ínycsiklandozó aperitif, hozzátartozik a businesshez. 
Nézz körül, nincs a lakásomban egyetlen bútor, egyetlen tárgy, ami át ne 
lenne alakítva, vagy valamilyen módon újszerű ne volna. 

Csakugyan, az egyik apró szobácska burkolata tapétának látszott, de 
kiderült, hogy santung, a fürdőszobai tükröt lószerszám keretezte, egy 
fehérre meszelt falat kétoldalt ráapplikált kopjafák díszítettek, közükben két 


keresztbe fordított kasza, s hogy a szimmetria ne sértse a szemet, szorosan 
az egyik kopjafa mellett, azzal párhuzamosan egy másik kiegyenesített 
kasza nyilallt a mennyezetnek, mint valami óriási, magányos nádszál, a 
cipőtisztító szerszámokat egy kalodában tárolta Anti... 

— Ide még elhelyezek néhány rozsdás bilincset girlandformán — 
magyarázta —, az emberek szeretik a fegyvereket, a kard, puska stb. a 
feudalizmusra emlékeztet, az én dekorációmat viszont minden progresszív 
gondolkodású ember vállalhatja... 

— A bilincsek nyilván a proletariátus bilincset... 

— Jó, hogy mondod -— jegyezte meg a házigazda -—, de a nagy üzlet nem ez 
meg az meg amaz, hanem a faburkolat, ötlettelen ország vagyunk, s 
amellett dafke ország. Lassan ment, de rájöttem, s azóta ehhez tartom 
magam. 

A bárszekrényhez lépett, kérdés nélkül töltött whiskyt, tett bele szódát és 
jégkockát. Koccintottak, ittak. 

— Hogy érted? 

— Ha egyszer nálunk egy anyag divatba jön, a többi nem rúghat a 
labdába. Különösen, ha a kérdéses anyagot kemény valutáért kell 
importálni. Megtervezed a belső berendezést, akár az államnak, akár 
magánosnak. Mást nem kell tenned, elég, ha megjegyzed, hogy 
, faburkolattal, persze, szebb volna". Ettől megindul a gépezet, mindenki 
meg akarja mutatni, hogy ő igenis, képes kijárni a faburkolatot, és ki 15 
Járja. A faburkolatnak pedig én vagyok a specialistája. A mechanizmus 
egyik újgazdagjának én rendeztem be a villáját, a szalon mennyezetét 
esslingeni redőnnyel borítottam be, nagyon tetszett, a konyháját 
kiparkettáztam", alul-felül-oldalt, mindenhol, nagyon tetszett, pedig úgy 
issza a konyhabűzt, hogy öröm nézni, a fürdőszoba mennyezetébe két 
fekete mestergerendát illesztettem, a falat embermagasságig bükkfarönkök 
burkolják, az előszoba falát létrák burkolják váltakozva, egyik lefelé, a 
másik felfelé, s azokra szegeztettem a fogasokat, ezek után mi sem 
természetesebb, mint hogy a lámpa egy hajdani vajköpülő... A tag olyan 
büszke a faburkolataira, hogy majd szétreped... 

Miután kibeszélte magát, Anti kérdőre vonta a barátját, ugyan mit 
keresett a külvárosban. Leesett állal hallgatta a beszámolót Rózsiról, a többi 
nőről, a balvágányra siklott házasságról. 

— Ne beszélj marhaságokat, a Sárika?! 


— Bizony — bólogatott Misi megtörten —, Sárikáról kiderült, hogy nem 
normális, kényszercselekvései vannak, vagy hogy mondják... 

— Te meg hirdetsz. Az embernek megáll az esze. Már odáig züllöttét, 
hogy lángossütőnőkre vadászol a külvárosban. Hova fog ez vezetni, 
Misikém? 

A kérdezett tehetetlenül vont vállat, s mintegy menekülésképpen, nagyot 
húzott a whiskyspohárból. 

— A legfőbb baj, tudod mi, Anti? 

Drámai csend, a két fiatalember farkasszemet nézett, aztán Misi 
szégyellősen lehajtotta a fejét: 

— Azt hiszem, még mindig Sárikát szeretem. 

Anti az asztalra csapott: 

— Most nagyon bölcset mondok! — figyelmeztette barátját. — Annál, hogy 
szeretünk-e valakit, vagy sem, sokkal lényegesebb, hogy együtt tudunk-e 
élni vele, vagy sem. 

— De ez a te dolgod! — folytatta aztán. — Vagy betörsz ... 

— Soha! 

- Vagy hagyod, hogy Sárika végleg kiszekírozzon a lakásból. Én 
mindenesetre megpróbálom rendbe szedni a szénádat. Tehetem, mert 
befutottam, és megteszem, mert a barátod vagyok. 

— Igazán szép tőled, Antt. 

Hátán összekulcsolt karral, félig a mennyezetre függesztett tekintettel a 
házigazda a megoldandó feladatra koncentrált: 

— Otthon nyugodt munkafeltételeket kell biztosítanod a magad számára. 
Ilyen zaklatások közepette egy Michelangelo tehetsége 15 összeroppan, hát 
még a tied. Takarítónőt fogadsz. 

— De a pénz, Anti! 

Hatásos szünet, egy királyi gesztus: 

— Az 1s az én gondom. Szerzek neked munkát, Jó zsírosat, nem amolyan 
piti kátéeszmegbízatást, hanem egy kocsma, kultúrház vagy magánlakás 
berendezését. De azt jól vésd az agyadba, hogy faburkolatot nem 
csinálhatsz, az az én privilégiumom. Tudod, mi a legújabb ötletem? — 
Gömbfamennyezet tölgyfahusángból. De én suhángnak nevezem — 
harsányan felkacagott, vörös haja szinte lángolt —, husáng vagy suháng, fél 
Budapest ezen fog vitázni. Ingyen reklám! Másik ötlet: — faburkolat 
tűzifából, rendes aprított tűzifából, amit a Tüzértben vásárolhatsz. Az egész 


falon túlzás volna, de két könyvszekrény között félmagasságban szerintem 
kitűnően mutatna, előtte egy vasszobor vagy egy festett barokk faszent. 

Töltött, ivott, rágyújtott, a füstöt a mennyezetnek fújta, halkabban, 
nyugodtabban folytatta: 

— Mindezt csak azért mondom, hogy tudd mihez tartani magad. Ha 
megkapod a munkát, faburkolatot javasolsz, s megemlíted, hogy hallottál 
valamilyen ötletemről. Szóval engem belekombinálsz. Ez az egyik, a másik 
meg az, hogy a tiszteletdíjból huszonöt-harminc százalékot leadsz. Ne 
idegeskedj, csak akkor, ha legalább, érted, legalább kétszer annyit keresel, 
mint most. Mert sokkal többet fogsz keresni. Megállapodtunk? 

— Meg. 

— Na jó. Egyébként bevezetlek a társaságomba, sok a csinos nő, sok a 
facér nő. Így sokkal gyorsabban elérheted a célodat, mintha apróhirdetéssel 
magadra szabadítod a város legelkeseredettebb némbereit, akik már se 
látnak, se hallanak a krónikus apéniától. Holnapután este kilenckor gyere 
ide. Oké? 

— Oké! 

— Akkor most megkérlek, ha nem haragszol, hogy tisztelj meg 
távozásoddal, mert soron következő műsorszámomat nélküled szeretném 
lebonyolítani. 

Misi engedelmesen felállott, szédült a whiskytől, a lakástól, a kecsegtető 
kilátásoktól, a faburkolatok változataitól. Ahogy kifelé kísérte, Anti a 
vállára tette a kezét. Az érintéstől elérzékenyült: 

— Jó barát vagy — morogta. 

Kijelentése egyszerre hangzott el Anti harsány kérdésével: 

— Na, milyen fiú vagyok? 

Lent hideg szél csapta szembe, jólesett az arcán, homlokán a fagyos 
érintés, de nem józanította ki. Gyalog ment le a meredek utcákon, 
bizonytalanul tétovázott az útkereszteződéseknél, mert a környéket nem 
ismerte. Aztán egyszer csak kitárult előtte a város, hunyorgó sárga és fel- 
felvillanó színes fényetvel, s hallotta a morajlást 15, a nagyváros lélegzését. 

Mielőtt hazament, szokása szerint egy hentesüzletben vacsorázott meg 
állva. Mellette asztmás öregúr hörgött a falatok között. Észre sem vette, 
egész értelmi apparátusa működött, küzdött ellene, mégis egyre újabb és 
újabb faburkolatok jutottak eszébe, szégyenkezett, hogy bár csak 
gondolatban, de konkurrenciát csinál Antinak, a jótevőjének. Milyen 
pompásan festene egy fatányérokból összeállított burkolat kocsikerekekkel 


kirakott mennyezet alatt?! Vagy egy egyszerű, kissé korhadt, kissé 
töredezett, feketés színű fakerítés egy hipermodern bútorokkal berendezett 
szalon egyik falán? 

Amint belépett az előszobába, megérezte, hogy a lakás üres. Most ugyan 
inkább gyöngéden gondolt Sárikára, mintsem ellenségesen, mégis örült, 
hogy nincsen otthon. Megengedte a csapot, elnézte, mint zuhog a víz a 
kádba. Aztán elmerült benne, fél kezében cigaretta, a mennyezetet 
szemlélte, amely néhányszor beázott, a nyomok, mint valami absztrakt 
festmény foltjai. 

Meg nem vallotta ugyan magának, de tartott tőle, hogy a fürdőkádban 
kivirágzó reményei elhervadnak. Anti azonban állotta a szavát. Kapott 
munkát, méghozzá kedvére való és busás jövedelmet ígérő munkát. Egy 
gebines vendéglő berendezését bízták rá, azzal az egyetlen kikötéssel, hogy 
minden terem stílusa más-más legyen. 

Anti a másik ígéretét 1s tartotta, rövid idő leforgása alatt Misi féltucatszor 
szórakozott barátja ismerőseinek körében. Soha ennyi szexi nőt nem látott 
egy rakáson, ennyi drága italt elfogyni, ennyi párt félrevonulni, ahol éppen 
üres hely akadt, a hálóba, a személyzeti szobába, a fürdőszobába vagy a 
konyhába. Maga is kivette a részét a félrevonulásból, azonfelül azonban, 
hogy minden meghívás alkalmával újabb skalpokkal dicsekedhetett, 
egyetlen lépéssel sem haladt előre. Maguktól a nőktől nemigen kapott 
kielégítő felvilágosítást, ritkán voltak az ehhez szükséges állapotban: 

— Mit érdekel, hogy van-e férjem? Ma van, holnap nincs, holnapután 
megint lesz. 

— Nem beszélgetni jöttem ide veled, csődörkém. 

— Mi közöd hozzá, hogy van-e lakásom? Azért, mert lefeküdtem veled, 
nincs Jogod kikérdezni. 

Egy bájos szőkének nagyon megtetszett. De aztán kiderült, hogy négy 
hónapja teherben van, s a szülésig minél kellemesebben akarja eltölteni az 
időt. Maga Anti se tudta, ki foglalt, ki nem, kinek van lakása, kinek nincs. 
Egy nagy szájú, zsíros bőrű, fekete nőnek feltünt Misi kérdezősködése, 
hangosan gúnyolni kezdte, mire Misi gyorsan feladta a harcot. 

Tulajdonképpen nem bántotta az újabb kudarc. A megcsillanó 
lehetőségek fényében eddigi pályafutását nyomorúságosnak látta. Tudta, 
hogy élete nagy sanszát most tartja a kezében. Méltatlan dolog főbérletes 
nőre vadászni, meg kell keresni a lakás árát, vagyis nem becsúszó 
szereléssel jutni lakáshoz, hanem saját erőből. S ha lakás van — 


műteremlakás például —, akkor válnia sem szükséges. A sorsa most 
változik, vagy soha, ezt tisztán látta. 

Minden energiájával a tervezésre koncentrált hát, és Anti partijait többé 
nem látogatta. Könyvtárakban dolgozott, műtörténeti könyvekből gyűjtötte 
az elemeket a szecessziós szobához, a rokokó-szobához, a magyaros 
szobához, a gótikus szobához, egyelőre még afelől ií5 bizonytalanságban, 
hogy az antológiát milyen stílusokból állítja össze. Ahogy a tervek egyre 
határozottabb vonalakat öltöttek, úgy nőtt benne a félelem, hogy mi lesz, ha 
megint kitör kettejük között a néma háború. Részben azért Járt 
könyvtárakba meg kávéházakba dolgozni, mert fegyelmezni akarta magát, 
edzett, hogy majd, ha az igazi munka megkezdődik, szobatisztán tudjon 
dolgozni, s ne legyen ok haragra kettejük között. 

Egy este, hazatérőben a presszóból, ahol tervezgetett, Sárikát a rekamié 
előtt pillantotta meg, kezében seprű, szemétlapát, guggolt, s azt a hamut 
seperte föl a szőnyegről, amit ő cigarettázás közben hanyagul odahullatott. 
Furcsán elszorult hangon üdvözölte. 

A fiatalasszony guggoltából fürkészve pillantott föl rá: 

— Mi az, csak nem vagy kedves? 

Hóna alatt aktatáskája, Misi zavartan vesztegelt a küszöbön, nem tudta 
eldönteni, mi legyen a következő lépés. A fürkésző tekintetre fürkésző 
tekintettel válaszolt: 

— Mit nézel? 

— Kérdezhetek valamit? 

Sárika a kis seprűt a szemétlapátra helyezte, s mindkettőt a rekamtié előtti 
szőnyegre, ő maga felült a rekamtiéra, fél lába a padlón, másik fél lábát térd 
alatt átkulcsolta. Biztatón pillantott a férjére, meglepetten s valamelyest 
gyanakvással. 

— Van valakid? 

Félig restelkedő, félig öntudatos fejrázás volt a válasz a kérdésre: — , még 
ez se sikerült" vagy , mit gondolsz te rólam?" — e két felkiáltás valamelyikét 
kerülte meg fejrázással meg a kérdéssel: 

— És neked, Misi? 

— Egy nincs. Több volt. 

Habozott, fűzze-e hozzá, hogy a , főbérlet végett", de a megfogalmazást 
esetlennek érezte, s örült, hogy benne dugult. 

Ő a küszöbön, Sárika a rekamién, a szemétlapát a szőnyegen, s a csend, 
amibe úgyszólván belefagytak. Amint ráeszmélt erre, félszegen 


elmosolyodott, Sárika hasonló mosollyal válaszolt. Akkor elindult feléje, 
lassan, bizonytalanul, s mikor hozzáért, lehajolt, hogy megcsókolja az arcát 
Sárika másodpercnyi habozás után félrebillentette a fejét, s — merő 
megszokásból —a szemét 15 lehunyta. 

— Volna egy javaslatom — mondta, miközben leereszkedett a rekamiéra. 

A fiatalasszony megrezzent: 

— Javaslatod? 

Ebben benne volt, hogy mindenben megállapodtak, semmi szükség újabb 
javaslatra. Mindamellett Sárika figyelt, ha nem is ellenségesen, de éberen. 
Első megjegyzése Misi beszámolójára kiábrándítón hangzott: 

— Nagyobb munka, nagyobb piszok. 

Elkedvetlenedve húzta el a száját, emlékezete szinte ontotta a sértő 
szövegeket, de erőt vett magán: 

— Nézd, Sárika — szólalt meg: érzelmes hangja őt magát 15 meglepte —, 
nekem az jutott eszembe, amikor Anti ezt a melót adta, hogy míg együtt 
voltunk, te éppúgy nélkülöztél, mint én, hogy ezt a rohadt lakást 
megszerezzük, nem volna igazságos... 

— Szép, hogy erre 15 gondoltál... 

Karjuk összeért, idegei átvették az asszony testének enyhe 
megrezzenését. Sárika a szandálból kandikáló lábujját nézte, úgy kérdezte: 

— Hát még szeretjük egymást? 

A vékonyka hang félénken repdesett a szobában, végül megült egy 
sarokban, s elnémult. 

Misi megölelte, magához szorította, úgy bizonygatta érzései 
változatlanságát. 

— Ja, a javaslat! — csapott a homlokára jókedvűen. — Nagyon 
elkanyarodtunk. Próbáljuk meg még egyszer. Takarítónőt fogadok, hogy ne 
balhézhass. Mit szólsz hozzá? 

Érezte, mint merevedik meg a felesége karja, s mint távolodik az ő 
karjától. 

— Gyanakszol? — kérdezte. 

— Nem. Csak számolok. 

Ahogy kiszámította, hány órát kell dolgoznia a takarítónőnek, s hogy 
mennyi az órabér, a hangja kiábrándítóan józanul csengett: 

— Csaknem ezer forint egy hónapban. Ennyi pénzt dobjunk ki, csak mert 
rendetlen vagy? 


— Nem a rendetlenségemért, hanem a boldogságunkért — vágott vissza 
Misi ingerülten. — Ezer forint ide vagy oda, nem számít. 

Mikor megtudta, min alapszik férje optimizmusa, Sárikából kifakadt a 
megbotránkozás: 

— A barátod aljas csirkefogó. 

— Ezt most hagyjuk — legyintett Misi nagyvonalúan, azzal átölelte a 
feleségét, s a fiatal pár hozzálátott a kibéküléshez az évezredek óta szokásos 
módszerrel, , csak te", , csak veled", ,te vagy az igazi" — ilyenszerű 
felkiáltások cikáztak a levegőben. A boldogság forró párái itatták át a 
levegőt. Ezzel azonban nagyrészt ki 15 merült a tartalék. 

Negyednap munkába állott a takarítónő. Mivel Misi délelőtt dolgozott, 
úgy beszélte meg Somogyinéval, hogy délután jön. A hazatérő Sárikát nem 
tiszta lakás, hanem felfordulás fogadta. Sárika átérezte Misi áldozatát, a 
benne megnyilvánuló szeretetet és jóakaratot, és iparkodott uralkodni 
magán. A lakás azonban szük volt, és Somogyinénak a rendről való 
elképzelései nem egyeztek Sárika szokásaival. A legszörnyűbb az 
experimentumban talán az volt, hogy Somogyiné egy gép gyorsaságával és 
pontosságával dolgozott. Amerre elhaladt, megváltozott, hogy úgy 
mondjuk, a táj, a légkör, megváltozott a lakás. 

Eleinte Sárika tapintatosan próbálta befolyásolni Somogyinét, aztán 
nyomába szegődött, s úgy dirigálta. Egy alkalommal, hogy Sárika a 
portörlés módszerét kifogásolta, a hallgatag, száraz, fegyelmezett asszony 
felkapta a fejét: 

— Ezt tessék rám bízni, negyven éve takarítok. 

— De nem nálam — vágott vissza a háziasszony —, mi ezt így szoktuk. 

Tulajdonképpen az időzítésben volt a baj. Ha Sárikát tiszta lakás fogadja, 
nem sokat törődött volna vele, hogy Somogyiné a maga évtizedes 
gyakorlata szerint dolgozik, s mindent úgy csinál, ahogy csinál. Az 
időzítésen viszont nem tudtak segíteni, Somogyiné három után érkezett, 
Sárika ötkor, a felfordulás tetőfokán. Minél nagyobb volt a felfordulás, 
annál inkább szükségét érezte, hogy fokozza. Misi elmenekült hazulról. Ez 
sem használt. Somogyiné felmondott. 

— Miért? — kérdezte Sárika. 

Válaszképpen Misi felhúzta a szemöldökét, megvonta a vállát, s egyetlen 
szó magyarázat, egyetlen szó üdvözlet nélkül elhagyta a lakást. Randevúra 
ment. Azután ugyanis, hogy Somogyinét kifizette, megint előszedte a 


feleségül ajánlkozók listáját, és hozzálátott a telefonáláshoz. Abban 
reménykedett, hogy ha feleséget nem is, talán albérletet talál. 

Mindjárt az első próbálkozás balul ütött kt. 

— Nem, kérem, itt nem Bajainé, hanem Szegőfalviné beszél. Időközben 
ugyanis férjhez mentem. Egy kissé sokáig tetszett habozni. 

Katt. Az összeköttetés megszakadt. 

Eszébe jutott a fogfájós nő, akivel már volt valamelyes kontaktusa. A nő 
foga nem jött rendbe, fogorvoshoz nem ment, továbbra 1s félt tőle: 

— És a fürdőruhás fényképet sem kaptam még meg. Addig pedig, ne 
haragudjék, nem találkozunk. Miért vegyek zsákbamacskát? 

Előkeresett egy fényképet, kétéves, ha lehetett, Jobban nézett ki rajta, 
mint most. Főleg karcsúbban. A tükör elé állott, s oldalvást vette szemügyre 
magát, pocakot még nem eresztett ugyan, de hízott, annak idején, sportoló 
korában ís ez okozta a nehézséget, nem bírt annyit fogyni, hogy egyik 
súlycsoportból a másikba kerüljön. Borítékba tette a fotót, megcímezte, 
zsebre vágta. 

— Ebben a nőben van valami... — morogta. 

Újabb tárcsázás, egy kellemes, keresetten beszélő nő puha hangja búgott 
bele a készülékbe: 

— Én hiszek a véletlenekben, zavarban vagyok, mert úgy is mondhatnám, 
hogy nem hiszek a véletlenekben, nem tudom, hogy fejezzem ki magam. 
Talán megért, ha elárulom, hogy épp az előbb gondoltam magára, hogy 
vajon miért nem hív fel, hiszen már elég régen megjelent á hirdetése. 

— Igen, hát tudja... 

— Ó, nem fontos, nem köteles nekem beszámolni. A furcsa az, hogy 
magára gondolok, megszólal a telefon, és maga az. Ez nem lehet véletlen, 
vagy a véletlennek egy olyan formája, ami távol áll a véletlentől. Tudom, 
hogy nem fejezem ki magam világosan, de a tény, amiről beszélek, az sem 
világos. Vagy maga szerint az? Tulajdonképpen nem 15 hagyom szóhoz 
jutni. 

— Talán személyesen... 

— Igazán? Én is arra gondoltam, személyesen sokkal könnyebb, mert így 
elvesznek az árnyalatok. A legjobb pillanatban hívott fel. Én hiszek a jó 
pillanatokban ... 

— Ugye, francia parfümöt használ? 

— Eltalálta. Látja, ez 15 milyen csodálatos! 


Ez a hang pacsulival vagy akár sima kölnivel, iszonyatos. Francia 
kölnivel viszont a legkecsegtetőbb képzeteket kelti. 

Lefelé a lépcsőn, megbánta, hogy Sárikával faragatlanul viselkedett. Nem 
az ő hibája, hogy ez lett a vége a kibékülésnek, nemcsak őt, szegény 
Somogyinét 15 megbolondította. Ahogy ment, a lelkifurdalások elmaradtak 
mögötte, a jövőt a gerjedelmek felidézte képek töltötték meg. Alighanem 
arisztokrata a nő, a szobája, mint egy múzeum, teli a hajdani gazdagság 
maradványaival, empire óra, barokk szekrény, muranói üvegek, a 
mennyezetről velencei csillár csurgatja kristály könnyeit. Amióta a 
Kárpáthy Zoltán című filmet látta, tudta, hogy főuraink csodálatra méltó 
életkultúrát teremtettek. Ki tudja, talán olyan műtárgyakat is lát, amelyek 
ötletet adnak a gebines vendéglő berendezéséhez. 

Megnyomta a csengőt. 

—Tudtam, hogy maga az! — mondta a nő, diadalmasan felvetett fejjel egy 
másodpercig mozdulatlanul állott a nyitott ajtó keretében. Magatartásában 
kielemezhetetlen arányban keveredett a színészkedés a félelemmel. Testével 
eltorlaszolta az utat befelé, aminek az volt a valószínű értelme, hogy módot 
adjon a látogatónak valamelyes erőszakoskodásra. 

Bágyadt rózsaszín ruhája, amelyről bajosan lehetett megállapítani, hogy 
kifakult-e, vagy ilyen az eredeti színe, nyúlánk, törékeny testet takart. A nő 
visszahúzódott, ő belépett, s akkor szinte tapintásként érezte az arcán a 
francia parfüm felbujtó illatát. A szín s a parfüm kiegészítette egymást, a 
szoba berendezése viszont lehangoló volt, jellegtelen, ócska bútorok, az 
ablakokon függönydzsuüngel. 

—A legjobb pillanatban hívott fel — mondta a nő, miután hellyel kínálta 
vendégét —, én mégsem remélek semmit ettől a találkozástól. Nem a maga 
személye miatt, mert már a hangját rokonszenvesnek találtam, most, hogy 
megismerkedtünk, ez a benyomás csak erősödött ... De nem akarok bókolni, 
nem 1s volna helyén, mindjárt az elején, különben sem hiszek a bókokban ... 

- Én sem -— szúrt közbe Misi, hogy valamivel hozzájáruljon a 
társalgáshoz. 

A nő elragadtatott szemhunyorítással jelezte, mennyire örül, hogy 
egyetértenek, s úgyszólván lélegzetvétel nélkül folytatta: 

— A bókok olyanok, mint a művirágok, vagyis nincsenek gyökereik, s 
minden, ami gyökértelen, halálra van ítélve, nem hiszem, hogy ebben 
túloznék. Tulajdonképpen nem erről akarok beszélni, hanem arról, hogy 
miért nem remélek ettől a találkozástól semmit, ami így, első pillanatra 


nagyon valószínűtlenül hangzik, és szerintem nem 1s értheti meg más, mint 
akinek az életből nem hiányzik az az élmény, amely az én életemet egyszer 
és mindenkorra meghatározta. Én hiszek az élményekben, és szerintem az 
embereket az élmények kötik össze. 

Keresetten elegáns mozdulattal emelte föl karját, a tenyerét egy 
másodpercre kifelé fordította. Homlokát sűrű, leheletszerűen vékony ráncok 
lepték be, mihelyt ismét megszólalt, rögtön eloszlottak. 

— Mint a bilincsek. 

Lehajolt a bokájához, megfogta, s kérdőn pillantott fel Misire. 
Megtapogatta jobb kezével a bal csuklóját, bal kezével a jobb csuklóját, 
ismét kérdőn nézett. Utoljára átfogta a nyakát, elöl a két hüvelyk, a többi ujj 
a tarkón. Fejét hátrafeszítette, a szeme csillogott; a csillogásban a kérdés 
sötét árnya. 

Misi megbabonázva követte a színjátékot: 

— Értem — suttogta. 

A nő megrázkódott, visszabillent eredeti testtartásába, a hangja mélyebb 
volt a szokottnál, az arca komorabb: 

— Nohát, ha érti, akkor minden további magyarázkodás fölösleges, mert 
minden ebből következik, az eleve elrendeltetés, a reménytelenség, mindaz, 
amit Itt lát, s ami idebent sajog — könnyű ujjai épp csak érintették a szíve 
táját. — Az övé vagyok testestül-lelkestül, keresztül az óceánon, a 
kontinenseken. És ebben nemcsak az van benne, hogy neki adtam magam, 
olyan egyszerűen és természetesen, mint ahogy az ember megszegi a 
kenyeret, s az ajkához emeli a falatot, hanem benne vannak azok a 
félelmetesen szép és félelmetesen végzetes körülmények is, amelyek 
mintegy keretül szolgálnak a nagy, a szent, a férfit és a nőt kiteljesítő 
eseménynek. 

Tekintete elúszott Misi mellett, ábrándos konoksággal a szoba sarka felé 
irányult, mintha át akarná fúrni a mennyezetet, hogy eljusson oda, ahova 
másként nem juthatna el. 

— Mi az az esemény? — tudakolta Misi. A nő kurtán válaszolt: 

— Az aktus. 

A gerjedelmeknek már az emléke is elenyészett, a drága francia parfüm 
levált a testről, elszakadt a ruhától, a maga önálló életét élte a levegőben. 

— Engem nem elégítenek ki az olyan kifejezések, mint a végzet keze vagy 
ujja, ugye magát se? Mit szólna például ehhez a kifejezéshez: a végzet 
fekete karma. Gondolom, amíg nem találunk jobbat, megmaradhatunk 


emellett, örülök, hogy ez ellen nem emel kifogást, pedig én tudom a 
legjobban, hogy milyen könnyű dolga volna. A végzet fekete karma, csupa 
regényesség és imprecizitás. Szembenéztem a tényekkel, s azt kérdeztem 
magamtól, mit remélhet egy szegény ra-fordító. Az 15 csak a véletlen 
jóvoltából lettem, boldogult apám a diplomáciában dolgozott, így szedtem 
fel a nyelveket. De hát abba senki sem nyugodhat bele, hogy a 
legnagyszerűbb élmény kimaradjon az életéből: magamban kerestem a 
hibát, mindig a túlzott önkritika. De higgye el, nincs olyan anatómiai 
elváltozásom, amely frigiditást idézhetne elő. 

— Ennek nagyon örülök. 

—Milyen elragadóan kedves! Mi 1s a foglalkozása? Ja, bocsánat, hiszen 
megírta. A pech csúnya és ellenszenves szó, ezért idegenkedem a 
használatától, a sárba rántja a legmagasabb rendű fájdalmakat, egy ilyen 
alantas fogalommal szemben nem maradhat alul az öntudatos ember, én 
tehát újult erővel vetettem magam a küzdelembe. Egyetlen szövetségesem a 
főbérletem volt, maga 15 tudja, kis csacsi, hogy ez milyen óriási érték 
manapság. Megengedi, hogy megpaskoljam az arcát, olyan gyerekesen néz, 
megérdemli. Kellemes tapintású a bőre. De ne higgyen a főbérletben, ne 
vigye ennyire túlzásba a gyerekességet. A főbérlet nem minden, higgyen a 
tapasztaltabbnak, még sok-sok minden van, ami megelőzt. 

Hirtelen ugrott föl ültéből, fejét felszegte, teste kifeszült, úgy meredt a 
foltos mennyezetre, mint a hangokat halló Jeanne dArc. Száguldva ment ki 
a szobából, Ugyanúgy Jött vissza, kezében palack, két pohár. 

— Nem az én ízlésem, az övé, az ő emlékére azóta szüntelenül 
szilvóriumot iszom, kisüstit, mert erre tanított, magának azért megvallom, 
hogy a különbséget nem érzékelem. A szertartás szentségén ez mit sem 
változtat, a szilvóriumban nem hiszek, de azért rendületlenül iszom. 
Egészségére. 

Ahogy a poharát visszarakta az asztalra, huncutul rámosolygott 
látogatójára, s megjegyezte: 

— Ne reméljen, nem leszek a felesége. 

— Akkor talán, jobb Is... 

Nem emelkedhetett fel, a nő villámgyorsad előtte termett, két kezét 
vállára helyezte, s visszanyomta a székbe. 

— Ilyen gyorsan elmenni, ugye, egyetért? Nem illik! És az is különös, 
hogy régóta Itt van, s még egyszer sem szólított a keresztnevemen. Olgának 
hívnak. Maga szerint illik hozzám ez a név? Nem illene jobban például 


Lejlah? Ízlelje csak, keleties név, fátyolos és meztelen egyszerre. Megállott 
a lift a harmadik és a negyedik emelet között. Akkor ismerkedtünk meg a 
várakozók között, azt adta nekem, amit ember embernek adhat, a legtöbbet. 
Évek óta ugyanabban a házban lakott, én a másodikon, ő a negyediken, de 
még látásból sem ismertük egymást, s ha nem áll meg a lift, talán soha nem 
fut össze a két életpálya, melyet a láthatatlan rendező irányít. Ebből 
megértettem, hogy a boldogság ott lehet a közvetlen közelünkben, csak a 
kezünket kellene kinyújtanunk — igen! Ha tudnánk, hova nyúljunk. Én 
voltam az álmai királynője, maga mondta, én mindig olyanra vágytam, mint 
ő. A nevem nem tetszett neki, szerinte semmi Olgás nincs bennem, az igazi 
nevem Lejlah. A szenvedély oly elementáris erővel lobbant föl bennünk, 
hogy megtörtént az aktus. Lejlah, Lejlah, Lejlah, suttogta... 

Arca eltorzult, küzdött a sírással, de elnyomni nem bírta, száját 
összeharapta, fejét hátravetette, az idegei rángatództak az arcán, a keze 
elkékült, ahogy ökölbe szorította. Nem volt elég. Melléből hosszú, 
fájdalmas sóhajtás szakadt föl, a nő leborult, átölelte Misi lábát, vadul 
szorította, arcát odapréselte a térdéhez, a zokogás kisebb-nagyobb hullámai 
végigvacogtak a testén. 

Amilyen váratlanul tört ki rajta a sírás, olyan váratlanul maradt abba. 
Tétován törülte meg a szemét a keze fejével, lépett egyet, úgy, mint aki nem 
tudja, merre tart. Megállott. Megint lépett. 

— Elnézést, hogy elvesztettem a contenance-om, ha ugyan ismeri ezt a 
kifejezést, az igazat megvallva, ennek semmi valószínűsége nincs. Valóban 
nem helyén való az első találkozás alkalmával túlságosan engedni a 
szubjektív érzéseknek, de én hiszek az érzésekben, s valamit meg kell 
fognom, különben nem tudom kisírni magam, nem gondolja, hogy ennek 
mélyebb jelentése van?! A naprendszerben minden, ami nem a nap, 
mindössze hét százalékot képvisel, és rengeteg naprendszer van. Ebben a 
perspektívában ugyan mit jelent, ha ember lép a holdra? Nekem nem 
maradt más, csak az emlék, azóta hirdetek én 15, majd megmutatom a 
hirdetéseimet, mindegyik más, és azóta válaszolok a hirdetésekre, a 
magáéra is válaszoltam, ez nem vonható kétségbe. Ez a nagy találkozás 
tanított meg rá, hogy a szerencse talán a szomszédban van, csak nem 
vesszük észre, vakon megyünk el egymás mellett. Maga már az előbb el 
akart menni. És el is megy. Ebben van valami törvényszerű. Ő is elment, 
előző nap írt alá egy hároméves szerződést Kubába, ez az, tudja, amiről az 
előbb az a vitánk volt, de végül mégis megállapodtunk egy kifejezésben, 


ideiglenes jelleggel természetesen, ilyenkor hasznos az óvatosság. Ja, most 
már emlékszem, a végzet fekete karma, ez volt a kifejezés. Ez az. Semmi 
esetre sem az ujja, az nem kielégítő. A karom mélyen belevág a húsba, néha 
elnézem, ahogy az állatkertben a  keselyüket etetik. Egyébként 
költeményben 1s megírtam az élményemet, maga művészember, mit gondol, 
nem érdekelné az írószövetséget? 

— Föltétlenül érdekelné őket. 

— Ugye? 

Ahelyett hogy felugrott, s a kéziratért rohant volna, mint Misi várta, 
tűnődve töltött, ugyanúgy ivott, a hajszálvékony ráncok ismét behálózták 
egy másodpercre a homlokát: 

— Azt hiszem, minden lényeges dolgot megbeszéltünk, fölösleges volna a 
részletekbe elmerülnünk, hiszen az élet mindig meglepetésekkel szolgál, s 
ezeket előre látni az elektronikus szerkezetek sem képesek. A lényeg az, 
hogy tökéletesen megbízom magában, nagyon leleményesnek kellene 
lennie, hogy a bizalom érzetét elpusztítsa bennem. Tehát megkérem 
valamire, minden magyarázat csak szószaporítás volna, baráti szolgálat, 
más mentségem nincs, mint a rokonszenv, én ezt ebben a műszaki korban 
az érzelmek hullámhosszának nevezném, de ez végleg nem fontos. 

— Bízom magában! 

Ünnepélyes mozdulattal egy borítékot nyújtott át Misinek, ujjait 
rászorította, ezzel jelezte, hogy a jelenlétében ne nyissa föl. Karját karjába 
fűzte, szinte vidáman vezette az előszobába. A küszöbön megállott, a 
lépcsőfokokra révült: 

— Grape Íruittal kezdi a napot, és sok narancsot meg banánt eszik. Süt a 
nap, és mindenki szivarozik. Ami azt illeti, ez távolról sem hiányzik. 
Láttam-e, olvastam vagy hallottam, nem emlékszem, nagy élmény volt ez 
15, élmény az élményben, mit szól ehhez a kifejezéshez. A lakók elutaztak, 
vagy elvitték őket, ki tudja már azt? — Jöttek a munkások, és friss, fehér 
deszkákkal beszegezték az ajtókat és az ablakokat. Azóta hirdetek. Isten 
vele, nagyon örülök, hogy , megismerkedtünk. 

Míg Misi el nem tűnt a lépcső fordulójánál, barátságosan integetett nekt. 

Mohón pumpálta magába a hűvös esti levegőt, egyebek mellett a 
légszomj kínozta hát. Kábultan nézett körül. Úgy lépdelt, mint aki most 
fedezi fel a testét, a teret, a mozgás szabadságát. Kocsma esett az útjába, 
előtte embercsoport sötétlett, két részeg gyalázta egymást, férfi meg nő, 
őket állotta körül az utca közönsége. 


Misi közéjük vegyült, ocsmány fenyegetőzések, trágár javaslatok 
hangzottak el, a tettlegességig azonban nem jutottak. Valójában a mérkőzés 
szellemi természetű volt, ki bírja tovább fantáziával, ki tud több szinonimát, 
kinek színesebb a képzettársítása. Csattantak a zaftos mondások, a 
sikerültebbeket köpés kísérte, az 15 csattant. 

Továbbment, obszcén szavak duruzsoltak a fülében, lassan kiszorították a 
keresett, a választékos szavakat. A kocsma emlékeztette, hogy éhes, de 
kívülről is látszott, hogy zsúfolt, nincs benne szabad hely. Távolabb 
vacsorázott meg, egy büfében, nem volt kedve hazamenni, Sárika fagyos 
sértődöttségét érzékelni a rekamié rugóinak a rezgésében, a fürdőszobai 
csap vizének a zubogásában, mindenben. 

Azzal a mesével, hogy Sárikának megérkezett vidékről az unokahúga, a 
szüleihez ment aludni, azt ugyanis, hogy a házasságuk nem sikerült, a 
szülők előtt mindketten titkolták. 

— Misikém, aranyom — áradozott örömében az anyja -—, hát ez kell ahhoz, 
hogy lássunk? Te hűtlen fiú! 

Apja gyanakodva fürkészte, de nem szólt semmit. 

Vetkőzés közben, a cselédszobában, megzörrent kezében a nőtől kapott 
levél. Elvigyorodott, s az éjjeliszekrényre tette, az olvasásra kikészített 
könyv mellé. Fektéből nyúlt utána. Azt hitte, a vers az, de nem, a 
borítékban pénzt talált s egy apróhirdetést: 

, Mélyen érző, sok megpróbáltatást szenvedett nő, aki hisz a házasságban, 
hozzá illő férfi ismeretségét keresi. Válaszokat yNyugodt életx jeligére a 
kiadóba." 

Borzongás futott végig a testén, tekintete megtapadt a mennyezeten, a 
csend kemény burkán vékonyka zajok furakodtak keresztül, sercegések, 
dobbanások, morajlások, elmosódottan, tompán. 

Reggel tisztázta édesanyjával, hogy amíg Sárika unokahúga haza nem 
utazik, náluk marad. A kulcsa megvolt a lakásukhoz, feleségének hagyott 
egy cédulát, hogy néhány napig nem jön haza, mert , a helyszínen kell 
dolgoznia, csók", azzal rajzaival és szerszámaival átköltözött a szülei 
lakásába. Hajtotta a munkát, hogy minél hamarább pénzhez, utána újabb 
megbízatáshoz jusson. Múltak a napok. 

Délelőtt befejezte a tervezést, s mindjárt randevút beszélt meg a 
gebinessel. Utána felhívta a fogfájós nőt, hogy valami öröm 15 legyen az 
életben; amaz élénk és jókedvű volt: 


— Maga jóképü! Miért nem küldte hamarabb a fotót? Rendben van, ha 
magának ilyen sürgős, akkor nekem 1s sürgős. Bár egy kicsit szoros az idő, 
de ne veszítsük el a reménységet. A fogfájásom megszünt, úgy látszik, 
megúszom a fogorvost... 

Végül abban állapodtak meg, hogy másnap Misi a munkahelye előtt várja 
meg Verát, az útszéli fához dől, s a , Film Színházat" olvassa, erről ismeri 
meg a lány. Ha fél hatig nem találkoznak, keresse, a jel ilyen és ilyen 
csengetés. A bonyodalmat egy különmunka okozta, amelynek megbeszélése 
céljából Verának találkoznia kellett valakivel, s még nem tisztázták, ki 
megy kihez. 

Másnap délelőtt a gebines csak egy pillantást vetett a tervekre: 

— És a faburkolat? 

— Azt természetesen Sebők Anti csinálja. 

— De megtervezni önnek kell. 

Megpróbált vitatkozni, de a gebines biztosította, hogy nem az ujjából 
szopta, amit mondott. Máskülönben elégedett volt a tervekkel, ugyanakkor 
sürgette, hogy minél gyorsabban készüljön el, mert ő már megegyezett az 
iparosokkal. 

Nem bírt belenyugodni a dologba, felhívta Antit, s kérdőre vonta 
logikátlan viselkedéséért: 

— Misikém, ha a vendégem vagy, nálam két pofára ehetsz-ihatsz, de ami 
Jár, az Jár. 

— Ha jár ... — motyogta. 

— Már hogyne járna! 

Örömre éhesen silbakolt hát a hivatal kapuja előtt, és várta Verát. Valami 
azt súgta, hogy ebből a találkozásból izgalmas kaland lesz. Odahaza 
hosszan elcsámcsogott a lány két fényképén, a portrén meg a fürdőruhás 
képen. Karcsútelt alak, álmodó szem, árnyalatnyi — de annál többet ígérő 
kancsalsággal. 

Fél hat elmúlt, a lány nem jött, buszra ült, s a lakására ment. Háromszor 
csengetett, mire Vera ajtót nyitott, az arca pirosra dagadt, a szeme részeg: 

— Hát nem kapta meg az üzenetem? Micsoda undok nő a felesége! 

— Lemondta? 

— Le. Rosszkor jött, ma kétszeresen impotens vagyok. Bekracholtam, és 
kihúzták a jobb ötösömet. 

Kacagtak. Misi hülyén megkérdezte, hogy szóval mégiscsak elment a 
fogorvoshoz. Ezen megint kacagtak. Végül Vera behívta, hogy ha már itt 


van, szórakoztassa, úgyis majd belepusztul a magányba. Teli pohár gint 
nyomott a kezébe, ő maga visszafeküdt a rekamiéra, a hamutálban még 
füstölgött a cigaretta, szippantott belőle, aztán elnyomta. 

Kalitkaszerű kis lakás volt, a legolcsóbb, a legszűkebb: — egy szoba, 
fürdőszoba, főzőfülke s valami aljasul haszontalan álerkély. A látogató 
kritikus tekintete nem kerülte el Vera figyelmét. 

— Egyedül sem Jó vicc egy ilyen lyukban lakni, nemhogy ketten. Ide nem 
költözhetsz, hogy az undok feleségedtől megszabadulj. Verd ki a fejedből a 
gőzt. Ha jó a szelep, könnyen megy. 

Fesztelenül beszélt, a mozdulatai is fesztelenek voltak, minden 
szégyenkezés nélkül vakarta meg a térdét, sőt a fenekét; a hátát Misivel 
vakartatta meg, minthogy oda nem érnek el az ujjai. A viszketés nála 
nonspecifikus reakció, azaz nem tárgyi ok váltja ki, hanem az idegesség. 
Egészségügyi technikumot végzett, s egyik nagy kórházban dolgozott, az 
osztályos orvos megfenyegette, hogy baj lesz, ha a fogait nem kezeltett. 
Nem volt mit tenni, elromlott, kihúzták, a helye most 1s fáj. 

— És te? — kérdezte, de nem sokáig hagyta beszélni Misit: 

— Nem vagy különösebben csinos, de az a fajta, amelyik tetszik a nőknek. 
Elhiheted, értek hozzá. 

— Én is tetszem a férfiaknak, a baj ott van, hogy nem tudok meglenni férfi 
nélkül, hiába rejtegetem, kiderül, tehát mindig előnytelen alapállásból 
indulok. Ez azonban nem változtat a dolgon, elhatároztam, hogy vagy 
nagymenőhöz megyek férjhez, vagy senkihez. Mert ezt a konstipációs 
életformát Jobb magányosan művelni. 

Később a lány kérésére Misi a főzőfülkében szendvicseket készített, 
egyetlen harapás után kiderült, hogy Vera szilárd ételt nem ehet. Misi 
felajánlkozott, hogy lemegy tejért, végül teát főzött s hozzá lágy tojást. 

— Gyere, csókoljalak meg — hívta a lány. — Kedves, hogy gondoskodsz 
rólam. Ugye, beöntést is adnál, ha szükség volna rá? Van benned valami 
kedves mulyaság. Épp amennyi kell, hogy a nők egy kicsit megszánjanak. 
Ebben van a szexepiled. Használd ki, én jobban tudom nálad, hogy milyen 
érték az. Ne szemérmeskedj, hanem mindjárt kérdezd meg, hogy pénz van 
vagy nincs. Magamfajtát könnyen találsz, de azzal nem sokra mégy. 
Felcsörgetlek, ha valami pénzes spiné fekszik a kórházban. 

A hangja simogatóvá lágyult: 

— De ugye, nem most látlak utoljára? 


— Dehogy. Csak most már igazán sürgős, hogy találjak valakit, és 
elköltözzem hazulról. 

Sok időt vesztegetett a faburkolat megtervezésével, s a tetejében Anti két 
tervet visszadobott, újabb és újabb módosításokat kívánt, úgyhogy végül 
sokkal kevesebbet keresett a megbízatáson, mint amennyire számított. Az 
újabb megbízatás még kevesebbet ígért. Ilyen körülmények között a 
kátéeszt sem hanyagolhatta el. Tőlük i5 kapott munkát, szerette volna elsírni 
a bánatát Bizsókának, de éppen kivette a szabadságát. Tanácsra vágyott 
vagy legalább arra, hogy beszélhessen. Sehol senki. Két napig 
tehetetlenkedett, amíg eldöntötte, hogy a három tennivaló közül a 
feleségszerzés a legsürgősebb, mert feleség annyi, mint lakás, lakás annyi, 
mint munkahely. Többé nem az eddigi kényelmes és ráérős módon beszélte 
meg a találkákat, hanem év végi hajrászerűen akarta ledolgozni a restanciát. 

Az arckép nem csábította különösebben, de nem is taszította, a levél 
szövege azonban arra vallott, hogy írója komoly, megbízható ember. Ezért 
látogatott el elsőnek Tóthnéhoz, aki így invitálta: 

— Szeretettel várjuk. 

Meglepetés érte, méghozzá kellemes: Tóthné fiatalabb, csinosabb és 
rokonszenvesebb volt, mint a fénykép után várta. Lila pulóvert viselt, 
diszkrét miniszoknyát, alóla márványos fénnyel ragyogott ki a térde. Teával 
várta a vendéget, nagyon szemérmesen, mintegy a szeme sarkából vette 
szemügyre, gondosan vigyázva arra, hogy amit művel, ne lássék annak, 
amit valójában művel. 

— Isten hozta nálunk — mondta bájos elfogódottsággal, a székre mutatott, 
s egy , ugye, nem utasítja vissza" után teát csorgatott a csészéjébe, és 
süteménnyel kínálta. 

Ahogy ilyenkor szokás, körbejáratta a tekintetét. A lakás, pontosabban a 
szoba furcsán hatott, a bútorokat erőltetett szimmetria szerint rendezték el, 
olyanformán, mintha a szobát kettévágták volna. Középütt két ágy állott, de 
nem egymás mellett, az ágyaktól jobbra, illetve balra, a berendezés 
egyforma volt. 

Egyetlen tárgy zavarta meg a szimmetriát, az ablakokkal szemben levő 
falhoz támasztott műanyag panelszerkezet, melynek gerince elárulta, hogy a 
paneleket rugalmas anyaggal ragasztották egymáshoz. Óriások részére 
készült leporellónak látszott, amelyre egyelőre még nem festették rá a mese 
mozzanatait. 


Tekintete minduntalan visszatért e rejtélyes rendeltetésű tárgyra, 
érdekelte volna, mire használják, és hogy csakugyan be akarják-e festeni, 
mert azt ő is vállalná. Tóthné szövege meg a tulajdon tapintata 
megakadályozta a kérdezősködésben: 

— Én a kölcsönös megértés álláspontján vagyok, ennek számos jelét 
adtam, a kölcsönös türelem jegyében képzelem el a hétköznapokat csakúgy, 
mint az ünnepeket. Soha senkitől olyasmit nem kívántam, amit én magam 
ne volnék hajlandó megtenni. 

Ez a felfogás tökéletesen megfelelt Misi erkölcsi elképzeléseinek, 
különben sem lett volna ildomos egy fennkölt gondolatmenetet holmi 
vulgáris kérdezősködéssel megszakítani. 

A lila pulóveres nő küzdelmes gyermekkoráról beszélt, s arról, hogy 
szereti a szakmáját, anélkül nem ember az ember, de Misi arra már nem 
emlékezett, hogy mi a kérdéses szakma, annyira lekötötte a találgatás, hogy 
ugyan mi az Isten csodája lehet az óriás leporelló. 

Felelettel maga az élét szolgált. Hirtelen felpattant az ajtó, zömök, 
csapott vállú, dinamikus mozgású férfi robbant a szobába, s egyenesen neki 
tartott. 

—Tóth — nyújtotta a kezét, egy szuszra bocsánatot kért, majd a talányos 
tárgyra mutatott: 

—-Nem tudom, volt-e már erről szó, de ha nem, úgyis mindegy. 

Azzal átnyalábolta a műanyag leporellót, betolta a két ágy közötti résbe, 
úgyhogy az ágyakat embermagasságú fal választotta el, az ágy lábánál a 
leporelló 1-szerűen kinyílt, s a szárnyakhoz még egy pótszárny csatlakozott. 
Misi megbűvölten nézte a rendkívül gyorsan és határozottan tevékenykedő 
férfit, s mivel még mindig nem értette, miről van szó, önkéntelenül kérdőn 
pillantott a nőre. 

— Az elvált férjem — szólalt meg az. 

Tóth közben végzett a munkával: 

— Na, mi a véleménye a találmányomról? — kérdezte csípőre vágott 
kézzel. 

— Áhá! 

Végre értette: a leleményesen összeállított műanyag panelek hivatása az 
volt, hogy a szobát kettéosszák, s a közös fedél alatt külön-külön lakrésszel 
lássák el a társbérlőket. A nagy T lába az ágyak fejénél támaszkodott a 
falhoz, a fallal párhuzamosan, és a behajtott szárak a térben teljesen 


elszigetelték egymástól az ágyban fekvőket. A mellékhelyiségeket a T felső 
része és a fal közötti, eléggé tágas résen át lehetett megközelíteni. 

— Zseniális! — hajtotta meg Misi a fejét az eredmény előtt. 

Tóth boldogan elmosolyodott: 

— Szerintem ez a jövő útja. Legalábbis, amíg az építkezések a mostani 
ütemben haladnak, s amíg a gyönge keresőknek többe kerül lakást szerezni, 
mint a nagymenőknek. És mit szól hozzá, mégsem akarják elfogadni 
találmányomat. Gazemberek! Megvárják, míg elpatkolok, akkor ellopják. 
Üljön le, uram. 

A lila pulóveres nő szemérmesen intett az ablak felé: 

— Ott dolgozhatna. 

— Mit szól a feleségemhez? Nagyszerű asszony. Neki köszönhetem ezt a 
találmányt, az ő megértésének és türelmének. Más asszony, kérem, 
jeleneteket rendez, zsarolja a férjét, duzzog. Ő belement ebbé a 
megoldásba, aminek — ezt leszögezem — egyelőre csak én élvezem az 
előnyeit. Az egyetlen probléma, amit még nem oldottam meg: a 
hangszigetelés. 

— Vannak helyzetek — vétette közbe Misi —, amikor a szöveg jelentősége 
másodrendű. 

— A számból vette ki a szót, uram. Mondja, nincs valami befolyásos 
ismerőse? Nem kívánom ingyen, sem őtőle, sem magától, hiszen ezzel a 
szerkezettel a mai világban vagyonokat lehetne keresni. Nem akarok se 
bérházat, se toronyórát lánccal, csak éppen valamivel könnyebb életet és 
lakást, uram, lakást. 

A lila pulóveres nő hosszú, fájdalmasan marasztaló pillantással búcsúzott 
a vőlegényjelölttől, aki ugyan buzgón bizonygatta, hogy rövidesen 
jelentkezik, hiszen meg kell ismerniök egymást, holott már elhatározta, 
hogy soha többé be nem teszi ide a lábát. Pedig a nő megindítón, 
szívsajgatón vonzó volt. 

Magyarban, különösen, ha telefonon beszél az ember, a számjegyeket 
könnyű összetéveszteni, egy, négy, hét s kettő, ha a rövidebb formájában 
használjuk, könnyen összetéveszthető, de megesik az is, hogy öt helyett 
hatot ért az ember, vagy fordítva. Ez történt Misivel is, hatra beszélte meg a 
randevút Komoróczynéval, de rosszul értette a számot, és ötkor csöngetett 
be a lakásba, ahonnan vad üvöltözés, csapkodás lármája áradt a csendes 
lépcsőházba. Lett volna ideje elpárologni, mert a csengetés után elég hosszú 
idő telt el, míg ajtót nyitottak. Valami tehetetlenség ott tartotta, affélék, 


hogyha egyszer elindult, akkor nem fordul vissza dolgavégezetlen, meg 
hogy akkor holnap elölről kell kezdenie, és természetesen az 15 megfordult 
a fejében, hogy nem Komoróczyné zajong, hanem valamelyik társbérlője. 
Semmiképpen nem racionális okok tartották ott. 

— A kurva istenit! — hallott egy durva hangot. —Ezerszer megmondtam, 
hogy velem ne vitatkozz okkal, ok nélkül. Az ember egy árva szót sem 
ejthet, hogy ne kommentáld... 

Ezt világosan hallotta, s a férfi lépteit 15, amint elindult az ajtó felé, aztán 
visszafordult, hogy válaszoljon a nőnek, aki nyilván nagyon halkan beszélt: 

— Fogd be a pofád, amíg szét nem verem, Szédült liba! Ostoba tehén! 
Tehetségtelen trampli1! 

Egy másodperc szünet. Majd: 

— Mégis csengettek. Biztos a vidéki részleg táviratozott, hogy az isten b 
... a meg! 

A férfi magas volt, jóképű, kisportolt testű, vérbe borult szemmel, zilált 
arccal úgy meredt a látogatóra, mintha rá akarná vetni magát. Mihelyt a 
Misi nevét hallotta, Komoróczy arcáról egyenkint pattogtak le a düh, a 
méreg, a harag keménnyé feszült jegyei, a vörös arcon széles, túlzottan 
áradó mosoly virított, akkora, mint egy muskátliágyás. 

Az előszoba végében, mintegy a nyitott ajtó keretébe helyezve állott az 
asszony, telt, gusztusos kis nő, amúgy sem vékony nyakát egy tapintatlan 
strúma még jobban elvastagította, a bőre egészségesen fénylett. 
Rokonszenves volt minden rajta, csupán a szája szögletében vagy az álla 
környékén bujkált valami gonosz kis vonás, a konokság jele. Az a fajta nő 
volt, aki sohasem visszakozik, nagyon szívósan tör arra, hogy az utolsó szó 
mindig az övé legyen, s ennek érdekében arra is képes, hogy 
legindulatosabb pillanataiban se emelje fel a hangját. 

— Parancsolj, kérlek. Én vagyok az idősebb. Parancsolj, a feleségem. 

A kellemes tapintású, párnás női kéz barátságosan simult az övébe. 

— Későbbre vártunk, de nem tesz semmit... 

—Tessék! — biztatta ezúttal a nő, ahogy leült, és miniszoknyáját hanyagul 
erőteljes mozdulattal ráhúzta a combjára, Misi valamelyest elszédült, a 
feszes fehér hús látványától. 

— Köszönöm — fogadta el a cigarettát, s nagyot nyelt. 

Jött a férj, whisky, jég, szóda, az arcán már az emléke sem látszott előbbi 
felhevültségének. Harminc körüli, rokonszenves férfi volt, a felesége négy- 
öt évvel fiatalabbnak látszott. 


— Akkor talán iszunk egy pohárral? — kérdezte Komoróczy. 

— Inni, azt mindig — vigyorgott Misi, s az asszony mosolyából kiolvasta, 
hogy amaz sem gondolkozik másképpen. 

Miután az üres poharat maga elé rakta, Komoróczy hátradőlt székében: 

— Ha már a véletlen úgy hozta, hogy megismerkedtünk, vázolom a 
helyzetet. Ez férfimunka. Aztán természetesén magatokra hagylak 
benneteket. Helyes? 

— Helyes. 

— Mind a ketten vegyészmérnökök vagyunk, nekem is van kocsim, 
Buckónak 1s. A lakás pedig nagy, tehát leválasztjuk... Ez a mi gondunk. 

Elővette a tervrajzot, s miközben magyarázta a jövendő műveletet, 
mutogató karja ide-oda járt, s mintegy a levegőbe rajzolta a jelenlegi 
háromszobás, lakás terében kialakuló két összkomfortos lakást. Biztosította 
Misit, hogy negyedévnél tovább nem kell várakoznia a lakásra, , ha az 
Úristent kell lehozni az égből maltert keverni, akkor sem". 

— Lakás, kocsi s egy Jó vegyészfej, amit még 15 fizetnek, ez a Buckó 
hozománya. Aki elveszi, nagyon jól jár, mert Buckónak rengeteg jó 
tulajdonsága van. Hogy mást ne mondjak, rendben tartja a lakást, anélkül 
hogy pedáns volna... 

Misi meleget érzett a szíve körül. 

— Kitűnően főz, s ami a mai fiatal nők között nagyon ritka, szeret főzni. 
Ahogy a natúrszeletet süti, annak nincsen párja. Ha véletlenül alkalmad lesz 
megkóstolni, majd meglátod. Amellett szelíd, béketűrő, alkalmazkodó, 
egyszóval angyal, amint a szőkesége 15 mutatja... 

Komoróczy nagydumájú ember volt, pazarul nyomta a szöveget, minden 
erőltetés nélkül, s a dicséretekből nem fogyott ki. Minél tovább haladt 
azonban a magasztalásban, annál mélyebben vert gyökeret a gyanú 
Misiben. Amit most hallott, sehogyan sem egyeztethette össze az 
előszobából kiszűrődő üvöltésfoszlányokkal. Hogy lehet valaki egyszerre 
tehén és angyal? A szeme sarkából rá-rásandított a nőre, s egyre 
rémültebben törte a fejét, micsoda gyártási hibája lehet ennek a kedves, 
kellemes teremtésnek, hogy a férje egy vadidegen nyakába akarja sózni, 
olyan elszántan, olyan tolakvón és tapintatlanul, mint ahogy a rámenős 
eladók kínálják a portékájukat. 

Valamelyest javított a helyzeten, hogy a végén Komoróczy válásuk okát 
abban jelölte meg, hogy a felesége finom nő, ő meg — sajnos — durva, 
faragatlan, s okkal, ok nélkül, elönti a pulykaméreg. Talán, ha ezzel kezdt. 


Így azonban ez a sok mindent megmagyarázó kijelentés nem oldotta fel 
Misi bénultságát. 

A férj nagy garral elvonult — hat óra előtt tíz perccel, ahogy eredetileg 
időzítették, ők meg négyszemközt maradtak. Misi érezte, hogy a hátán 
pattognak a libabőr pikkelyei, s hogy kínálhatnának bármit, nem bírna 
megszólalni. Ültek, szemben egymással, Buckó a látogatóra nézett, amaz a 
parkettre, a némaság úgy nyúlt közöttük, mint az ökörnyál, vagy inkább, 
mint a rágógumi. 

— Még egy pohárral? — próbálta menteni a helyzetet a nő. 

— Köszönöm -— azzal nyújtotta a poharát. 

— Tudom, miért lett ilyen szótlan... 

Misi felvetette a szemét, nem tudatosan kerülte az alsóbb szint oly 
csábító látványát, az egymáson átfonódó, fehér combokat, hanem mert 
Buckó tekintetében akart olvasni, megállapítani, hogy színlel-e, vagy 
őszinte. Két nefelejcsszín szem, a ragyogásukban csakugyan volt valami 
földöntúli, valami, ami az angyalokat idézte. Ez a nő , tehetségtelen 
trampli" lenne? Éppoly valószínűtlen volt, mint ahogy Sárikában sem látta 
meg a benne bujkáló szenvedélyes rendtartót, a rögeszmés takarítót. A nő 
most kérdezett: 

— Hallotta a veszekedésünket? 

— Hallottam. 

A nefelejcsszín szemek elborultak, a mozdulatot, ahogy a fejét 
szenvedélyesen hátravetette, mintha a kétségbeesés diktálta volna. Egy 
másodpercig, ha nézte a mennyezetet. Hirtelen felállott. 

Misi bénultabb volt, semhogy rögtön megértse, mit jelent ez a mozdulat, 
az utánzás ösztöne késztette cselekvésre. Egy másodpercig szótlanul álltak, 
Misi lassan ráeszmélt, hogy a helyzet tarthatatlan, nem állhat tovább, 
géplesen meghajolt, az asszony a kezét nyújtotta, s az előszoba ajtajában 
kifogástalan udvariassággal búcsúzott el tőle: 

— Nagyon örülök, hogy megismerkedtünk. 

— Én is ... nagyon ... örülök. 

— A viszontlátásra. 

— A viszontlátásra. 

Még ácsorgott egy ideig az ajtó előtt, hallotta a nő cipőjének sarkát a 
parketten kopogni. Határozottan lépdelt. Még egy ajtó csukódott, aztán 
semmi. Valami kiröppent az életéből, a szárnya suhogott, ahogy egyre 
távolodott... 


Napok teltek el, amíg a bénultság eloszlott. Fájó tagokkal heverészett az 
ágyon, a cselédszobában, szülei lakásán, időnkint felállott, s dolgozni 
próbált, de a grafosz nem engedelmeskedett, elindult, hogy a maga útját 
Járja, csakhamar azonban elfeledte, hogy hova készült, tétován megállott a 
papiroson, s ahogy habozott, egyre terjedt a folt körülötte, mintha oda vizelt 
volna. 

— Most már mindent értek — mondta az apja egy este. — Sárika azért 
rúgott ki, mert a napot lopod. Nem akar egy semmirekellő felesége lenni. És 
igaza van. Disznóólat csinálsz a szobából, és az eredmény nulla. 

Felült az ágyon, meglepetten, félig tátott szájjal meredt az apjára, az 
arckifejezése azt mutatta, hogy egyetlen árva szót sem értett az 
elhangzottakból. 

— Igen, igen, ahogy mondtam ... — folytatta a stuccolt bajszú, szigorú kis 
ember, s a nyomaték kedvéért vádlón nyújtotta ki a mutatóujját. Egy 
másodperc, s az ujjak szerepe megváltozott, számjegyekké váltak vagy 
inkább felkiáltójelekké, a harsányán elsorolt bűnök után. 

Tartott egy kissé az apjától, az öreg indulatos volt, s nem szerette az 
ellentmondást, a makacs hallgatást még kevésbé. Csak akkor válaszolt, 
mikor apja felszólította rá: 

— És neked ehhez, persze, semmi megjegyzésed nincs. 

—Hogyne volna — suttogta szerényen —, csak félek, hogy apám mérgelődni 
fog. 

— Épp eléggé mérges vagyok, hogy jobban már ne mérgelődjem. 

— Nekem jobban fáj, hogy nem tudok dolgozni, mint apámnak vagy 
akárki másnak. Tessék ide nézni... 

Ahogy a huszonegyet szokás, legyezőformán az asztalra dobta a kátéesz 
öt szerződését. 

— Mit gondol, apám, melyik kátéeszvezető bolond, hogy egy lusta és 
megbízhatatlan művésznek ennyi szerződést adjon? 

Mielőtt válaszolt, az öreg szemüveget rakott az orrára, s megvizsgálta a 
szerződéseket, közben Misi előadást tartott a művészlélek ingatagságáról és 
egyenetlenségeiről, a váratlan nekilendülésékről és  visszaesésekről, 
érvelését adatokkal támogatta, hogy ekkor ennyit, akkor amannyit 
dolgozott. Egyre jobban belemélyült a hangulat és a munkakedv 
összefüggésének kérdésébe, úgyhogy, maga sem tudta, miként, a következő 
vallomás csúszott ki a száján: 


— Csakhogy megértse, apám, milyen érzékeny a művészlélek, elmondom, 
hogy elég volt találkoznom égy régi ismerősömmel, Buckóval, aki 
vegyészmérnök, és olyan jól keres, hogy már kocsija, lakása van, s ez az 
egyszerű találkozás elég volt ahhoz, hogy letörjek, mert elképzeltem, 
mennyire más volna az életem, ha kocsin mehetnék a megrendelésekért, 
tágasabb lakásban laknék... 

Elnémult, s apjára nézett. Amannak kihegyesedett a szeme, behatolt az 
övébe, mint egy villa két ága. 

— Elárultad magad. 

Misi alig bírta türtőztetni magát: 

— Nincs mit elárulnom. 

— Régóta tudom, hogy valami baj van közöttetek. És ha baj van, annak 
csak te lehetsz az oka, mert Sárika rendes, házias kislány. De te nem 
becsülöd meg. Ha kirúgott, neki van igaza. Én nem vagyok művész, csak 
egyszerű iparos. Bár téged 15 befogtalak volna a kárpitosságra, most jobban 
tudnám, hányadán állsz a munkával meg a művészlélek ingadozásával. De 
ha a művészlélekhez nem 15 értek, a házassághoz annál jobban értek, mert 
harminckét éve élek édesanyáddal, és soha egy percre nem hagytam el, 
kivéve a háborút, amikor minden év duplán számít. 

— Apám más nemzedékhez tartozik... — vetette közbe a fiú félénken, de az 
öreget nem tudta megállítani: 

— Minden nemzedéknek van ... Majd megmondtam, hogy micsodája, úgy 
kihoztál a béketűrésemből. És egy fiatal házas nem hagyja hétszámra 
egyedül a fiatal feleségét, akármilyen nemzedékhez tartozik. 

— Apám ezt nem érti... 

— Nagyon is értem. Te akartál nősülni. Én világosan megmondtam neked, 
hogy azonfelül, amivel megsegítettelek, másra nem számíthatsz. Arra sem, 
hogyha a házasságodat elrontottad, visszaköltözz ide, és az anyád életét 
megkeserítsd. Azzal, hogy nem csinálsz semmit, azzal, hogy bemocskolsz 
mindent... 

Anélkül hogy egyetlen szót szólt volna, Misi felült az ágyon, lehajolt, 
lassan megkötötte a cipőjén a fűzőt. A kérdésre, hogy mit csinál, csak 
annyit válaszolt, hogy az apjának igaza van. Megpróbálta felhúzni a 
nadrágját, a szűk száron nem tudta a cipőjét átpréselni. Szentségelt egyet- 
kettőt, kioldozta a cipőfüzőket, lerúgta a cipőt, felhúzta a nadrágot, megint 
leült, megint megkötötte a cipőfűzöt, rajzait, szerszámait összeszedte, aztán 
hirtelen belebújt a zakójába, s a küszöbről köszönt vissza: 


— Kézit csókolom. 

A stuccolt bajuszú kárpitos biztonságérzete megrendült, önkéntelenül 
lépett egyet előre, vissza akarta tartani a fiút. Végül megelégedett egy 
elkésett kérdéssel: 

— Mi a szándékod? 

De akkor már kattant az ajtó. 

Első gondolata Vera volt, a fogfájós nő, neki telefonált hát az édességbolt 
nyilvános állomásáról, eredménytelenül. Haza, a feleségéhez csak legvégső 
esetben akart menni, őt tette felelőssé, hogy kizökkent a megszokott 
kerékvágásból, s ahelyett hogy nyugodtan dolgozna az ablak mellett, azon 
kénytelen törni a fejét, hogy az éjszakát hol töltse, Anti befogadná, 
ilyesmiben nagyvonalú, de a puszta gondolatra felforrt az epéje, hiszen 
kijátszotta, becsapta. Kérni valakitől, aki tartozik? Más számot hívott. 

Rekedtes, lusta lejtésű hang válaszolt: 

— Emlékszem a hirdetésre. Igen, férjhez mennék, de ahhoz előbb 
találkoznunk kell. Holnap jöjjön be a tanácshoz — megadta a címet, az 
ajtószámot, a nevét —, van a közelben egy presszó, oda megyünk, s ott majd 
lekáderezzük egymást. 

Szünet. 

— Mindig érdekeltek a művészemberek. 

— Engem 1s a tanácsi dolgozók — válaszolt Misi gálánsán. 

Éjszakai szállást, tömérdek telefonálgatás után egy hajdani barátnőjétől 
kapott. A vendéglátás fejében végighallgatta örzsike legutóbbi szerelmi 
csalódását, az elbeszélés mélyen az éjszakába nyúlt. A nő megnyugodott a 
vallomástól, őbenne viszont még órákig feleselgetett az emlékek 
visszhangjátéka. Hajnalfelé nyomta el az álom. Nemsokára kelnie kellett, a 
lakást együtt hagyták el. 

Megreggelizett, s nagyon elszántan indult a tanácsház irányába. 
Fogadkozott, hogy ha a menyasszonyjelölt maga az ördög, akkor 1s 
feleségül veszi, csakhogy vége legyen a hontalanságnak. 

Széles arcú, eltésztásodott húsú nő ült az íróasztal mögött. Az alkalomra 
szemlátomást kicsípte magát, fényes empriméruhát hordott, hasonlatosat a 
kórházakban viselt női pongyolákhoz. Nagy melleit takarosan aládúcolta, 
fűzőt azonban nem viselt, a hasa nekifeszült a szoknyának, s valamelyest 
előbbre nyomult, mint a megrendszabályozott mellek. A képzettársítás az 
elölnézethez másodpercek alatt megalkotta a stílszerű hátulnézetet, minden 
lépésre kocsonyásan meghullámzó sonkákkal. 


Annak ellenére, hogy a válaszlevélben küldött fénykép legalább húsz 
évvel ezelőtt készült, Misi rögtön felismerte a nőben Németh Emíliát, főleg 
arról a puha kedvességről, amely, mint valami glória, lengte be az arcát. 

— Én magát idősebbnek képzeltem, maga pedig engem fiatalabbnak. Nem 
1gaz? 

— Így igazi — erőltette a keménységet, a határozottságot. A nő semmi 
zavart, semmi elfogódottságot nem mutatott, s ez valahogyan lefegyverezte. 
Ahogy leült a székre, az intésnek engedelmeskedve, mindjárt rágyújtott. A 
telefonkészülék mellett kávéfőző, mellette kis tálka, süteményekkel, 
poharak, konyak. 

— Tudnullik a kartársnőm ma nem jött be. Itt i15 elbeszélgethetünk, ma 
úgysincs félfogadás. 

Íróasztalából kartontáblát vett elő: 


Értekezleten vagyok. 


Mielőtt kiakasztotta az ajtóra, megtudakolta: 

— Ha ugyan értelmét látja, hogy megismerkedjünk. 

Ez lett volna az alkalom a menekülésre, csakhogy hiányzott belőle a 
bátorság, hogy megragadja. Kitérőn válaszolt, ha már találkoztak, 
használják ki az alkalmat: 

— Gondolom, ezzel egyetért, elvtársnő. 

— Nevezzen Milinek. 

A szörcsögni kezdő kávéfőzőhöz lépett, onnan fordult vissza: 

— Itt 15 megkaphatja, amit a presszóban, s a tetejében semmibe sem kerül. 

Mialatt Mili kitöltötte a kávét, a konyakot, kézügybe helyezte a 
süteményestálat, Misi némán átkozódott, a vegyésznő járt az eszében, 
Buckó, az elszalasztott nagyszerű alkalom. A két állomás — két világ. Az ő 
hibája, hogy a Földközi-tenger kies tájai helyett most a poros alföldön 
botorkál. Amellett Milit szemlátomást nem zavarta a korkülönbség, nem 
úgy, mint a szemérmesebbeket, akik maguk fújtak takarodót, mikor 
meglátták, hogy a fiuk lehetne. 

— Tessék! — kínálta Milt. — Szedjen, amennyi jólesik, töltsön, amennyit 
kíván. 

A széles, vendéglátói mosoly hirtelen leválott az arcáról, mint egy 
maszk: 

— Az én tapasztalatom az, hogy két ember csak akkor ismeri meg 
egymást alapvetően, ha kölcsönösen lekáderezik egymást. Először én 


mondom el az életrajzomat, aztán maga. Így jönnek felszínre az 
antagonisztikus ellentétek, amiket persze nem szabad a pesszimizmus 
szemszögéből vizsgálni. 

— Amíg két ember meg nem kóstolja egymást, addig egyik sem tud 
semmit a másikról. 

Milit szemlátomást elgondolkoztatta a közbevetés. 

— Ez 15 igaz — hagyta rá —, de ha ez a lépés megelőzné a káderezést, 
fáziseltolódás jelentkezne, s arról tudjuk, hogy nem egészséges. 

Eleinte amúgy félfüllel követte az elbeszélést, amely lassan hömpölygött 
szélesre vájt és gondosan karbantartott medrében. Úgy kell neked, úgy kell 
neked, féleszű, most megeheted, amit főztél. 

— Hogy? — kapta föl a fejét hirtelen. 

— Mondom: az apámat a kuláklistára tették, én meg elmentem 
Csongrádból szegényparasztnak a Dunántúlra. Ott felfigyeltek a munkámra. 
Én lettem a vébétitkár. Én alakítottam meg az első téeszt a községben. Egy 
darabig úgy volt, hogy Kossuth-díjat kapok, de aztán jött az új 
kormányprogram, s a téesz-tagok elfluktuáltak a szomszédos kőbányába. 

— Magának meg a nyakán maradt a téesz-föld. 

— De nem sokáig, mert operatíve megoldottam a problémát. Kiadtam a 
téesz földjét felesbe a maszek parasztoknak. Egy téesz sem ért el olyan 
eredményeket, mint az enyém. Megvolt az anyagi ösztönzés. Először 
megdicsértek, aztán fegyelmit kaptam, aztán megint dicséretet, megint 
fegyelmit, végül kiemeltek, pártiskolára küldtek. Mikor végeztem, 
személyzetis lettem egy nagyüzemben, mindenki szeretett, mert mindig a 
szocialista emberi humanizmus volt a zászlóm. Sírtak, mikor elmentem, 
soha annyi könny nem folyt le a Dunán... 

— És mi lett a téesszel? 

Mili mélabús mozdulattal emelte meg felpolcolt mellett: 

— Szőlőtermő vidék volt, az volt a baj. Jött a hegyközségi rendszer, s a 
lapost, ahol a téesz feküdt, szétosztották egyéninek. Ha az alföldön 
csinálom ezt a születő újat, egy bolgár kertészetben, ma kétszeres Kossuth- 
díjas lennék. De nem panaszkodom, mert mostani helyemen az irányítást 
közmegelégedésre ellátom. Az ember nyílt lapokkal kártyázzon, ha tiszta 
vizet akar a pohárba. Nem igaz? 

— Ahogy mondja! — azzal megint felhajtott egy pohár konyakot. 

— Ne igyék annyit, mert megtámbolodik, s nem tudja elmondani a 
szociális összetételét. Majd utána. 


Nem haragszik, ugye? 

Elhúzta a konyakosüveget, s helyébe a süteményestálat tolta. 

— Az mi, a támbolgás? 

— Mi lenne: támolygás! A Dunántúlon szedtem fel, mert megtetszett a 
szó, mifelénk nem Járatós. Azt mondta az egyik tag a másiknak, hogy 
támbolog, pedig egy egész pókamellet megevett alépítménynek. De most 
már szeretném hallani a maga életrajzát. Kezdje a szociális összetételével, 
tudja, az antagonisztikus ellentétek mindig onnan fakadnak. 

Az ötlet úgy gyúlt ki az agyában, mint a tűzijáték rakétát: 

— Az én apám grőf, rendes, szabályos gróf, huszonnégyezer holdja volt a 
földosztás előtt. Ez nem volna baj, csakhogy nem akar hajlani a jó szóra. 
Most is a börtönben ül, mert állandóan összeesküvéseket sző, hogy 
helyreállítsa a nagybirtokrendszert és a kapitalizmust. Hiába beszélek vele, 
hiába magyarázom, úgy pattognak le róla az érveim, mint a falra hányt 
borsó. Rettenetes helyzet, én a szocializmust építem, ő meg ellene dolgozik. 
De hát mégiscsak az apám. Számíthatok magára, Milike, hogy mellém áll, 
ÉS... 

A széles tésztaarc elsívárult, a jókedv, a derű, a kedvesség nyomai 
lefoszlottak róla. Egy pillanat, s a nő előjele megváltozott. 

— Nem — mondta komolyan -, ezt nem vállalhatom. 

— Tudtam — ugrott föl Misi a székről —, tudtam, mert ez a végzetem. 
Mindig, mindenhol ez a válasz. Ezért nem tudok élettársat találni, ezért 
szórom szét az érzelmeimet, ezért nincs egy fészek, ahol meghúzhatnám 
magam. 

— De megértem magát, Milike — váltott hangot —, egy tanácsi tisztviselő 
nem kötheti a sorsát egy krónikus összeesküvő fiának a sorsához. Pedig egy 
kulák és egy gróf nem 1s áll olyan messze egymástól. 

A nő elgondolkozott. 

— Nem — hagyta rá végül —, csakugyan nem. Ha nem lenne a konspiráció, 
akkor ugye... De ne váljunk el haragban. 

— Persze hogy ne. Maga igazán annyira szimpatikus, de annyira... 

Mili ismét gondolkozni kezdett, szinte hallotta, mint recsegnek, ropognak 
a kerekek az agyában, gyorsan felhajtotta a pohár konyakot, a békülés 
megpecsételésére arcon csókolta a nőt, és villámgyorsan elhagyta a szobát. 

A lépcsőházban hasára szorította a tenyerét, belegörnyedt a vihogásba, a 
könnye is kicsordult. Ahogy azonban megkönnyebbült, szentségelni 


kezdett, hogy mi az isten nyavalyájába ment megint bele, hogy mi lesz 
énnek a vége, meddig fog még tartani. Hol dolgozzék? Hol aludjon? 

Végül a fogfájós nő húzta ki a pácból: 

— Marha Jó, hogy idecsörgettél, legalább nem kell lemennem kajáért. Van 
pénzed? Akkor hozz téliszalámit vagy sonkát, ami van, sajtot, vajat. És 
persze piát. 

— Mindent hozok. De mondd, Vera... — a hangja egy kissé 
elbizonytalanodott — ott is alhatok? 

— Lehet, nem vagyok mára betáblázva. Csak aztán ne feledd, hogy nekem 
sokat kell pótolnom, az anyám apáca volt. 

— Azon nem múlik. 

Ki akart tenni magáért, egy társas kirándulásra való élelmiszert hozott. 
Felmálházva és felajzva csengetett be. Vera könnyű pongyolában, tettre 
készen várta. 

— MI az, ide akarsz költözni? Oda rakodj. 

Mialatt a fiatalember a csomagokat sorra elhelyezte a szük asztalkán, a 
nő kritikus szemmel méregette. Misi borostás volt, gyűrött inge szürkés, 
ahogy mozgott, keserű hullámokban foszlott le róla az áporodott 
izzadságszag. 

—Tervmódosítás történt, az a rohadt Maca megint nem jött be, sok 
mindent megenged magának, mert viszonya van az osztályos orvossal. 
Engem értek el telefonon, be kell mennem. Egy óránk van, ha nem lennél 
ilyen oltárian koszos, kipróbálhattuk volna egymást. 

Szabadkozásképpen Misi azt válaszolta, hogy ha van hol, tisztán tartja 
magát. Most a szó szoros értelmében hajléktalan. 

— Hát nem abban állapodtatok meg a feleségeddel, hogy amíg nem találsz 
egy főbérletes spinkót, együtt laktok? 

Asztalnál ültek, a fiatalember megborzongott, s ideges mozdulattal tolta 
el maga elől a tányért. 

— Remeg a gyomrom, ha csak rágondolok a feleségemre. Takarítónőt 
fogadtam, hogy ne morogjon szakadatlanul. Kiszekírozta a lakásból azt 15. 
A képére másznék, ha meglátnám. Nem lehet együtt élni vele, egyszerűen 
nem lehet. Pedig szerettem... 

Ahogy elmélázott a múlton, vakon visszahúzta maga elé a tányért, s 
jóízűen továbbfalatozott. 

— Milyen édesen mulya vagy! Ha nem volnál koszos, megcsókolnálak. 


— Ne idegesíts, majd megmosdok. Máig a szüleimnél laktam, de az apám 
kitette a szűröm. Vagyis úgy beszélt, hogy nem maradhattam. 

— Szóval... — Vera lenyelte, amit mondani akart, helyette megkérdezte: 

— És arra nem gondoltál, hogy albérletbe költözz? 

— Az vereség volna... 

A lány kezében megállott a villa, szemöldöke a homlokába szaladt? 

— Mi? 

— Azt mondtam, hogy főbérletes feleséget szerzek magamnak. Ha 
albérletbe költözöm, azzal bevallom, hogy nem sikerült. 

— Ha volna hülyeségi rangadó, benevezhetnél. 

— Nem érted? 

— Na és, ha beköltöznél, és nem kürtölöd világgá? 

A megjegyzés telitalálat volt, Misi arca őszinte meglepetést tükrözött. 

— Borzasztó — mondta aztán —, hogy annyi rengeteg nő van, csak éppen 
mindig az hiányzik, akire az embernek szüksége volna. 

Egy pillantás a karórára: 

— Gyerünk! 

Misi lassan emelkedett föl, egy hirtelen felébredő alvajáró döbbent 
ámulatával bámult a semmibe. A lány tett-vett, szépítgette magát, bele- 
belepillantott a pudrié kistükrébe. 

— De hiszen azt mondtad... 

— Sok mindent mondtam, a fontos csak az, hogy hülye vagy, a többi nem 
számít. 

A fiatalember összeszedte a bátorságát: 

— Most már nincs hova mennem. 

A lány még mindig nem értette, a rúzst igazgatta a száján, alsó ajkát elő- 
előbuggyantotta. 

— Hogyhogy? 

— Aludni. Ilyen későn már senki nem fogad be. 

Csattant a pudrté, aztán a retikül zárja. Szaporán lélegzett: 

— Semmi közöm hozzád. Nem 15 ismerlek. Hagyjalak itt a lakásomban? 

— Hát úgy nézek én kit...? 

— Oké — egyezett bele hirtelen —, de azzal a feltétellel, hogy lecsutakolod 
magad, mint egy lovat. Érted? Kimosod az ingedet, gatyádat, zoknidat. 
Hintőpor van, a hónaljadat és a fenekedet púderezd be. Oké? 

Félig megalázottan, félig hálásan egyezett bele a feltételekbe, ősemberi 
boldogsággal merült el a meleg vízben, mely kékesen csillámlott használat 


előtt, hogy a szappan lemosása után kapucineri tónust öltsön. Fehérneműjét 
kimosta, felakasztotta a fÍregolira, az ágyban fekve egy darabig 
gyönyörködve hallgatta a nyájas csepegést, aztán elnyomta az álom. Arra 
ébredt, hogy két kéz s egy száj kalandozik a testén, a régi kapcsolatok 
bennfentességével, szakszerűen és mégse bántón, mégis jólesőn. Az álom 
bódulatából szinte átmenet nélkül billent a gyönyör bódulatába. Vera 
hozzásimuló ruganyos testében még hosszan lüktetett az emlék, eleinte 
fokonkint csökkenő, aztán fokonkint növekvő erővel. A lassú decrescendót 
ugyancsak lassú crescendo váltotta föl, a lábak megmozdultak, a kezek, a 
szájak vakon indultak kereső-kutató útjukra a forró sötétben. 

—Nagyon Jó voltál — állapította meg a lány halkan —, de most menj, aludni 
akarok, nehéz éjszakám volt. Ha nincs más dolgod, estére hívj fel. Az ajtót 
zárd be, a kulcsot dobd be... Szi11... 

Mire a lábujjhegyen tapintatoskodó Misi a fürdőszoba ajtajához ért, a 
sötétséget egyenletes lélegzés lazítgatta. Lassan és nesztelenül öltözködött. 
A rosszkedve cipőhúzáskor érte utol, a cipő az utat jelentette, az eszközt, 
melyen valamely célhoz elér. Megkeseredett a szájában a reggeli 
szeretkezés íze. Ha csakugyan jól kereső iparművész volna, amint azt 
házassági hirdetésében állította, Vera törné magát, hogy elvegye, sőt nem is 
lenne itt, meg sem ismerkedtek volna... Gondolatai bozótként egymásba 
nőttek, legyintett nagy búsan, lábujjhegyen átvágott a szobán, az 
előszobában felkapta a cuccát. 

Miután megreggelizett törzspresszójában, sebtében néhány skiccet 
készített a kátécesznek. A munka meglepő gyorsan ment, tetszettek a rajzok, 
de művészbabonából csak akkor hitte el, hogy jól dolgozott, mikor a 
kátéeszben megdicsérték. A hivatalos vélemény számít, a szubjektív nem. 

— Rohadt disznó vagy, Misike, elhanyagolsz. 

— Egy szavadba kerül, Bizsóka, máris letérdelek eléd... és... 

— Ne folytasd, te átok! 

— Úgy éljek! 

— Azt meghiszem. 

Az asztalon felbúgott a házi telefon, a főnök hívta Bizsókát, amaz 
felállott, s ahogy dús, szőke haját hátrasimította, hónalja aranyosan 
megcsillant. 

— Hát, ha már arról nem lehet szó, legalább telefonálok. Jó? 

Tanácstalanul válogatott az ajánlatok között. Rossz tapasztalatai 
telinumpálták gyanakvással, megakadt kifejezéseken, melyekben azelőtt 


semmi különöset nem talált volna, például, hogy a nő , önhibáján kívül" vált 
el vagy azon, hogy a hirdető , kezében tartja a boldogság kulcsát", s aki azt 
tüntette föl előnyként, hogy , anyós nincs", azt vádolta, hogy ezzel a 
kijelentéssel leplezi népes rokonságát, , egyedül vagyok a világon" írta 
valaki, ha egyedül van — pukkadozott magában —, miért éppen én segítsek 
rajta. Kiválasztott néhány Máriát, Margitot és Katalint, hátha a nevek 
szerencsét hoznak. 

Két randevúban állapodott meg aznap délutánra: Katalin nyomatékosan 
lelkére kötötte, hogy pontos legyen, különben nem beszélhetnek 
bizalmasan; háromra várta; Mária viszont csak hat után ért rá. 

Cédulát hagyott az asztalon: , Kösz, Bizsóka, millió csók". 

Pontosan három órakor becsengetett Katalinhoz, asszonynevén Mécsei 
Károlynéhoz. Kinyílt az ajtóra szerelt ablak, szép vonású arc jelent meg, 
melyet a teljes közöny elsivárított. A nő úgy látta, mintha nem látta volna, 
üveges szemmel, nem szólt, még a szemöldökét sem vonta föl kérdés 
helyett, csupán betöltötte az űrt az ajtórács mögött. 

— Azt hiszem, rossz helyen járok. Bocsánat. 

Azzal visszafordult a lépcsőház felé: 

— Pardon — hallott egy nagyon is élő hangot —, nem a Mécset1-lakást 
keresi? 

— De igen. 

— Ez az. 

Megint tapasztalta, hogy az ösztönök fölé kényszerített szokások 
erősebbek maguknál az ösztönöknél. Menekülni, menekülni, sürgették az 
idegei, ő maga viszont udvarias meghajlás kíséretében belépett a kitárt 
ajtón, ment tovább a szoba felé, végig a vörös kókusz-szőnyegen, s leült a 
műbőr huzatú székre, amelyre semmi kedve nem volt leülni. 

— Nem értem — csóválta meg a fejét Katalin —, miért akart elmenni? 
Hiszen megbeszéltük, hogy idejön, s azt is hangsúlyoztam, hogy pontos 
legyen, mert négy óra után nem valószínű, hogy négyszemközt lehessünk. 

— Ne haragudjék, de olyan furcsán fogadott. 

— Hogy érti ezt? 

— Még csak nem 1s mosolygott. 

— Miért mosolyogtam volna, hiszen nem ismerem. 

— Nem is csodálkozott... 

— Hogy csodálkoztam volna, hiszen tudtam, hogy jön. 

— De valahogy úgy viselkedett, mintha nem tudta volna, hogy jövök. 


Katalin maga elé nézett, koncentrált, látszott rajta a jóakarat, hogy 
csakugyan tisztázni szeretné a tisztáznivalókat. 

— Talán azért, mert maga nem köszönt. 

— Ha nem köszöntem, az csak azért volt, mert maga nem várta, hogy 
köszönjek. 

— Lehet — hagyta rá a nő kesernyésen —, lehet, hogy ezt is rosszul 
csináltam. Mint annyi mindent. Még az a szerencse, hogy a 
munkabeosztásunk nem egyforma, s ezért nem kell gyakran látnunk 
egymást. 

— Mármint velem? 

— Nem — csodálkozott a nő, s meleg barna szeme kerekre nyílt —, az elvált 
férjemmel. Részben a bajok is ebből származtak. Ő abban a 
meggyőződésben volt, hogy nem vagyok itthon. De hát miért éppen az én 
beosztásom ne változna ebben a világban, amiben mindennap minden 
változik? Cigarettázik? Tessék. Egy kortyot? Helyes, én is iszom. Nohát, 
sohasem közömbös, hogy milyenek az előzmények, és ez a magyarázata, 
hogy a reakcióm annyira szenvedélyes, hangos és közönséges volt, bár 
mindenképpen jogos. Ezt a bíróság 1s leszögezte, amikor a válást kimondta. 

Misi előrehajolt ültében, úgy kérdezte: 

— Önhibáján kívül vált? 

— Igen — válaszolt Katalin büszkén. — Maga 15? 

— Én még nem váltam el. 

— De hát akkor? 

— Beszéltem az ügyvéddel. 

-— Az már más — megvetően legyintett. — Az a lassúság, az a 
tehetetlenség! 

— Nem fejezte be. 

— Mit? 

— Pontosan nem tudom, de valamit elkezdett... Katalin összeráncolta a 
szemöldökét, s vádolásformán bökött mutatóujjával Misi felé: 

— Maga nem szereti a Hubertust? Ugye! De miért nem mondta? Mit 
hozzak? Van választék: konyak, barack, gin. 

— Gin. Gint kérek. 

— A férfiak általában nem kedvelik az olyan nőket, akik a Hubertust meg 
az afféléket szeretik. Nem sok tapasztalatom van, huszonöt éves múltam, de 
ha az embernek egyszer meginog az önbizalma, akkor mindig magát 
hibáztatja. 


— Ne! — Misi gyöngéd mozdulattal megfogta a nő alsókarját — ha a 
Hubertust szereti, azt igyék. Ne gint. 

Végre elmosolyodott, amolyan kislányos, pirulós, szégyenkező 
mosollyal, úgy mosolygott, mintha meztelen volna, csak összekulcsolt két 
keze hiányzott az ágyékáról. A szeme életre gyúlt, a bőre felfénylett, a szája 
szegletében mélyülő gödröcskék Misi képzeletét óhatatlanul a nő hátulja 
fölötti gödröcskékre irányították. 

— Ugye — mutatott a kérdéses hely felé —, ugye, ott 15 van két gödröcske? 

— Honnan találta ki? 

Misi már állott, a nő lágyan omlott rá, szomjasan Itta a csókját, hunyott 
szemén meg-megborzongtak a pillák. 

— Hát tetszem? — kérdezte szinte kétségbeesetten. 

— Nagyon. 

Még ott volt a mellén a nő, de érezte, hogy, másodpercről másodpercre 
távolodik, még nézi — alulról fölfelé, oszló mámorral sötét szemében, de 
lélekben már a szoba túlsó végében kuksol, a rekamié sarkában, maga alá 
húzott lábbal, egymásra fektetett combokkal. 

— Leülünk — szólalt meg lágyan, s ajkával finoman megérintette a 
fiatalember arcát. 

— Maga tulajdonképpen egészen más, mint amilyennek először láttam. 
Hegyes volt, tudja, hegyes. Most, hogy ezek a hegyek lepattogtak, 
lecsiszolódtak ... 

— Legömbölyödtek... — vágott közbe Katalin, s mielőtt leült, a szoknyáján 
úgy simított végig, hogy amit mondott, egyszerre megtelt tartalommal. 

— Méghozzá, milyen klasszikus gömbölyűséggel — a tenyere zsibbadtan 
emlékezett a formára s a forma állagára. 

- Én nő vagyok — vallotta meg Katalin, szégyenkezés- vagy 
panaszformán, semmiképpen nem kihívón, nem kacéran, nem büszkén -, és 
férfira van szükségem. Férfira! — ez a kijelentés viszont büszkén és 
parancsolón hangzott. 

— Hogy befejezzem, az igazi lénye megragadott —ahogy ezt kimondta, 
valami boldogságféle érzés fogta el, a révbe érkezés nyugalma. A lakást 
már előbb szemügyre vette, nem túl nagy, de kényelmes, az ablakok a 
megfelelő helyen, a világosság csak úgy zuhog be kívülről. Fürkészve 
nézett a nőre, aki kényelmesen hátradőlt a karosszékben, keresztbe vetett 
combokkal, hosszú ujjú, finom kezét kétoldalt lelógatta. 


— Mondja, nem pedáns véletlenül? Ha például ezt a hamutartót valaki 
odateszi, vagy azt a vázát ide, akkor nem kap ideggörcsöt? 

— Nem — hangzott a határozott válasz. 

— Olyan édesen mondta, megcsókolhatom a kezét? 

— Lekötelezne ... — mosolygott Katalin. 

— Iszom még egy pohárral, ha megengedi. 

Ivott, s máris rohant ki az előszobába, otthagyta bejöttekor a 
vázlatfüzetét. Kitárta a füzetet, gyorsan pergette a lapokat: 

— Látja, ilyesmiket csinálok, de nem mindig sikerül elsőre. Akkor 
megfogom, és kiszakítom a lapot. 

Néhány lapot kiszakított, gombóccá markolta, s dühös képpel dobálta 
szét a szobában. Kihívón nézett a nőre, s csak másodpercek múltán 
kérdezte: 

— És ehhez mit szól? 

— Semmit — vonta meg a vállát a nő. 

—- Én ugyanis így dolgozom. Megtörténik, hogy egy délelőtt annyi 
vázlatot tépek szét, hogy térdig ér. Ehhez se szól semmit. A feleségem 
emiatt akar válni. Emiatt lett vége a szerelmünknek, pedig igazán szerettük 
egymást. Különben minden tekintetben .... 

Elharapta a mondatot, Katalin keze a támlán, ha nem is ökölbe szorítva, 
de semmiképpen nem lazán, arcát elszürkítette a közöny. Misi elismerte a 
hibáját: 

— Teljesen igaza van, nem azért jöttem ide, hogy a feleségemről 
beszéljek. Egy tulajdonsága viszont idetartozik: felfedezte, hogy a lakás 
nem lakásra való, hanem arra, hogy legyen mit karbantartani. Kis híján a 
sírba vitt. 

— Milyen édesen nevet — jegyezte meg —, élmény. Megengedi, hogy 
megcsókoljam... 

— A kezemet. 

Misi fintorgott: 

— Mindig csak végtagot. 

— Ezzel semmi esetre sem vinném sírba, esetleg valami mással, ha ugyan 
sor kerül rá. 

— Mivel? 

— Azt egy nő sohasem tudja előre. 

— Igazán édes vagy. 

— Te 1s. 


— Ugorjuk át a végtagot. 

Katalin nem szólt, nem is bólintott, csak hátrahajtotta a fejét, a szemét 
behunyta, itta a csókot ezúttal 15. Hirtelen bontakozott ki. A hangja élesen 
csengett: 

— Férfi vagy? Igazi férfi? 

Misi azonnal a bizonyítást eszközlő mozdulatokhoz folyamodott, de 
támadása határozott ellenállásba ütközött. 

— Nem! 

Fújt egyet, a verejtéket letörölte a homlokáról, visszaült a helyére: 

— Miért biztattál? 

— Nem arra biztattalak — elboruló tekintete igazolta, hogy gondolatai 
csakugyan másfelé járnak. A hangja elmélyült: 

— A lakás az enyém. A bíróság nekem ítélte. Nem feltételek nélkül, de 
félreérthetetlenül. Nekem azért van szükségem egy férfira, hogy elintézze 
véglegesen a lakásügyemet, hogy rakja ki a volt férjemet, aki nem szégyellt 
nőt hozni a lakásomba, mert azt hitte, hogy a hivatalban vagyok, s akinek 
van bőr a pofáján ittmaradni, velem élni, arra kényszeríteni, hogy egy 
levegőt szívjak vele. Ha férfi vagy, megfogod a gallérját hátul, megemeled, 
aztán úgy seggbe rúgod, hogy legurul a lépcsőn. Mert a bíróság tehetetlen. 

Úgy nézett a nőre, mint egy frissen földet ért ejtőernyős néz körül a tájon, 
ahova ledobták. Katalin finom kezecskéje ökölbe szorult, s rácsapott a 
karosszék támlájára: 

— Férfi vagy? Vagy nem vagy férfi? 

— Előbb hadd nézzem meg a végzést, aztán megmondom. 

A fiatalasszony száját összehúzta a csömör, megvetőn legyintett, mintha 
kiköpött volna, s hangja egyre emelkedett: 

— Áh, mind egyformák vagytok, férfiak! Mind!! Mind!!! 

Szinte eszét vette a düh. Nem látta, hogy vendége feláll, elindul, nem 
hallotta, hogy az ajtó becsukódik. 

A kapu előtt kukák silbakoltak, zömöken, kosz-színezte ezüstjük törötten 
csillogott. Az egész világot ezekbe kellene beletömni, hogy megfulladjanak 
és egymásba rohadjanak, s a végén az Isten se tudja, ki melyik, ki másik. 

Bőven volt ideje a következő randevúig, sétált, hogy kiszellőztesse a 
fejét, amely úgy zúgott, mint nagy ivászat után, ha éjjel felriasztotta a 
vizelési inger. Lassan elcsitult a zúgás bent, helyette egyre harsányabban 
zúgott a város, a kirakatokat nézegette fél szemmel, s a szembejövő nőket, 
egésszel. Körös-körül mindenki sietett, még a ráérősen cammogó 


villamosok lassúságába 15 belevegyült egy adagnyi sietés. Mi az istennek 
sietnek? És hova? 

Semmi kedve nem volt újabb ismeretséget kötni, a tehetetlenségi erő 
taszigálta oda az ügyvédi munkaközösséghez. Abban a reményben lépett 
be, hogy az ügyvédnő bizonyára komoly ember, a neve 1s emellett szólt: 
doktor Mészáros Mária. Nem csalatkozott reményében. 

A kopár, szegényesen berendezett helyiség első pillantásra kisüzemnek 
látszott, melyben sorozatban ugyan, de nem korszerű technikával gyártják a 
konspirációt. Itt Is egy pár, ott 15 egy pár, vegyes nemi összetételben, férfi 
férfival, nő férfival, a párok összebújtak, suttogtak, egyszer az egyik, 
máskor a másik hajolt partnere füléhez, s lehelte bele a többiek elől 
féltékenyen rejtegetett titkot. A terem végében magasba lendült egy kar, az 
ügyvédnőé. 

Félúton találkoztak. 

—Azért kértem, hogy ebben a bazárban keressen fel, mert nem tudtam, 
mikor végzek. Foglaljon helyet — a fal melletti székekre mutatott. 

Misi leült, rágyújtott, belefújta a füstöt a büdösen kavargó füst és por 
keverékébe, melyből nem hiányzott a doh, az izzadságszag s a 
fertőtlenítőszerek maró bűze sem. Az ügyvédnő élesen elütött a 
környezettől, részint a fiatalsága révén az öreguraktól, de főleg a tisztasága 
révén. Sötétkék kosztümöt viselt s hozzá habfehér blúzt, amely kihívásként 
hatott a tintafoltos, kopott, töredezett íróasztalok, a nyikorgó lábú székek, az 
olajjal vastagon bekent padló, a koszos, pecsétes, viseltes nadrágok és 
zakók között. Oázis a sivatagban. De hát vicc oázisnak lenni, egy efféle 
sivatagban? 

Cigarettázás közben elnézte a nőt, amint egy ügyféllel tárgyalt, nagyon 
rövid, nagyon határozott mozdulatai voltak. A szabók néha úgy 
gesztikulálnak, mintha mértéket vennének, a cipészek, mintha cipőt 
fényesítenének, az asztalosok gyalulnak vagy furnéroznak a kezükkel, 
holott a téma esetleg a gyümölcsárak emelkedése. Mészáros Mária 
olyanformán operált a mozdulataival, mint a közlekedést irányító rendőr; 
ugyanolyan határozottan, de összehasonlíthatatlanul gyorsabban. Se szép, 
se csúnya nem volt, de azt, hogy mit akar, szemlátomást tudta. 

Negyedóra múltán az ügyvédnő odament hozzá, tiszta volt, patyolattiszta. 
Rejtelem, hogyan csinálja, ámuldozott Mis. 

— A közelben van egy étterem, ahol tűrhetően főznek. Odamegyünk. 
Természetesen az én vendégem. Miért csodálkozik? Ha maga jön előbb az 


ötlettel, én lennék a maga vendége. Az életben minden így megy. 

Bent a vendéglőben a törzsvendéget megillető nyájassággal fogadták az 
ügyvédnőt. 

— Borravaló kérdése az egész — jegyezte meg, miután rendeltek. 

— Figyeltem, ahogy tárgyal az ügyfelével, úgy látom, remekül érti a 
mesterségét. Ugye, ezt tartja hivatásának? 

A nő szemét kitágította a csodálkozás. Misi megrázta a fejét: 

— Nem most Jöttem a tanyáról. 

— Nekem az az egyetlen célom, nevezze hivatásnak, hogy az életet minél 
jobban és kényelmesebben töltsem el. Ahhoz, hogy az ember sokat 
okoskodjék, túl rövid. 

— Nem úgy értettem ... 

—- Tudom, hogy értette. Én mindig reálisan gondolkoztam, s ennek 
köszönhetem, hogy a felszínen maradtam. Persze, ennek megvannak a 
hátrányai 15. Az én időmben annyira bizonytalan volt a pályaválasztás, hogy 
már gimnazista koromban sem tudtam, hogy mi akarok lenni. 
Nyomozgattam, milyen pályára juthatok, hogy megszerettessem magammal 
a lehetséges pályát. Mert annál nagyobb őrültség nincs, mint azt szeretni, 
amihez az ember nem juthat hozzá. 

Ezerszer ismétlődött banális történet, Mária úgy jutott a Jogi karra, mint ő 
az iparművészetire, meg ahogy annak idején mindenki elkerült ide vagy 
oda, véletlenek, kapcsolatok, az embergazdálkodás hibás kalkulációja 
révén. Lelkütsmeretesen tanult, kitünő eredménnyel végzett, s csak azért 
választotta az ügyészi vagy a bírói pálya helyett az ügyvédit, mert amellett, 
hogy tetemesebb jövedelmet remélt, meg akarta őrizni a függetlenségét. 

— A számításom csak félig vált be — folytatta —, eleinte alig kerestem. A 
közösségnek a tiszteletdíj elég nagy százalékát le kell adni, amellett nő 
vagyok, s a tetejében fiatal. Láthatta, csupa öreg szivar dolgozik 
körülöttem, megvannak a kapcsolataik, a jó hírük, nagyobb a tudásuk s a 
rutinjuk. Alig tudtam a labdába rúgni mellettük. Közbejött egy véletlen, s 
egy csapásra én lettem a nagymenő — csakhogy erről a derék öregeknek 
fogalmuk sincs. És ez így van jól, de most nem folytatom, mert annyit már 
megtanultam, hogy az evés komoly dolog. 

Az óriásívá ügyeskedett fatányéros úgy festett a széles tálon, mint valami 
növény- és sült-arrangement, húsokból és salátákból készült antológia. 
Művészszemmel legalább ilyennek látszott, az ügyvédnő azonban semmi 
fogékonyságot nem mutatott a tál esztétikuma iránt, egyik kezében villa, a 


másikban a kanál, haladéktalanul munkához látott. Kérdés nélkül megrakta 
Misi tányérját, majd a magáét, mielőtt az első falatot a szájába vette, nyelt 
egy rövidet. Kicsiny, arányos termetéhez képest tömérdeket evett. Úgy 
látszik, az embereknek ahhoz az osztályához tartozik, amelyiken nem fog 
az étel. Alaposan, megfontoltan rágott, s amit megrágott, soha nem nyelte le 
idő előtt. 

— Az evés az élet egyik legnagyszerűbb adománya — csak ennyit jegyzett 
meg, mikor a tányérja kiürült, másodjára vett, s megint szótlanul 
táplálkozott. 

Kezébe vette a papírszalvétát, behunyta a szemét, apró, csöppentgető 
mozdulatokkal felitatta ajkáról a zsírt, a szemét kinyitotta, rámosolygott 
Misire, a teli pohár bor után nyúlt. Újabb szembéhunyás következett, lassú, 
kurta kortyokban itta a bort, minden kortyot megforgatott a szájában, hogy 
a zamatát kiélvezze, s a poharat addig nem vette le a szájáról, amíg ki nem 
ürítette. 

— Most már jobban érzem magam. 

— Az a mániám — folytatta, kezében az étlap —, hogyha kettesben eszem 
valakivel, szeretem, ha ugyanazt esszük. 

— Érdekes —figyelt fel Misi —, és miért? 

— Mert így nem lehet az az érzésem, hogy jobban választott, mint én. Mit 
szólna egy túrós csuszához? Kitűnően készítik. 

— Tisztelem a kapacitását. 

— Már sokan tisztelték. 

Lement a túrós csusza, le a kávé, füstté vált néhány cigaretta, a kis 
ügyvédnő szinte megcsinosodott. Azon vette észre magát, hogy a nő 
mustrálgatja, nem női szemmel, inkább iparosival, hadd lám, mit lehet 
ebből az anyagból kihozni? 

— Idáig nagyon kellemesen telt, kedves Misi. De mielőtt továbbmennénk, 
szükségesnek tartom néhány körülmény tisztázását. Én nem akarok 
föltétlenül férjhez menni, és nem keresek kalandot. A nemi élet, mint olyan, 
engem, sajnos, nem túlságosan érdekel. Dicsérték, magasztalták, de 
akárkivel próbáltam, akárhányszor, senki sem győzött meg. Én üzletet 
ajánlok, s ha ennek érdekében szükséges, férjhez 15 megyek. 

— Üzletet? — visszhangozta Misi értetlenül. — Én nem értek az üzlethez. 

— Nem is kell. Értek hozzá én. Beszélgetésünk elején azt kérdezte, hogy 
hivatásomnak érzem-e a foglalkozásomat. Most valljon színt maga. 


A fiatalember kedvetlenül gyűrögetett egy kenyérmorzsát az ujjai között. 
Ez a kérdés a legfájóbb gondolatokat keltette benne. Emlékezett, mennyit 
vitatkozott az apjával, hogy tanulja-e ki a kárpitosságot. Ha akkor enged, 
most maszekoskodhatna, nem szövetkezetben kellene gürcölnie bagóért, 
mint az apjának, aki visszaadta az iparengedélyét, s már öreg ahhoz, hogy 
újra kezdje. 

— Nézze — mondta savanykásan -—, ha azt csinálhatnám, amihez kedvem 
van, hivatásomnak érezném. De attól nagyon távol vagyok. Amikor 
feladtam a hirdetést, azt hittem, jól keresek. Most egy kissé szélhámosnak 
érzem magam, megtudtam, hogy a keresetem semmi. A véletlen 
összehozott egyik évfolyamtársammal, tehetségtelen, de ügyes. Ő igen, ő 
keres. Többek között neki dolgozom, de úgy megvág, hogy én szégyellem 
magam. 

Mária anyásan megsimogatta a fiatalember kezét, biztatón, szinte 
gyöngéden nézett rá: 

— Azt hiszem, maga az én emberem. De egypár kérdést fel kell adnom. 
Képzelje, hogy injekciót kap. Túl kell esni rajta. És érdemes, nem a 
levegőbe beszélek. 

— És mit kell csinálnom? 

Felkacagott, csiripelésformán hangzott a kacagása: 

— Úgy néz rám, mintha a CIA ágense volnék, s be akarnám szervezni 
kémkedésre. Ne haragudjon, de van valami bájos maflaság magában. Már 
csak azért 15 Jó volna együtt dolgozni. Meg tudná-e csinálni, hogy a pályán 
marad, mert cégérre szükség van, de csak fél gőzzel dolgozik? 

— Azt éppen meg tudom csinálni. 

— És mit nem? Ne féljen, gyermekem, legálisan fogunk nagy pénzeket 
keresni. Nem a nagykapun, hanem a kiskapun át közlekedünk, ennyi az 
egész. Nálunk a törvényeket nem a legkörültekintőbben fogalmazzák meg. 
Most jött ki a telektörvény például, negyedszázaddal a földosztás után! 
Nem határozza meg a telek fogalmát, se a nagyságát, s azokat, akik 
huszonnégy éven át spekuláltak telekvásárlásokkal, csak akkor bünteti, ha 
jelenleg 15 több telkük van, s akkor sem kisajátítással, hanem progresszív 
adóval... 

Egyre bizonytalanabbul érezte magát, utoljára a felvételin ragadta ki a 
sorsát, a jövőjét egy idegen a kezéből, s játszott vele, fölényesen és hidegen. 
Az ügyvédnőtől nem tartott, az ösztönei megnyugtatták, s azzal 15 tisztában 
volt, hogy tetszik, már amennyire az ilyen faalvázú nőknek férfi egyáltalán 


tetszhet. A szemén kötés, megy előre, egyre előbbre, s a talaj egyre 
süppedőbb, csúszósabb, síkosabb, óhatatlanul kísérti a félelem, hogy a 
következő lépésnél már vaktában zuhan a mélybe. Széttárta két karját: 

— Csak tudnám, hogy miről van szó! Miért játszik az idegeimmel? 

A kis arcocska megkeményedett: 

— Eszembe sincs játszani az idegetvel. Ahhoz, hogy még többet keressek, 
kevesebb munkával, nekem társra van szükségem. Ha olyan könnyű lenne 
megfelelő társat találni, nem hirdettem volna. Az emberek gyávák, ostobák, 
gyanakvók, megbízhatatlanok, és hamar elárulják magukat. Szerencsére. 
Magában megbízom. 

— Lekötelez ... — válaszolt Misi gépiesen, s abban a szempillantásban 
Katalinra emlékezett, aki ezt a kifejezést használta, mikor csókra nyújtotta a 
kezét. No, ha annak — gondolta —, akkor ennek százszor inkább jár: kezet 
csókolt a nőnek. 

— Ilyen ritkán bíznak meg magában?! — csendült fel a csiripelő kacagás. — 
Az üzletről, kedves Misi, addig nem beszélhetünk érdemben, amíg néhány 
tényt nem tisztáztunk. Számolni tud? 

—Tudok. Sőt egy kicsit a könyveléshez is értek, az apám kárpitos volt, 
segítettem nekt. 

— Remek, hogy konyít a könyveléshez. Meghívom egy pohár whiskyre a 
lakásomra. Kocsin három percre van ide. 

— Volvo? — hüledezett Misi az utcán. 

— Nem. Az a kék Volkswagen az enyém. Ez is elég feltűnést keltett. Az 
öreg kollégák buszon járnak be, a megállótól gyalog totyognak a 
közösségbe. Képzelheti! Hazudtam nekik: — nyugat-németországi rokonaim 
küldték. 

Gyorsaság és határozottság jellemezte a nőt a vezetésben 15. Szinte 
túlkoncentráltan figyelt, a szeme csillogott, mint a srácoké a 
gyerekelőadásokon. Misi, ahogy oldalvást figyelte, rosszmájúan állapította 
meg, hogy nyilván a kocsijával van viszonya. 

— A lakás ki fogja ábrándítani, kedves Misi — a kijelentés a liftben 
hangzott el. — Azt még a fordulat előtt vettem. Jellegtelen, kényelmetlen, 
kulturálatlan, modern szériaépítmény, hasonló bútorokkal. Átmeneti 
szállásnak megfelel. 

— Persze hogy eredeti whiskyt iszom. Ha már ilyen ízléstelen a 
bárszekrényem, legalább a tartalma legyen színvonalas. Sokan a White 


Labelt szeretik, a Black and White-ot, a Ballantine-t, az én kedvencem a 
White Horse. Talán, mert magyar vagyok, azért. 

— Eredeti egy nő maga, Mária. 

— Eredeti nő, aki eredeti whiskyt iszik. A fordulatnak, amiről a liftben 
beszéltem, ugyanez a kis garnitúra volt a színhelye, amelyen most ülünk. 
Egy régi ügyfelem — iparos, hogy mi a szakmája, nem árulhatom el - telket 
akart vásárolni, a helyzet úgy alakult, hogy nem ő jött hozzám, hanem én 
kerestem föl a lakásán. Alig kezdtünk hozzá a tárgyaláshoz, megjelent egy 
másik mester ugyanabból a szakmából, az ügyfelem felesége bocsátotta be. 
Adóügyben jött. 

— Áhá — hajolt előre a fiatalember, mint aki már pedzi. — Ismerem az 
adóbevallásokat... 

— Segített az apjának, ugye? Az adóívek pontatlanok, bonyolultak, 
rosszhiszeműek. Ebből született a vicc, hogy a kérdésre, van-e földbirtoka, 
és hol fekszik, a válasz ez: — földbirtokom nincs, és ágyban fekszem. 

— Nem ismertem. 

— Megkérdeztem tőlük, mi a probléma, segítettem. Az üzlet ebből a 
szívességből fejlődött ki. Az adóbevallás akkor valószínű, ha egyezik a 
könyveléssel, s ha a szakmán belüli eltérések a jövedelemben hitelesnek 
látszanak. Teljesen valószínűtlen például, hogy egy belvárosi iparos, aki 
drága luxuscikkeket készít, kevesebbet keressen, mint a szaktársa, akinek 
egy józsefvárosi sikátorban van a műhelye. Ezt a szakmát csaknem teljes 
egészében beszerveztem. 

UJjai szórakozottan kopogtatták az asztal lapját. Annak idején, mikor az 
apja még önállóan kárpitoskodott, határidő előtt olyan volt a ház, mintha 
remegne alatta a föld. Az öreg stuccolt bajsza meredezett, mint a marós 
kutyáé, eszelősen haragudott, hogy a fia sem érti, amit ő sem ért, de tudta, 
hogy nincs igaza, azért csak az asztalt döngette az öklével, s a szitkokat 
ontotta. Újabb vallomás, bírság, reklamáció, túladóztatás, fellebbezés, amíg 
az öreg bele nem keseredett végleg, s vissza nem adta az iparigazolványát, 
épp amikor — ha módjával 1s, de — pártolni kezdték a kisipart. 

— Pártolni — húzta el a száját az ügyvédnő. — Elvben igen, de 
gyakorlatilag  elviselhetetlenül. Ha  beillesztenék a nemzetgazdaság 
egészébe, a kisipar aranybánya volna, nemcsak nekem, az érdekelteknek, 
hanem az államnak is, nem beszélve arról, hogy a közösség életét 
megkönnyítené. 

— Nem egészen... 


— Volt egy barátom, aki kopaszodni kezdett. Azt hitte, hogy a kefélés jót 
tesz a hajnak, s tudta, hogy a műanyag kefék csak kárt okoznak. Bejárta a 
fél várost, érdeklődött a borbélyoknál, nem kapott megfelelő kefét. 

Misi idegesen simított végig egyelőre dús haján: 

— Csakugyan nincs Jó hajkefe. 

— Mondtam, hogy én majd szerzek. Fel is hajtottam egy kefekötőt, és 
kaptam 15 tőle két hajkefét. Mindjárt megmutatom. 

Remek kis teremtés! — gyönyörködött benne, ahogy szaporán pattogó, 
céltudatos lépteivel a fürdőszobába tartott. Szilárdnak látszott, amilyenek a 
jól konstruált épületek. Vajon csakugyan közömbös nemileg? Szinte 
hihetetlen. 

A kefe remekmű volt. Az egyedüli alkalmas anyagból, vaddisznósörtéből 
készült. A hosszabb-rövidebb sörték egy része szétmeredt, más része 
egyenesen állt. Ennek az ötletes elrendezésnek hála, használat közben a 
kefe nemcsak a hajszálakat, hanem a fejbőrt is  végigsímította, 
megmasszírozta. 

— Élmény vele kefélkezni. 

— Remek kifejezés — csiripelte az ügyvédnő. — Ez a mester alighanem az 
egyetlen, aki művésze a szakmájának. Mielőtt vele találkoztam, egy sereg 
kontárral akadtam össze. Az én mesterem padlókefére és ecsetre profilírozta 
az üzemét. Háza van Pesten, villája vidéken, kocsija. Nem akar többet 
keresni, s főleg nem akar kellemetlenségeket. 

— De hát itt a kefe, vagyis termel. 

— Ajándékba a barátainak. — Nemcsak nálunk, Nyugaton sincs jó hajkefe. 
Érti, mi következik ebből? Gyárigazgató nem lenne. De szívesen betanítana 
valakit, mert nagy magyar, és büszke a tudására. Hány meg hány 
hiánycikket pótolhatna a kisipar, ha csak feleannyi jóakarattal bánnának 
vele, mint a telekspekulánsokkal. Na, de nem akarom tovább szaporítani a 
szót, mert erre hajlamos vagyok. A bölcs vezér idejében a munka nálunk 
becsület és dicsőség dolga volt. Ma az a helyzet, hogy a kereset: könyvelés 
dolga. Meg kell tanulnia könyvelni, Misikém, főkönyvelői színvonalon. 
Mert egyedül képtelen vagyok rá, hogy az egész kisipart beszervezzem. 

— Sebők Anti! Sebők Anti! — ugrott föl ültéből —pofára fogsz csúszni, két 
pofára egyszerre. Most majd megmutatom neked, hogy kettőnk közül ki a 
nagymenő. Egy Jaguárral foglak szembeköpni, hogy lásd, kit ejtettél át! 

— Sebők Anti...? Ja, sejtem! Várjunk csak, Misikém, a könyvelést, azon a 
szinten, ahogy én megkívánom, egyik napról a másikra nem lehet 


elsajátítani. Be kell iratkozni valamelyik főiskolába, kurzusra, vagy ha az 
nem lehet, magánórákat kell venni. Hiába kókadozik, nem hagyom magam, 
végigmondom. Miután a szakmát kitanulta, beáll valamelyik nagystílű 
könyvelő mellé, hogy a gyakorlatban 15 otthon legyen. Megvan a megfelelő 
emberem, egy gondnok, aki annyira bízott a hazai intézményekben, hogy a 
gondjaira bízott intézmény tőszomszédságában építtetett magának villát, s a 
haja szála se görbül meg, mert az ellenőrzés a könyvelést rendben találta. 
Majd ő vezeti be magát a szocialista könyvelés rejtelmeibe. 

Most már két kézzel simította hátra a haját, fél szemmel a kefére 
sandított, másikkal a whiskyspohárra. Az ügyvédnő töltött: 

— Befektetés nélkül, Misikém, nem lehet keresni. Akinek nincs pénze, 
annak a munkája a befektetés. 

— Hány évig tartana ez a befektetés? 

— Körülbelül két évig. De közben is keresne, részben a szakmájában, 
mert azt éppúgy nem hagyhatja abba, mint én az ügyvédséget, holott nem 
abból élek, amellett a közös vállalkozásból 15 jutna magának. Persze, az 
sem munka nélkül. 

Misi leült, felhajtotta a pohár whiskyt, és így summázta az eddigieket: 

— Tehát kétévi megfeszített munka plusz tanulás. 

— Plusz megfeszített tanulás. A negyedik évben jöhet a kocsi, a villalakás 
tapétázva, gázfűtéssel, grillel a konyhában, jöhet a vidéki nyaraló meg 
minden. 

— Hacsak közben valakinek eszébe nem jut az egész kisipart kinyírni. 

— Ha Lenin élne, megmagyarázná a túlbuzgóknak, hogy a kisipar nem 
szülheti újjá a kapitalizmust. 

— Sajnos, nem él. 

Túljutottak a lényegen, a beszélgetés akadozott, hiszen alig valamicske 
személyes kontaktus alakult ki közöttük. Ugyan miről lehetne beszélgetni 
egy olyan nővel, akinél az élet derékon alul megszűnik? Végül az ügyvédnő 
a maga határozott, mégsem barátságtalan modorában közölte, hogy aludni 
kíván. Misi fontolja meg, hogy mi a szándéka, s két napon belül 
jelentkezzék. 

— Megengedne egy telefont? 

Az ügyvédnő becsukta az ajtót, amit egy pillanattal előbb nyitott ki, a kis 
asztal felé mutatott, a fehér készülékre. 

— Hol a nyavalyában csavarogsz? — hallotta Vera ingerült hangját. — Két 
órája várom a rohadt hívásodat. Mit gondolsz, hozzád fogom igazítani a 


programomat? 

— Bocsáss meg, kérlek, fontos megbeszélésem volt. Életbevágó. 

— Nekem is van számodra néhány életbevágó hírem. De gyorsan Jöjj, és 
hozz szalámit, sonkát, vajat, sajtot vagy ami van. 

Le akarta tenni a kagylót, az ügyvédnő megfogta a kezét: 

— Hívjon taxit, Misiké. Kedvében kell járni a nőknek. És semmi sem 
célszerűtlenebb, mintha egy nőt megváratnak. 

— Honnan ismeri ennyire a nőket? 

— Ezzel arra céloz?... Azért én 15 nő vagyok, ha úgy nem 1s. Bár, ki tudja, 
annyit hallani váratlan változásokról. Engem semmiképpen nem 
várakoztathat meg. 

— Nem, nem! — fogadkozott. 

Lefelé a lépcsőn kettesével vette a fokokat, megtelt életkedvvel, 
örömmel, de nem tudta, minek örül, annak, hogy Járt az ügyvédnőnél, vagy 
annak, hogy már nincsen ott, annak, hogy Vera sürgeti vagy annak, hogy ha 
valami ötlete volna, letromfolhatja a nagy üzlettel. A lényeg az volt, hogy 
siessen, belevágta magát a kocsiba, bevásárolt, s hamarosan Vera 
előszobájában szabadkozott: 

— Szöveg vacsora után, mert kilyukadt a gyomrom. 

Sápadtan ült az asztalhoz — Misi terített —, evés közben színesedett meg 
az arca, lett elhasznált dolgozóból nővé. Az ügyvédnő ajánlata egyáltalán 
nem imponált neki, fitymálón legyintett: 

— Nem való neked. Gipszfejed van! 

— MI az a gipszfej? 

— Nem mindegy? Ha saját kocsiddal viszel Dubrovnikba, elhiszem, hogy 
nincs gipszfejed, addig nem. 

Tiltakozásra nem hagyott időt, folytatta: 

— Úgy jött ki a lépés, hogy hat napig éjjeles vagyok. Addig itt lakhatsz, 
éjjel dolgozhatsz Is... 

— Nem szoktam meg az éjjeli munkát. 

— Az éjjelit elhagyhatod. 

Utánarévedt a szónak, s mikor elkapta, kibuggyant belőle a kacagás: 

— Marha Jól jött ki. Amíg itt vagy, kajáról te gondoskodsz, reggel pedig 
frissen megfürödve vársz, hintőporral a... 

Ingerülten pattant föl, hogy tisztálkodik ő biztatás nélkül, Vera 
abbahagyhatná az örökös célozgatást. 

— Csak tiszta férfit tűrök meg az ágyamban. Slussz! 


Ellenségesen meredtek egymásra, a mérgük szinte egyszerre oldódott föl 
a kacagásban. Hülye vagyok, vallotta meg a fiatalember, mire Vera 
megjegyezte, hogy az másnak talán újság, neki nem. 

— És különben is, térden állva kellene kinyalnod a seggem, annyit 
nyüzsögtem az érdekedben. Fekszik az osztályunkon egy ajser spinkó. Jó 
ötvenes, a cuccáról látom, hogy nagyon jól megy nekik. A mellette fekvő 
betegnek beöntést adtam, akkor melegedtünk össze. Egyikünk sem tudott 
aludni. Kimentünk a folyosóra, elszívni egy cigarettát. A lányáról beszélt, 
hogy rossz társaságba keveredett, szeretné minél előbb férjhez adni. Minden 
áldozatot meghozna, érted? Villában laknak, az egyik ápártömant — ilyen 
előkelőn mondta — odaadná a fiataloknak. Mikor már zúgott a fejem a 
fecsegéstől, belenyomtam egy altatót azzal, hogy a professzor úr parancsa. 

— És a lány? 

— Még nem láttam. Éjjel nem látogatják a betegeket, ha nem tudnád — 
felállt, elhúzott szájjal nyújtózott —, azon a cédulán a váza alatt címek 
vannak. Albérlet. Rendbe szedem magam, s indulok. 

Misit megkörnyékezte az álom, kioldozta a cipőfűzőjét, megoldotta az 
övét, levette a nyakkendőjét. Az ágy vetetlenül szellőzött, a párnán Vera 
fejének a nyoma s néhány hajszál. 

— Szevasz. A reggeli programod állati jó volt. Egyelőre semmi újítás. 

— Ja! — állott meg az előszobában. — Kedden van a szabadnapom. Hétfő 
estétől szerda reggelig az enyém vagy. Stimmt? 

— Stimmt. Vagy oké. 

— Lehet oké is. 

Ásított egypár hosszút, búsat, lomhán repülőt, az álom egyelőre elkerülte. 
Tovább nem Jutott, mint hogy ideje volna számot vetnie a helyzettel. A 
jelenségek kicsúsztak az értelem öleléséből, s a maguk iszamos 
megfoghatatlanságában egyesültek. Bizonyosság a szorongató anyagi 
helyzeten kívül csak a kényszer volt, hogy lakást kell szereznie, legalább 
albérletben. Másnap tehát útra kel. Mielőtt elmerült az álomban, arra 
gondolt, hogy az ügyvédnő ötletét Buckóval kellene megvalósítania a 
Sebők Anti lakásában, mégpedig úgy, hogy kirúgja Antit, ahogy Katalin 
szerette volna vele kirúgatni a férjét. 

Másnap kevés híján Anti rúgta ki őt: — Miért nem jelentkezett hamarább? 
Miért nem készült el korábban? Miért dolgozik lassan? Miért hálátlan? 
Ezentúl minden délelőtt jelentkezzen telefonon, hogy ha sürgős munka 
akad, haladéktalanul elvégezhesse. 


— A trehányságból nem lesz életszínvonal. Olyan bedolgozót, mint te, 
tucatjával találok. Csak barátságból juttattam neked munkát. Mit gondolsz, 
lopom én a megbízásokat? Egy csomó nő reklamál. Le akarnak feküdni 
veled. Azoknak sem tudtam mit mondani. 

A meggyvörös Opel megállt, Misi intett, kiszállt, és gyorsan befordult az 
első mellékutcába. Ezt megkapta, jól megkapta a rohadt, korrupt, 
tehetségtelen szélhámostól, épp tőle, a díszszeméttől, a ganékirálytól. 
Kiköpött tehetetlen dühében. Képzeletében egy autókaraván húzott el; 
méltóságos Mercedesek, karcsú Lanciák, Buickok és Cadillacok, s a végén, 
mint valami mesebeli madár — egy fehér Impala. Igen, a méltó válasz ez 
volna. 

Érezte a lökést, s a lendület a közösségig vitte. Megtorpant. Sürgősen 
keríteni kellene valakit, aki pontos felvilágosítással szolgál, hogy valójában 
mennyi idő alatt képezheti ki magát valaki elsőrangú könyvelővé. Annak 
idején fix állást kaphatott volna, méghozzá kedvező feltételekkel, akkoriban 
keresték a szakmájabelieket, tömegesen érkeztek az ajánlatok. A 
szabadúszást választotta, mert bízott tehetségében, s mert féltette a 
függetlenségét. Micsoda élet az, hozzákötődni egy száraz nőhöz, s ráadásul 
iskolába járni? 

Arra azonban Jó volt a lökés, amit Anti erélyes jobb felsővel transzportált 
a fenekébe, hogy Vera címeit sorra Járja. 

Egy kórházi nővér nagynénjével, Lémann-néval állapodott meg, havi 
hatszázat fizetett, plusz száz türelmi díjat a piszokért. Még aznap 
áthurcolkodott, s munkához látott. 

— Hoztam egy kis levest, művész úr, látom, hogy ihletben tetszik lennt. 
De enni azért kell. 

— Köszönöm, drága Lémann néni, igazán kedves. 

Szürkületkor eszmélt rá, hogy kötelességei vannak. Bevásárolt, s hogy 
valamiképpen megcsapolja a hálát, amely majd szétfeszítette, ajándékul egy 
üveg gint vásárolt Verának. Hálája másnap reggel csappant meg; a szerelmi 
duett után Vera aludni akart, neki meg a város másik végébe kellett mennie, 
hogy dolgozhassék, s egy csomó időt elvesztegetnie az idegekre menőn 
lassú közlekedéssel. Muszáj sietni, mert mindenki lassú. 

A hála tőkéje reggelről reggelre apadt benne, s egyre jobban 
idegeskedett. A délutáni bevásárlás és a reggeli távozás kényszere 
semmiben sem különbözött egy fix állással együtt járó kényszertől. 
Amellett hajtania kellett a munkát, Antit most már komolyan vette, s 


komolyan vette a pénztelenséget 1s. Feszélyezte, hogy az idejét hétfő estétől 
szerda reggelig Verának ígérte. Borzasztó kiesés, de aljasság volna becsapni 
a nőt, aki ideiglenesen elrendezte az életét. Holott tudta, vagy legalább 
sejtette, hogy a nagy művészek efféle kis aljasságok árán lettek nagyok. 

Nagy művészek! — fintorgott. 

Amellett Vera révén elsőosztályú gyönyörökbe kóstolt bele, a lány 
hangoztatta, hogy ez semmi, erre csak azért van szüksége, hogy 
könnyebben elaludjon, s  szebbeket álmodjon. Ilyenkor nincsenek 
szorongásai. Majd meglátja Misi, mi az igazi ölelkezés, ha az egész éjszaka 
az övék. 

Aznap, vagyis hétfőn kétszer vacsoráztak, egyszer odahaza hideget, majd 
a színház után vendéglőben. Fájlalta a hátát, megpróbált ugyanis gyorsan 
végezni a munkával, nehogy a tétlenül töltött nap kizökkentse a 
hangulatból. Persze, nem sikerült. A rosszkedv s a hátfájás hamar eloszlott, 
segített a bor és Vera pezsgő, bőven buggyanó vidámsága. Unalmas ugyan 
sohasem volt, most mintha nem ugyanaz a nő lett volna, vagy ha az, akkor a 
tizedik hatványon. Megszépítette a puszta tudat, hogy másnap nem kell 
löttyedt fenekű nőknek beöntést adnia, heresérves, tehetetlen aggokat 
gumikesztyűvel mosdatnia, egy éjszaka tízszer felriadnia a sürgető 
csengetésre. Megszépítette a tudat, hogy a közvetlen jövő az övé, s volt 
annyi érzéke az élet művészetéhez, hogy mögéje véletlenül sem vetett 
pillantást. 

— Rendelj feketét — mondta a lány evés után. 

— Nem tudok aludni, ha feketét iszom. 

— Aludni???! 

— Igazad van. 

A kacagás hirtelen megfagyott a lány arcán, a szeme megnőtt és kigyúlt, 
orrcimpája megremegett. Megszólalt a zenekar, ő pedig megfogta Misi 
kezét, és megfontolt, óvatos mozdulattal bevezette a szoknyája alá. 

— Igazad van, menjünk — mondta Misi két nyelés között. 

— Én is utánajárok a dolognak — felelt a lány rekedten, s a keze az abrosz 
védelmében továbbmerészkedett az asztal alatt. 

— Csakugyan mehetünk. 

Taxiban mentek, természetesen. A lány kétszer 15 rászólt a vezetőre, hogy 
gyorsabban! Gyorsabban hajtson! Még gyorsabban! 

— Ugyan hova sietnek annyira? 

— Kettőt találhat. 


Az ágy tárt öllel várta őket, meg sem álltak odáig. Elmerültek benne, el 
egymásban, mint a mély vízben, akadozó lélegzettel a hínárok, algák, 
moszatok zöldes tenyészetében, olykor a felszínre bukkantak, de utána még 
mélyebbre szálltak alá. A lány úgy sírt, mint a magára hagyott csecsemő, 
aki feladta a reményt, hogy sírásával odacsal valakit. 

— Óóóó, ÓÓÓ, ÓÓÓ — panaszkodott aléltan, az izmai megereszkedtek, pillái 
lustán hanyatlottak szemhéjára. 

Nézte. A félkancsi tekintet sajátságos céltalansága nélkül az arc sokat 
vesztett izgalmasságából, szimmetrikus lett, szinte hibátlanul szabályos, 
úgy aludt, mintha alvás közben feszülten figyelne valamire, talán az álom 
pergő képeire, melyek úgy bomlanak egymásból, mint a magyar 
gyártmányú toalettpapírok girlandba fonódó lapjai. Valamelyest elhúzódott 
tőle, elcsodálkozott valószínűtlenül karcsú derekán, amelyből most, hogy az 
oldalán feküdt, hatalmas fehér hullámként szökkent ki a csípő, szemérmét 
eltakarták a gyöngyházszín combok. Még egy másodpercig gyönyörködött, 
aztán elkattintotta a kapcsolót. Míg az álom érintését várta, arra gondolt, 
hogy annyi törvényes és törvénytelen ölelkezés után, ilyen teljes és boldog 
kielégültségben még soha nem hunyhatta álomra a szemét. Talán mégsem 
volna ostobaság társulni az ügyvédnővel, akkor ez a káprázatos nő ... 

Arra ébredt, hogy álmos, és hogy Vera mellette épp olyan friss és tettre 
kész, mint mikor a taxizás után hazaérkeztek. 

— Mit akarsz? — dünnyögte. 

Szónoki kérdés volt; hála Vera hatékony meggyőzési képességeinek, 
néhány másodperc múlva már ő 1s azt akarta, amit a lány akart. 

Ezúttal egyszerre aludtak el, az összefonódott szerelmesek klasszikus 
pózában, s megint nem egyszerre ébredtek. Az álom taglóként sújtotta le, 
zúgott a feje. Hanyatt fordult, amennyire a keskeny fekvőhely engedte, az 
ágy szélére húzódott: 

— Előbb szívjunk el egy cigarettát. . 

Kattant a kapcsoló, testükön végigcsurgott a sárga fény. Ahogy a 
cigaretta után nyúlt, tekintete a lányra esett, ő 15 hanyatt fordult. Két széles 
alapú, kúpforma melle büszkén meredt a magasba. A megmerevedett 
bimbók tányérja összehúzódott. Meghökkent, meg is borzongott egy 
másodpercre, sötétes reflexeivel a látvány a konvektorok szellőzőire, ezekre 
a fém-mellbimbókra emlékeztette, amelyek kétségbeesett 
kielégületlenséggel, kétségbeesett magányossággal merednek a házak 
faláról a részvétlen utca felé. 


Nyújtotta a csomagot, a kipöccintett cigarettával. 

Lustán fújták a füstöt, hanyatt fekve szoborszerű mozdulatlanságban, 
mint király és királyné a régi síremlékek márványkoporsóján. Előbb Vera 
nyomta el a csikket, aztán ő. A lány eloltotta a villanyt. A sötétség nyomban 
megelevenedett, mozdulatok és hangok fonalai szőtték át. Néhány villogó 
sikoltás hasadt ki belőle, aztán mindent betemetett a csend. 

Ki az, mit akar? — beletelt néhány perc, amíg ráeszmélt helyzetére. 
Félretolta a testén kutakodó kezet, kihúzta combját a bilincsként ráfonódó 
két comb közül, nemsokára a teakonyhában falta a vacsora maradékát. 
Iszonyúan éhes volt, s ahogy két állkapcsa szorgalmasan őrölt, megújult erő 
töltötte el a tagjait. Ez kell neked? Megint kell? No, most megkapod a 
magadét, a holnapi napot vagy fekve vagy állva töltöd, mert leülni nem 
fogsz tudni, dohogott magában. 

A kifárasztás módszerét alkalmazta, visszatartotta magát megint és 
megint, hogy elölről kezdhesse a támadást, egész erejét beleadta a 
támadásba, visszaélt az izmaival, hogy a karcsútelt leánytest szinte ropogott 
a karjai között. Végre felhangzott a tiltakozás: 

— Ne ... Misi, elég volt... Ne! 

— Mi az, hogy ne? Most kezdek belejönni. Mosolyogva aludt el, abban a 
meggyőződésben, hogy pacallá tiporta a lányt. Tüsszentés ébresztette fel, a 
villany égett. Vera a sarkára kuporodva ült az ágyon, s egy fidibuszszerűen 
összesodort papírdarabkával csiklandozta az orrát. Megint tüsszentett. 

— Mi a nyavalya Jutott eszedbe? Hagyj aludni! 

A takarót magára rántotta, s befordult. Hiába, a lány nem hagyta nyugton, 
amíg fel nem ült. Megdöbbenten látta, hogy friss, mintha hosszú álom után 
ébredt volna, az arca sima, még a szeme körül sem sötétlettek karikák. A 
konvektorbimbók megnőttek, fenyegetőn az arca felé közeledtek. 

— Misike — a hang hízelkedő volt —, kié ez az éjjel? Az enyém vagy a 
tied? 

— A tied — ismerte el megtörten. 

— Akkor hagyd, hogy kedvem szerint töltsem. Nekem csak egy éjszakám 
van hetenkint. Na, Misike. Légy Jó fiú. 

— Mit 15 mondtál? Miért figyelmeztettél. Mi volt az anyád? 

— Semmi közöd az anyámhoz. 

Erélyes mozdulattal lerántotta a takarót; nem valami fényesen ugyan, de 
Misi helytállt. Uralkodott a fáradtságán, elhessegette a közelítő álmot, azt 
akarta, hogy előbb Vera aludjon el. Mikor a lány lélegzése egyenletessé 


vált, óvatosan elhúzódott tőle, s a szoba másik felében a szőnyegre feküdt, 
feje alatt az egyetlen díványpárna, paplan helyett az esőkabátját terítette 
magára. Még egyszer felébredt, Vera nyafogott: 

— Misike, hova lettél? Nem talállak. Rohadt tróger... 

Visszafojtott lélegzettel dekkolt a cinkos sötétben. Oly feszülten figyelt, s 
annyira félt, hogy még sokáig elkerülte az álom. Mire felocsúdott, Vera már 
megfürdött, megreggelizett, kikészítette magát. 

— Jól aludtál? — kérdezte, s még egy megvető pillantás, egy mosoly 
erejéig sem élt vissza a helyzettel. Hogy elkerülje a magyarázkodást, Misi 
hümmögött, morgott, ásított. 

— Nekem mennem kell. Aludj, ameddig tetszik. De vacsoráról ne felejts 
el gondoskodni. 

Csattant az ajtó, most már teljes biztonságban, Misi a vécére ment, s 
visszajövet az ágyba feküdt. Ebédtájban ébredt, zúgó fejjel, összetört 
tagokkal, éhesen. 

Anti! — kapott a fejéhez. — Anti, a fő munkaadója. Régen fel kellett volna 
hívnia, ölébe vette a készüléket, idegesen tárcsázott. 

— Kész a munka? — Anti hangja pörköltszagú volt, érdes, kocsmai hang. 

— Nem egészen, kérlek, ugyanis ... 

— Az Istenit a trehány fejednek! Mit gondolsz, meddig terjed a türelmem? 
Az ajtóból jöttem vissza. Azt hittem, azért nem jelentkezel, mert 
elkészültél. Arról nem is álmodtam, hogy idáig mégy a pofátlanságban. 
Megváratsz a hívásoddal, s a tetejében nem csináltad meg, amit rád bíztam. 

— Antikám . .. 

— Semmi Antikám! Mikor kapom? 

— Holnap délután jó lesz? 

— Nem lesz jó, de hozzad. Ne vesztegesd az időt telefonálással. Négyre 
várlak. 

Lehajtott fejjel meredt a készülékre, a fülében vadul visszhangzott a 
kattanás. Túl sok volt a megaláztatás, túl sok a kudarc. Egy életre elég. 
Antival most már vége, inkább az olcsó, szerény munkák, mint hogy ezt a 
tónust eltűrje. És vége Verával is. Ez a szerelmi anteuszkodás vagy inkább 
főnixkedés végeredményben visszataszító. Milyen jól indult, s mégis vége. 
Soha többé nem bírna hozzányúlni, ölében a telefon, a tárcsa ezüstösen 
csillogott. Óvatosan visszatette a helyére. Ételnemű már nem volt, kávé 
igen. Főzött egy teáscsészével, aztán lement, hogy megvegye Vera 
vacsoráját. Néhány sort hagyott a lánynak, több napra vásárolt be, mert 


sürgős munkán dolgozik, egyelőre nem jelentkezik, ha Verának volna 
valami mondanivalója, Lémann-nét ezen és ezen a számon hívhatja, de csak 
délelőtt és csakis fontos ügyben. 

— Nekem magyarázod, te élhólyag, hogy a Lémann-nét mikor hívhatom? 
Ki adta a címet, én, vagy hatodik Pál pápa? Ide hallgass. Tegnap bent volt a 
bige, akinek az anyja nálunk fekszik. Olyan édes kis teste van, ha férfi 
volnék, le se szállnék róla. Az a kis cukorfenék, s ahogy lengeti! 

— Menjek be? 

— Szerdán volt benn, pénteken jön megint, látogatási időben. Vagyis 
holnap. Addig én bekonferállak az anyjának. A többi a te dolgod. 

— Igazán édes vagy, Vera ... 

— Csak haver. 

Csend. Misi hallotta, hogy Vera lélegzetet vesz, s tudta, ha nem szólal 
meg, leteszi a kagylót. 

— Nincs kedved este moziba jönni? Pénz van. 

— Honnan? — tudakolta a lány, mozi után, a lakásán, ahova Misi 
mégiscsak felment. 

— Antitól? Attól a dögfejlesztőtől? Hát még szóba állsz vele? 

— Furcsa kifejezéseid vannak. Anti dögfejlesztő, nekem gipszfejem van... 

— Voltál az ügyvédnőnél? 

— Nem. 

— Láthatod. Gipszfejed van. 

Misi részletesen beszámolt róla, hogy Anti milyen kedvesen fogadta, 
mikor a kész tervekkel beállított hozzá. Durva volt, goromba, igaz, nem 
tagadja, de Misi láthatja, hogy enélkül nem sokra menne. Ez éppúgy 
hozzátartozik az üzlethez, mint a megbízatások szerzése, a tervezés, a 
kivitelezés. A szálakat ő tartja kézben, rengeteg szálat egyetlen marokban — 
felfelé fordította a tenyerét, ujjait szétmeresztette, s lassan begörbítette —, s 
ha nem elég erélyes, a szálak kicsúsznak, s nincs az a félisten, aki rendet 
tudna teremteni bennük. A tervekért többet adott, mint amennyiről szó volt, 
s munkát 1s többet. 

— Mikor becsengettem hozzá, azt hittem,  megfojtom. Mikor 
elbúcsúztunk, kis híján megöleltem. Érted ezt? 

— Mondhatsz akármit, mégis dögfejlesztő. 

Ingatagok az emberi elhatározások, állapította meg Misi Vera mellett az 
ágyban. Lám, milyen pompásan érzi magát, tagjaiban a legkellemesebb 
fáradtság. Békésen aludtak reggelig. 


Az esti műsor megfelelt az ízlésének, akárcsak a reggeli, az éjszakai 
műszaktól azonban irtózott. Vera megsejtette ezt, s legközelebb, mikor 
szabadnapja volt, azt mondta, hogy vidékre utazik. 

Pénteken, Padosné kívánságára, látogatási idő előtt ment be a kórházba. 

Ahogy az ajtó résén belesett, mindjárt tudta, hogy a két fekvő nő közül 
melyiket keresi. Félénken hangzott a kérdés, hogy , szabad-e", mindketten 
biztatták, hogy rajta, lépjen csak be. Habozás nélkül az ablak melletti 
ágyhoz ment: vértelen arc, vértelen ajkak, a paplanról vértelen kéz 
emelkedett föl bágyadtan. A nő, aki rámosolygott, úgyszólván teljes erővel 
átadta magát a betegségnek. Tetőtől talpig szenvedett, beomolva, 
belerészegedve a régen várt, hivatásul elfogadott szenvedésbe. Elfojtott 
nyögések, visszatartott sóhajtások zászlócskái csapkodtak körülötte, a 
szenvedés ünnepi dekorációja. 

— Foglaljon helyet — suttogta utolsó, leheletszerű intonálással, s keze 
erőtlenül a paplanra hanyatlott. 

Hosszan nézte látogatóját, fájdalmasan fürkésző, egyben bocsánatkérő 
tekintettel, teli kimondatlan szemrehányással a világ ellen, mely arra 
kényszeríti, hogy kritikusan vizsgálgasson egy ismeretlent, de sajnos, 
kénytelen így tenni, mert bármennyire mostoha hozzá az élet, a kötelességét 
teljesítenie kell. 

— Örülök, hogy eljött — suttogta. 

— Inkább én örülök, hogy hívatni tetszett. 

Csend. Aztán MIsI1: 

— Már túl tetszik lenni a krízisen? 

Hosszú sóhajtás szakadt ki a paplan alól, meglebegtette a vértelen 
ajkakat, aztán körbeszállott a kórteremben: 

— Hát állíthatja valaki, hogy túl van a krízisen, mikor az élet annyi, de 
annyi krízist tartogat számunkra? 

— A betegségre értettem. 

— A professzor véleménye szerint túl vagyok a krízisen. De hát nem azért 
találkoztunk, hogy az egészségi állapotomról társalogjunk. 

Misi zavartan fészkelődött a széken, tudta, hogy mondania kellene 
valamit, de félt, hogy elvéti. 

— Sok mindent tudok magáról, fiam — folytatta a beteg titokzatosan. — 
Tudom, hogy nyugodt otthonra vágyik, olyan környezetre, ahol tehetsége 
kivirágozhat. Azt ís tudom, hogy tehetséges. A benyomás, amit magáról 
nyertem, igazolta információimat: nagyon szimpatikus. 


— Köszönöm -— hajolt meg Misi félszegen. 

— Ugye, nem haragszik, ha nyíltan és őszintén megkérdem, hogy vajon 
jellem-e? 

Kissé fölemelkedett fektében, úgy várt válaszra. 

— Hogy tetszik érteni? 

— Mert ha nem férfias jellem, ha nem az a fajta, aki úrrá lesz a veszélyek 
hullámain, akkor okosabb, ha meg sem ismerkedik az én drága 
Kornéliámmal. 

— Nem tudom, mi a probléma -— szólalt meg Misi valamelyest ingerülten. 

— Látja, ebben igaza van. Nagyon-nagyon becsülöm ezért az 
öszíinteségért. De egy anyának a gyermeke ... — hangja elcsuklott, keze a 
párna alól kihalászott egy zsebkendőt, felső ajkát megfeszítette, s a 
zsebkendővel a szeme környékét kezelgette: 

— Az uram a külkerben dolgozik, eszményi férj, jó apa, káros 
szenvedélyei nincsenek, minden keresetét hazaadja, de sajnos, ő maga 
ritkán van itthon, állandóan a külföldet járja. És az én drága Nellócskám, 
akinek a világon a legjobb apja van, apa nélkül nőtt fel. Egy anya nem egy 
apa, ezt nyilván tudja. 

— Tudom. 

— Az uram mindent megtett érte, talán többet, mint szabad lett volna. 
Másért is megtenne mindent — a hatás kedvéért szünetet tartott, s 
kacsintásformán hunyorított —, ha biztosítottnak látná Nellócska sorsát. Az 
egyetemre 15 bejuttatta a dc$úgámat, pedig a pontszáma csak... 

Intett, Misi közelebb hajolt, hogy megőrzésre átvegye a fülébe súgott 
titkot. 

— ... volt. Sajnos, az egyetemen érték azok a ráhatások, amelyek kivonták 
a befolyásom alól. Nagy felelősség terhel engem is, mert az első jeleket 
nem vettem elég komolyan. Nem szóltam az uramnak. Később pedig már 
nem mertem szólni, annyira elfajultak a jelenségek. Valaki kellene, aki 
ellensúlyozná a káros ráhatásokat. Ezért kérdeztem magától — ami talán 
tapintatlanság egy ismeretség elején —, hogy jellem—e? 

— És a lánya most is az egyetemre jár? 

— Áh — legyintett a beteg asszony bosszúsan. — Eltanácsolták. Bejuttattuk 
máshová, de sehol, sehol nem ért el eredményt. Az uram azt hiszi, hogy 
csak figyelmetlen. Most, hogy valamit mégis csináljon, magánúton 
kerámiát tanul. De sohasem lesz keramikus. Én mondom, az anyja. 


Miután Misi először udvariasan, utóbb egyre türelmetlenebbül kérte, 
hogy árulja el, miféle , jelenségekről" van szó, Padosné fájdalmasan remegő 
sóhajtással megadta magát: 

— Beszervezte egy galeri. Mi a földszinten lakunk, a lányom az emeleten, 
külön szobában. Még van két vendégszoba 1s ott — mialatt beszélt, kinyitotta 
a retiküljét, s fényképeket vett elő —, mikor először rajtakaptam, hogy 
vendégeket fogad, és többedmagával alszik a szobájában, azzal védekezett, 
hogy nadrágban alszik. Ezek a gyerekek imádják a tréningruhát. Az uram 
Párizsból hozott egy egészen extra minőséget, fekete színben. Egy reggel 
kimegyek a kertbe levegőzni, felnézek, hát a fekete tréningnadrág az erkély 
korlátján lóg, mint egy gyászlobogó. 

Vonásai tragikus ábrába rendeződtek. Maga elé révedt, hangja elmélyült: 

— Levette, vagy lehúzták róla. Mindegy. Egy lány nadrág nélkül védtelen. 

— Nem föltétlenül. 

— Végtelenül fáj, hogy nem őszinte hozzám, nem nyitja meg a szívét. 
Ezeket a fájdalmas jelenségeket én csak kívülről ismerem, hogy mi van 
belül, nem tudom. Mindez, ugye, köztünk marad, ha esetleg 
megismerkedne Nellócskával? 

—Természetesen — bólintott Misi, s aztán a fénykép után nyúlt, mely a 
villát ábrázolta elölnézetben. Egyik neves építészünk a két világháború 
között teleszórta a Rózsadombot XVI. Samu-stílusú, egyébként kényelmes 
nyaralókkal, Padosék 1s ilyenben laktak. Emeletes, széles ház, lent fedetlen 
terasszal, fent fedett erkéllyel. A beteg asszony ujja rámutatott egy pontra. 

— [Ide akasztotta a nadrágot. A szégyen nadrágját. 

Újabb fotók következtek, a villa oldalról, hátulról, a kert a teraszról, a 
kert az erkélyről, a szuterén: 

— Sibelék gondozzák a kertet, Terike takarít és főz, de van segítsége. 
Távolról sincs kihasználva. 

— Ez ítt az előszoba: a fürdőszoba, a living room, ez az én szobám, az 
uram dolgozószobája. Maga művészember, a képek talán érdeklik: Rippl— 
Rónai, Szőnyi, Aba-Novák, Iványi—Grünwald, Ferenczy Károly, Perjés 
Hugó, Dömötör Iván, Gazdag Mihály... De nem érvényesülnek elég jól. A 
vécében ,1s van két tájkép, az uram ragaszkodik a plein-—air illúziójához. 
Már nem tudom, ki festette őket... 

Tiszteletlen gondolatok ágaskodtak benne: hogy a nyavalyába tudták ezt 
összehozni, s mi a nyavalyából tartják fenn? Ez 15 egyike a hétköznapok 


gazdasági csodáinak. Csoda a javából. Csoda még így nem kínálta magát, 
nyakon kell ragadni, s egy csapásra bekerülni a tojásba. 

Meredt szemmel nézte az emeleti lakást, Nellócska rezidenciáját, a 
kirakatból ebédelők éhségével és irigységével. A három szoba egyikéből 
műtermet csinálhatna, s dolgozhatna, végre olyan környezetben, ami 
feldobja, ahelyett hogy lehúzná. Egy pillantás a gyönyörű kertre elűzné a 
depressziót, egy pillantás vissza a múltba, a szobákra, melyekben eddig 
nyomorgott, ennyi elég volna — hitte e pillanatban — még ahhoz is, hogy 
melléje feküdjön ennek a szenvelgő vénasszonynak, nemhogy a lányának... 

— Igazán gyönyörűen laknak, álmodni sem lehetne szebbet... 

— Ugye? — csillant föl a beteg asszony szeme. — Nos, ezt tudom nyújtani. 
És ezt... 

Kornélia akkor lépett be a kórterembe, őfeléje intett az asszony. Magas, 
vékony lányka volt, nagyon nőies mozgású, két hegyes melle szabadon 
lebegett a narancsszín pulóver alatt. Fakószőke haját cicafüles frizurában 
viselte, ajkán halványrózsaszín rúzs, színe szinte összeolvadt az arc 
pirosságával. Mosolygásra álló szája alatt hátracsapott álla valahogyan 
eltűnt, beleveszett a valószínűleg enyhén strúmás nyak teltségébe. 

— Bemutatom neked... — szólalt meg a szenvedő asszony szenvedő 
hangon. A lány nem várta be a formula végét, fiús mozdulattal nyújtotta 
Mis1 felé keskeny, hosszú ujjú kezét, mely meleg és puha tapintású volt: 

— Szla. 

— Szla. 

— Elég gyorsan ismerkedsz, kislányom ... 
mellett felhúzta a bőrt, harapósan kérdezte: 

— Miért? Mit kellett volna csinálnom? Komplimentet? Különben is te 
mutattad be nekem. S te csak tudod, mit csinálsz. Vagy nem? 

— Azt sem hagytad, hogy megmondja a nevét. 

— Majd megmondja, ha akarja. Nem igaz? — fordult Misi felé. — Ha nem 
mondod meg, úgy 15 Jó. 

Amilyen idegesen és gyorsan beszélt, ugyanúgy mozgott. Széket húzott 
az ágy mellé: 

— Apu levele. Ezt a könyvet Zita néni küldi. Terike azt kérdi, hogy 
birsalmasajtot főzzön-e, a tapétás telefonált, hogy szerdán nem tud jönni, a 
vízcsapot Székely bácsi megjavította. Van valami kívánságod? 


Mialatt ezt kérdezte, összegyűrte, s a sarokba dobta a cédulát, amire 
slágvortokban feljegyezte az előbb elmondottakat. 

— Hova sietsz, Nellócska? 

— Sehova. Estig nálad maradhatok, ha úgy kívánod. 

Egyre inkább feszengett, a beszélgetésbe sehogyan sem tudott 
bekapcsolódni, ha Padosné mondott valamit, Nelló rögtön belekötött, 
cáfolta vagy kigúnyolta, egyetlen megpedzett téma sem bontakozhatott ki 
odáig, hogy bár egy mellékmondattal hozzájárulhatott volna. Ha továbbra is 
kukán ül, s nem vesz részt a társalgásban, lejáratja magát, s akkor oda a 
csoda lakás a klassz bigével. Felállott, hogy búcsúzik. 

— Dolgod van? — kérdezte a lány szinte gyűlölködve. 

— Nincs, csak azt gondoltam ... 

— Akkor várj meg. Anyuval idegesítjük egymást. Egyikünk sem bírja 
sokáig. 

— Na de, kislányom, ne fájdítsd a szívemet. 

— A te szívedet nem én fájdítom, magától fáj, arra van bejáratva. Te 15 
tudod. Szerintem — folytatta, és Misihez intézte a szót — a tüdőgyulladását 
anyu protekcióval szerezte, hogy legyen valami objektív oka a szenvedésre. 
Mert neki az élet szenvedés. Nem úgy, hogy azért szenved, mert él, hanem 
úgy, hogy azért él, hogy szenvedjen. 

A széles, színészies mozdulat kedvéért Padosné Jó előre felült, hogy adott 
pillanatban széttárhassa a karját, s égnék fordíthassa az arcát. 

— Most hallotta, hogy beszél velem az egyetlen leányom. Az életem 
napsugara, a szemem fénye. 

—Te meg láthatod, hogy komédiázik az egyetlen anyám. Nincs valami 
összeköttetésed a tévével? 

Padosné könnybe fúló hangon sóhajtott, szinte hallatszott, mint tocsog a 
lelke a visszanyelt könnyek árjában. 

Nem tartotta vissza a lányát, mikor az indulni készült, Misit cinkos 
szempillantással biztatta, hogy szegődjön hozzá. Kifelé menet egy helyütt 
előreengedte a lányt, hogy a szembejövőknek utat adjon, megfigyelte, hogy 
egyébként harmonikus járását a belső feszültség úgyszólván feldarabolja; 
abban, ahogy jobbra-balra vetette a fejét, volt valami, ami a nyomozók elől 
menekülő bűnösre emlékeztetett. 

— Megiszunk egy whiskyt — mondta inkább állítás, mint kérdés 
formájában, s száraz fejmozdulattal intett a Budapest-szálló egymásra rakott 


dobostortákra emlékeztető épülete felé. — Pénz van. Nem kell idegeskedni. 
Mire gondoltál? 

— Hogyhogy mire gondoltam ...? 

Ellenségesen, gyűlölködve, a lány felszólította . hogy azonnal 
nyilatkozzék. Mivel Misi vonakodott, hízelkedéssel kísérletezett; váratlanul 
kibomló mosollyal s villámgyors cirógatással. Célt ért: 

— Egy ismerősömre gondoltam, aki szintén a whiskyt szereti. Ügyvédnő... 
— még néhány adat, majd konklúzióképpen ez a kijelentés: — Meg kell 
szoknod, hogy nekem mindenről eszembe Jut valamit. 

— Mi az, hogy meg kell szoknom? Ki mondta, hogy még találkozunk? 
Mit kerestél az anyámnál? Nem készült fel a kérdésre, hebegett. 

— Megmutatta a fényképeket? Akkor ne 15 mondd, már tudom. 

A bárig egy szó sem esett közöttük. A lány semmivel nem mutatta, hogy 
akár anyjára, akár Misire neheztelne, amiatt hogy az ő bőrére alkudoztak, 
odabent körülnézett, és nyilvánvalóan nemcsak üres asztal után kutatott. 

— Csirió — intett, mikor a pincér eléjük tette a poharakat. Az italt úgy 
döntötte magába, mintha vizet inna. 

— Ejha! 

— Most fazekakat csinálok — mesélte a lány —, de ahhoz sincsen 
türelmem. Eleinte mulatságos volt, hogy az ember a lábával pedálozik, a 
kezével meg formál. De minden csak eleinte mulatságos... 

— Én éppúgy szeretem a mesterségemet, mint a legelején. 

— Mi 1s a foglalkozásod? Szóval afféle művész vagy? Halló, pincér! 
Anyuval allergiásak vagyunk egymásra, s ezt csak itallal tudom 
ellensúlyozni. A mai adag legalább kettővel több lesz a sok évi átlagnál. 

— Nem lehet túl szórakoztató a második menetben mindenre ráunnit. 

A lány hosszan, vékonyan nevetett: 

— Van azért egypár dolog, amibe sosem unnék bele. A pia, az izélés, 
persze csak, ha azzal izélek, akivel kedvem van. És a vezetés. Kérded, hogy 
van-e kocsi? Hogyne volna. Amiatt csúsztam el, nem az egyetemi társaság 
miatt, ahogy szegény anyu gondolja. Hiába magyarázom, néha úgy tesz, 
mintha értené, de másnap már megint fújja a magáét. Tulajdonképpen 
nagyon megható. Mit csinálsz? 

Ahogy fölnézett jegyzetfüzetéről, Misi elpirult, mint a csínyen ért gyerek. 
Szégyenkezett, amióta a fényképeket látta, s valamelyest felmérte a 
helyzetet, minden gondolata a lakás körül ólálkodott, s ez valami borzalmas 
bénultsággal járt együtt. Annyira akarta a lakást, annyira vágyott rá, annyira 


kész volt barmit megtenni, csakhogy elnyerhesse, hogy nem jutott eszébe 
egyetlen értelmes gondolat, a rutinos udvarlási formulák sem, amelyekkel 
kontaktust teremthetne maga és a lány között. Tudta, hogy tetszik, de csak 
az értelmével, a szemével, hiányzott az a forróság, az a minden ízére 
kiterjedő hevület, mely eláradt rajta mindannyiszor, ha kívánatos nő 
közelébe került. Megpróbálta elsütni egy régi vázlatát, hogy ha már 
beszélni képtelen, ezzel járuljon hozzá a meg sem indult dialógushoz. 

— Néhány perc türelmet kérek, aztán megmutatom. Kérlek, beszélj csak 
tovább, viselkedj úgy, mint mindig. Szóval a vezetés? 

Eltünt a második pohár whisky, Kornélia a szeme sarkából a 
fiatalemberre lesett, nyilván elismerésre várt: 

— Egyszer részegen karamboloztam, ha három éven belül megint csinálok 
valami zűrt elveszik a jogosítványt. Így aztán amióta alkoholista lettem, 
ritkán vezetek. 

Felkapta a fejét, most első ízben fedezett föl közös vonást anya és lánya 
között. Az utolsó mondatban Padosné mesterkélt, affektált hanglejtését 
érezte, ugyanazt a minden őszinteséget kirekesztő programszerűséget. 

— Tessék! — a vázlatot széles gesztussal nyújtotta oda a lánynak. — A 
címet 15 ráírtam. 

Egy percig szótlanul, szinte komoran szemlélte a rajzot, aztán 
kislányosan sugárzó arccal rámosolygott a fiatalemberre: 

— Helyes. Igazán helyes. , Blúz cicafejes frizurához"; a cicafejes frizura 
ez? — kérdezte, s két kezével egyszerre lebbentette meg a füle mellől 
szétmeredő hajcsomót, amit szalag helyett a kompótosüvegek lezárására 
használt gumival szorított össze. 

— Amellett hasonlít... — fedezte föl örvendezve. — Nekem adod? 

Bólintott, hogy igen, majd rajtaütésszerűén megkérdezte, ami már régen 
fúrta az oldalát: 

— Mitől félsz? 

— Miből gondolod, hogy félek? — hangzott a hetyke válasz, de az arcáról 
levált a jókedv. Dacos vállrándítás után így folytatta: 

— Félek. Igenis félek. Az én helyemben te 1s félnél. 

— Mitől? Hátha segíthetek ... 

Szomorúan s mégis fölényesen nézett a fiatalemberre: 

— Nem te vagy az első, akit anyu megpróbált befűzni. Megszédültél. Egy 
luxuslakás s ráadásul egy luxus nő — magára mutatott. — Ennyi elég, hogy 


egy sóher fiatal megszédüljön. De anyu csak a tüneteket ismeri, a tényekről 
fogalma sincs. Hello, pincér! 

— Sok lesz. 

— Három whisky? Hidd el, meg se kottyan. El kell kábulnom, 
érzéstelenítenem kell magam, mert ma megint szolgálatban vagyok, így 
nevezik azok a mocskos, utolsó, aljas trógerok, akik használnak. 

— Mi az, hogy használnak? 

— Semmi közöd hozzá. Máris többet mondtam, mint szabad lett volna. 
Beszéljünk másról, vagy búcsúzzunk el — karórájára pillantott, a tekintete 
tanácstalanná vált. 

— Hánytól vagy szolgálatban? 

— Nyolctól — felelt a lány gépiesen. — Néha tízig 15 várok, amíg jön. Csak 
rágondolok, a hányás környékez. Undorodom a Kocsikötőtől. Durva, 
erőszakos, mocskos szájú, olyan büdös, hogy kereszthuzat sem viszi ki a 
bűzt. Barkót visel, lenyúlik a nyakáig, azt különösen utálom. 

Tekintete megtapadt az asztal lapján, nem csúszott el rajta: 

— Valamit enni 15 kellene — mondta monológformán —, mert ha hányok, 
elrontom a mulatságát, s akkor rettenetesen elver. 

Ahogy Jöttek, Misi sorban lenyelte a kérdéseket, valahogy el ne szakítsa 
az önként ömlő szavak folyamát. Nem mozdult, nem nézett a lányra. Most 
csodálkozott el először a nevén. Kornélia? Ilyen élményekkel! 

A lakás vonzása nem csökkent egyetlen másodpercre sem, mint valami 
aranyló látomás töltötte be a láthatárt, annyi változás esett mindössze, hogy 
térben-időben eltávolodott, de valóságos mivoltából mit sem vesztett. Végre 
észrevette a lányt, nem mint nőt, nem a mellét, a combját saccolgatta, 
megrendítette a whiskybe fojtott s a mámorból újra és újra felszínre 
bukkanó vergődés, a kiszolgáltatottság kétségbeesett kiáltása, amely átfúrta 
a civilizált önfegyelem kérgét. Fölsejlett a háttér, förtelmesen és 
titokzatosan, benne pedig fölébredt a kamaszkor nyomozókedvű 
kíváncsisága. A szentségét! — ennek utána kell járni. 

— Hazakísérlek — ajánlkozott, mikor a lány elszánta magát az indulásra. 

Kornélia részegebb volt, semhogy határozottan visszautasította volna. 
Testileg ís szüksége volt támaszra. A szokottnál lassabban beszélt, így 
kerülte el, hogy akadozzon a nyelve: 

— Velem veszedelmes mutatkozni. Belekerülhet egypár fogadba. 

— Újpesti gyerek vagyok — vetette oda foghegyről, de teljes önérzettel. 


A lányt elfoglalták a gondjai, nem hallotta a kijelentést, holott Misi 
nagyon szerette volna, ha hallja. Még hozzá akarta fűzni, hogy néhány évig 
sportszerűen öklözött, fölösleges őt féltent. 

— Egyszer, egyszer... — alkudozott Kornélia láthatatlan partnerével — azt 
eltűrik. Tudják jól, hogy elkerülhetetlen. Együtt járni valakivel szigorúan 
tilos. 

Együtt indultak el végül, egyelőre gyalog, az idő nem sürgetett, amellett a 
lány nem vetett elég szilárd ágyat a whisky alá, az érzéstelenítés túl jól 
sikerült. 

— Az a baj — magyarázta —, hogy gondolatban mindig sietek. Eszembe jut 
a szolgálat, s akkor rögtön iszom. Pedig ráérnék otthon. Olyan bár van a 
szobámban, amilyennel kevés pesti lokál dicsekedhet. De nem tudom 
megakadályozni, sietek. Mindig ez történik. Veled nem? 

Nem, ő nem siet, legfeljebb a munkával, ha elkésett, vagy hogy ha 
hajtják, ami nem ritka eset, mert a munkákat az utolsó percben adják ki, a 
határidők ... 

— Beléd karolhatok? 

— Hogyne! 

Kornélia bedugta, de nyomban ki 1s rántotta a karját Misi karjából. 

— Csak baj lenne belőle. [de bemegyünk, muszáj ennem valamit. 

Koszos negyedosztályú vendéglő volt, amelyiknek a vezetője még arra 15 
rest, hogy kocsmának álcázza a helyiséget. 

— Szalonnát hozzon! — rendelt Misi, partnere megkérdezése nélkül. 

— Nincs szalonnánk! 

— Nem is kell, inkább ... 

— Szívem — magyarázta a fiatalember, s maga 15 meglepődött az atyai 
hangon -, ilyenkor zsírosat kell enni. Minél több zsírt vagy vajat. Csak az 
használ. 

— Majd bolond leszek, hogy hízzam. Nekem az alakom mindennél 
fontosabb. Akkor inkább semmit nem eszem. 

— Mit tetszik parancsolni? — kérdezte a pincér rámenős, pesti stílusban. 

Kornélia eleresztette a fejét, fölnézett a fényes hajú, piszkos fehér zakóba 
bújtatott emberre: 

— Legszívesebben sztrichnint hozatnék. 

— Ne tessék haragudni, sztrichnint nem tartunk. 

— És rumot? 

— Kubatt. 


— Két kubait kérek. Ne idegeskedj, ha nem szereted a rumot, megiszom 
én. 

Meg 1s Itta. 

Meglehetősen hosszú időbe telt, amíg felértek a  Rózsadombra. 
Valamilyen követhetetlen oknál fogva Kornélia nem akart taxiba ülni, az út 
nagy részét buszon tették meg, majd gyalog mentek tovább. A harmadik 
vagy negyedik útkereszteződés után Misi szemtől szemben állott a XVI. 
Samu stílusában épült villával. Hivalkodón emelkedett a kert mélyén, 
kétoldalt élősövény határolta, valamikor nyilván elöl ií5 az volt, de az új 
tulajdonosok gondosan kirrtatták, hogy a járókelőknek módot adjanak a 
gyönyörködésre és az irigykedésre. Két kapu nyílott a vaskerítésen, 
középütt egy keskenyebb a gyalogosok részére, baloldalt nagy kapu, 
amelytől sóderral beszórt utacska kanyarodott a ház bal oldalába épített 
garázshoz. Bal felé a telek a szomszéd telekkel volt határos, jobboldalt 
keskeny szolgalmi út vezetett egy mélyebben fekvő villához, melyet a fák 
az egyik kémény kivételével eltakartak. 

Misi szíve összeszorult, előítéletei az efféle építészeti csodabogarakkal 
szemben egy csapásra megszüntek, ebben hatékonyan segítették a fehér- 
szürke, fehér-fekete vagy éppen színes, újonnan épült, lehangolón ötlettelen 
társasházak. Inkább a mértéktartó ízléstelenség, mint ez a sivárság. A lány 
botladozva lépdelt mellette, most hogy megálltak, egész testsúlyával 
ránehezedett. A szürkület már szemerkélt, a vonalak, a színek eredeti 
élessége kicsorbult. Misit egy pillanatra megkísértette a valószínűtlenség 
érzete, vajon egy újpesti kárpitos fia egyáltalán álmodozhat-e arról, hogy 
valaha egy ilyen villa lakója legyen? Aztán átlépett a jelen határán, bele a 
jövő gazdag tenyészetébe, kezében ecset, Kornélia erkélyén veri a habot az 
arcán, hogy aztán odabent egy luxus fürdőszobában megborotválkozzék..." 

Halk sikoltással a lány kiszakította karját az övéből, s futásnak eredt. 
Mire felfogta, már el is tünt, jobboldalt a szolgalmi út üresen tátongott, 
mélyén már kéken az alkony homályaitól. 

— Kornélia! Kornélia — szólította. Választ nem kapott. Némi keresgélés 
után észrevette a rést a tarlott élősövényen, bebújt a gubancos lecsüngő lonc 
alatt. A nyáron nyilván gondosan karbantartott, most sárgás gyepen félig 
kitaposott ösvény vezetett a villa oldalsó bejáratához. Megpróbálta, az ajtó 
zárva volt, már-már rányomott a csengő gombjára, előbb önkéntelenül 
körülnézett, szalmával betakart virágágyások, bokrok, szobrok, egy kis 
medence üresen, a kert álmos nyugalommal feküdt a sűrűsödő szürkületben. 


Ráceszmélt, hogy idegen helyen Jár, előjöhet valaki, s kérdőre vonhatja, mit 
keres Itt. 

Megfordult, s a résen át elhagyta a kertet. Talált egy padot, melyet az 
éber városrendészet nem hagyott ülő és támla nélkül, keresztbe vetette a 
lábát, rágyújtott, s a villát nézte, melynek innen csak a fedele látszott, s egy 
töredék az emeletből, de nyilván nem Kornélia, lakrésze, mert villany nem 
égett. A csend és a sötétség párhuzamosan sűrűsödött. Mitől ijedhetett meg? 
Miért szaladt el? És még hány meg hány kérdés. 

Hirtelen állt talpra, a csikket széttaposta, a kezét ökölbe szorította: 

— Az Istenit neki, ezt nem szabad kihagyni! 

Lefele menet azon füstölgött, hogy aznap másodjára szalasztotta el az 
alkalmat a megbeszélésre. Először Padosnéval, most a lányával. Ha valaki 
barom, akkor persze nehezen megy. 

Be akart számolni Verának a fejleményekről, de hiába csengetett, nem 
nyitott ajtót; vagy nincs otthon, vagy látogatója van. Ekkora kitérőt 
semmiért! — A tét nagysága elbizonytalanította, nem tudta, mi legyen a 
következő lépés, úgy érezte, föltétlenül konzultálnia kell Verával. Másnap 
délelőtt felhívta, de nem beszélhetett vele, épp az osztályos orvosnak 
segített. Ezután jelentkezett Antinál. 

— Kapj be valamit, és gyere ide azonnal. Szükségem van rád. Hogy 
meddig? Majd megmondod te, ha látod, miről van szó. 

Kolbász mustárral, a sarki hentesnél, italt majd ad Anti, az ilyesmiben 
nagyvonalú. Első kérdése csakugyan az volt, hogy mit iszik. 

— Whiskyt szódával s három jégkockával. 

Anti padlóig érő, súlyos kimonószerű házikabátot viselt, úgy nézett ki 
benne, mint egy főpap az Aidából, megkeverte az italt, s közben 
megjegyezte: 

— Jellemző a korra. Külvárosi prolikölyök, s már nem jó neki a barack 
vagy a törköly. Whiskyt iszik. Mégpedig szakszerűen. Fene a pofádba. Nem 
azért mondom, mintha nem szívesen adnám. 

— Azt az egyet tudom. 

— A rezsihez tartozik, levonom az adómból, ahogy a művelt Nyugaton 
csinálják — szélesen vigyorgott, kis híján kiperegtek a fogat. 

— Miért hívattál? 

Ezúttal Antinak alapos erőfeszítést kellett tennie, hogy megjátssza a 
könnyed fölényt. 


— Mit cifrázzam, Misikém, a rengeteg futkosás, hogy nektek munkát 
szerezzek, a fegyelmezés, hogy munkára szorítsalak benneteket, trehány 
naplopókat, a munka, amit magam végzek, kikészített. Elvégre én 15 ember 
vagyok, az én teherbírásom sem korlátlan. Megakadtam, bedugultam, 
szellemi székrekedésem van, a reputációmat pedig meg kell tartanom. 
Olyan tőke ez, Misikém, amit nehéz megszerezni, de elveszteni annál 
könnyebb. Engem úgy tartanak számon, mint a faburkolatok császárát, s 
mint pontos embert, aki órára teljesíti, amit felvállalt. 

Mialatt beszélt, példás rendben tartott íróasztaláról néhány vázlatfüzetet, 
dossztét vett le, valamennyit Misi elé rakta: 

— Tessék: ez a dokumentáció, hogy eddig mit csináltam, nehogy 
ismétlésekbe essünk. Ez meg a feladat. Faburkolat egy hülye újgazdag 
dolgozószobájába, a kandalló két oldalára. Ha formában vagyok, egy félóra 
alatt leskiccelem. Most nem vagyok formában, tehát neked kell segítened 
rajtam, már csak hálából is, hiszen én épp eleget segítettem rajtad. Ne 
berzenkedj, busásan megfizetlek. Hány ezrest akarsz? 

Mielőtt Misi nyilatkozhatott volna, nyilatkozott ő: 

— Túl sokat azért ne akarj, mert kettőt kapsz. Azt 15 csak szorult 
helyzetemre való tekintettel. 

A legjobbkor jön, a kétezer forint viszonylagos függetlenséget jelent, 
módot arra, hogy közelebb férkőzzek Kornéliához s vele az álomlakáshoz a 
Rózsadombon. 

— Oké. 

— Tudtam, hogy nem csalódom benned. 

Átölelte, magához szorította Misit, de amikor eleresztette, a vonásai 
megkeményedtek: 

— De nem otthon dolgozol ám, hanem Itt, az én műtermemben. Amíg el 
nem készültél, egy tapodtat sem mozdulsz innen, kapsz ebédet, vacsorát, 
pezsgőt, kaviárt, amit csak akarsz, de itt kell melóznod, mert holnap, 
legkésőbb holnapután át kell adnom a tervet. 

Öklözői szemmel méregette barátja állát s mögötte a szobát, egy lépés 
hátra, jobb horog az állra. Milyen gyönyörű volna hanyatt látni ezt a 
csirkefogót, kalimpáló lábakkal. Csakhogy az az ütés kétezer forintnál 
sokkal többe kerülne. 

— Mennyi szépségről kell lemondani az életben. 

Elhült tekintet: 

— Ezt miért mondod? 


— Valahogy eszembe jutott; 

Anti nagy igyekezettel hüvelyezte a gondolatot, homloka ráncba szaladt: 

— Csakugyan... csakugyan... Végeredményben sokkal kevesebbet kapunk, 
mint amennyire vágyunk. Ezt akartad mondani? 

— Szó szerint. 

— Akkor most munkára! — szólalt meg benne a hajcsár, s már terelte 
áldozatát a fényűzőn berendezett műterembe, amely törvénytelenül tiszta 
volt, csupa ragyogás, csupa csillogás, hogy káprázott a szeme, amint 
belépett. 

Annyit már tudott, hogy a kandalló fölé zsindelytetőt tervez. Rendben. 
Azazhogy remek! De mi a szentséggel borítsa a falat kétoldalt, hogy a 
stílusban maradjon? 

Ajkán cigaretta, zsebre vágott kézzel járt fel és alá, fel és alá a 
műteremben.  Stilizált — templomtorony kalotaszegi modorban? — — 
Képtelenség! — Székelykapu? — Az jobban tetszene, s kétségkívül dekoratív. 
De ha az egyik oldalon kapu van, mi legyen a másikon? 

Ekkor szikrázott föl az ötlet, hogy a kapu maga; a zsindelyfedelű 
kandalló legyen, három, kézzel faragott gerenda keretében. 

Nagyszerű! 

Már készült a vázlata. 

Ha a kandalló a kapu, logikus, hogy kétoldalt kerítés van, mégpedig 
fonott sövény, igazi füzfából, habarccsal: a falhoz ragasztva, szabálytalan 
hosszúságú karókkal, amelyek belemerednek ... belemerednek ... 

Mi másba meredhetnének, mint a levegőbe? Vagyis a sövény fölött a 
falat úgy kell kifesteni, hogy a szabad levegő illúzióját keltse, néhány 
ritkás, szinte átlátszó felhőfoszlány úgyszólván a végtelenbe veti a szoba 
határait, s aki a kandallóval szemben ül, s cigarettája füstjét fújja, — ha 
nagyon igyekszik, azt 15 hiheti, hogy a felhők az ő szájából szállottak a 
sövény fölé... 

— Anti! 

Semmi válasz. Az ajtóhoz lépett, hogy átmenjen a lakásba. Az ajtó be 
volt zárva. Néhány perces vad döngetés és üvöltözés meggyőzte, hogy Anti 
nem bízott túlságosan a gyorsaságában, s elkószált valamerre. 

— Egyszer még pacallá verem a rohadt pofáját! 

Mindjárt az elején észrevette a kis asztalt a sarokban, tálak és termoszok 
sorakoztak rajta. Dühítette, hogy Anti ennyire biztos volt a dolgában. 
Mindamellett szemügyre vette a készletet. Az egyik termoszban erőleves 


volt, feltört egy tojást, a sárgáját belekeverte, s jóízűen megette. Egy másik 
termoszban pörkölt, a harmadikban tarhonya, üvegben azóta vízzé olvadt 
jégkockák között uborka, kosárban kenyér. Dobostorta, túrós béles, krémes 
lepény. Ahogy egyre több jelével találkozott Anti figyelmességének, úgy 
enyhült iránta. De a dühe egy csapásra feléledt, mikor házigazdája belépett: 

— Micsoda egy baromállat vagy! Egy féleszű ökörnek több esze van, mint 
neked. Micsoda hülyeség ez!? 

Amaz valahogyan lerázta magáról a szitkokat, kíváncsi ábrázattal sietett 
a vázlathoz. Megtorpant, mint akit mellbe vertek. 

— Mi az? Nem elég ízléstelen? — tudakolta Misi félénken. 

— Tudtam! — szólalt meg nyomatékosan. Az arckifejezése megfejthetetlen 
volt. Misi hallgatott, a térde enyhén reszketett, Anti tovább szemlélte a 
vázlatot. Lassan, nagyon lassan, a zsebébe nyúlt, kihúzta a pénztárcáját, s a 
kétezer forintot beleszámolta bedolgozója markába. Utána megveregette a 
vállát. 

— Benned az a nagyszerű, Misikém, hogy rád mindig lehet számítani. 


— Ha annyira bízol bennem, miért zártál be? 

— Mit gondolsz, ha Gyula pápa nem bízott volna Michelangelóban, 
bezárta volna? 

— Megtisztelő, de nekem a te pápáskodásod legalább két órámba került. 
Elintézhettem volna a telefonjaimat. 

— Tessék. 

Kétszer is foglaltat jelzett a kórház készüléke, Anti idegesen pislogott az 
órájára, végül kitört: 

— Elviszlek, ahova akarod, csak hagyd abba. Úgyis dolgom van. 

— Mi az? Csak nem betegedtél meg? — kérdezte már a meggyszínű 
Opelban. 

— Nem egészségügyi okból megyek a kórházba. 

Ahogy a nap rézsút besütött, a folyosó barátságosan festett, ki 
pizsamában, ki pongyolában, a betegek vagy egymás közt beszélgettek, 
vagy látogatóikkal. Megállott a lengőajtó előtt, tekintetével végigpásztázta a 
terepet, Verát azonban nem látta. Épp hátra akart menni, hátha a laborban 
van, amikor elébe toppant Kornélia. 

Világoskék minit viselt, elöl nagy, fehér gombokkal, az utolsó gomb az 
ágyéka táján fehérlett, ott ahol a ruha anyaga a mozgástól megtört. 
Erélyesen belekarolt: 

— Nem menekülsz, elviszlek kocsizni. 

Szorította, mintha csakugyan attól tartana, hogy a zsákmány kicsúszhat a 
kezéből. Rábeszélésképpen egy kissé a fiatalemberhez dörgölődzött. 
Váratlanul meggyorsította a lépteit, Misi alig tudta követni. 

— Kapcsolj át direktre! 

Utolsó találkozásuktól odáig valósággal kicserélték a lányt; más volt a 
mosolya, a mozgása, a légköre, más a lehelete: 

— Egy kortyot sem ittam... Hogy 15 hívnak? Ja, Misi. Szóval egy köbcenti 
szesz sincs bennem. Repülni fogunk ... Vagy valami más dolgod van, s 
hiába erőszakoskodom? -— kezét kérlelőn a fiatalember karjára helyezte. 

Nem bírt volna ellenállni, ha akart volna sem. Már zörgött a slusszkulcs a 
lány kezében, kitárta az ajtót, Misi beült a fehér Simcába. Mielőtt indított 
volna, a lány megnyomott egy gombot, mire az ülés Misivel együtt 
hátradőlt. 

— Szóval, ebben aludni is lehet? 

— Ha éppen aludni akar az ember. Ilyesmi csak a franciáknak vagy az 
olaszoknak jut eszébe. Mercedes, Volkswagen, persze, kitünő a motor, de 


micsoda mentalitás! A németek nem értenek az élethez. Ez a harmadik 
kocsim, ezt szeretem legjobban. Ugye, édes? 

Amíg ki nem jutottak a városból, vontatottan folyt a beszélgetés, 
kocsimárkákról, Padosné betegségéről, Padosról, aki nemsokára hazajön, s 
egy ideig végre odahaza marad. Minden útkereszteződésnél vesztegelni 
kellett, néha előzni, néha bosszankodni, mert valamelyik vezető nem adta 
meg az elsőbbséget. Kettébe harapott mondatok, elejtett témák, elsikkadt 
felvilágosítások. 

Mihelyt a pálya szabaddá vált, Kornélia elhallgatott, alig észrevehető 
fejmozdulattal jelezte Misinek, hogy nem kíván beszélni. A fák rohanni 
kezdtek kétoldalt, a szántóföldek különös mértani formákat öltöttek, ahogy 
leszakadtak a szédülten rohanó kocsiról, mely maga volt a mozdulatlanság a 
körös-körül elmozduló tájban. Mozdulatlan volt a lány is, ahogy 
egybeolvadt a kocsival, nem önálló lény, hanem a tulajdon egyénisége 
feladása árán; vezérlő szerkezet egy önmagában tehetetlen gépezetben. 

Ő viszont: tanú, egy intim aktus hívatlan tanúja. A Szeme láttára 
végbemenő átlényegülés hatására elkedvetlenedett, a bénaság végigkúszott 
a tagjain, s az agyához közeledett. Most jól fogott, hogy hallgathat, nem 
kell halászgatni az agyát betöltő rideg ürességben. Előbb-utóbb változik a 
helyzet, mit mondjon majd, hogy közelebb érjen a céljához, s el ne 
ügyetlenkedje élete nagy esélyét? 

Házak tűntek föl a láthatáron, rohamosan nőttek, a kocsi lassított: 

— Milyen rossz az út — bosszankodott a lány. Misi száján pedig kicsúszott 
a kérdés, ami egész úton foglalkoztatta: 

— Ugye, ma nem vagy szolgálatban? 

A lány szikrázó szemmel szólt rá: 

— Ne kérdezősködj! 

Csakhamar elérkeztek a ,Mókus"7-ról elnevezett autóscsárdához, 
nagyjából félúton Budapest és a Balaton között. A lány szó nélkül eléje 
fordult, a motort leállította, megindult befelé, Misi a nyomában. 

— Két duplát! 

Kevés vendég, az üdülési évad még messzi volt, üres asztalok s az a 
sajátos csend, mely ősz felé kezdi belepni a nyári vendéglőket, és tart, míg 
be nem köszönt a nyár. Most, egymással szemben, Misi benyomása szerint 
távolabb voltak egymástól, mint a kocsiban. Semmi kontaktus, az égvilágon 
semmit. 

— Rettenetes hosszú neved van. Kimondani 1s hosszú: Kor—né-11—a. 


Eddig elnézett mellette, most szembefordult vele: 

— Pedig nem szeretem, ha másként szólítanak. Utálom a nevemből 
származó összes beceneveket. 

— Nelli, Nelló, Nellócska, Nellike, Nellikécske... 

— Légy szíves, hagyd abba! Tudsz vezetni? — kérdezte más hangon, s a 
válaszul kapott tagadó fejrázás lesújtotta. 

— Ihattam volna egy konyakot. 

Követte a lány tekintetét, nem egészen a háta mögött négytagú társaság 
konyakozott. Kornélia szeme megtapadt a poharakon, sorra tapintotta őket 
sóvár nézésével. 

— Ennyire kívánod? 

Vállat vont, hogy igen, ennyire. Aztán beszélni kezdett, kérdés, kérés, 
biztatás nélkül. 

-A gyorsaságot semmi se pótolja, az érzést, hogy minden kötelék 
lehullott rólad, a tested szabad, elröpülhet, hogy valahol máshol érjen 
földet, más városban, más emberek között, más tájban. Amikor 
nekiereszthetem a motort, mert nincsen forgalom, mint az előbb, nem 
akadályoz semmi, mindig ugyanaz a gondolat kísért, az, hogy ne álljak 
meg. Hiszen lehetetlen, hogy egy útnak vége legyen, ez csak a tudat, 
valójában sohasem láttam olyan utat, igazi utat, hogy megértsél, aminek egy 
helyütt vége van. Az út nem fonal, amely aszerint hosszú vagy rövid, hogy 
mennyit vágnak le belőle. Az utak épp azért vágnak keresztül a városokon, 
vagy kerülik meg a városokat, mert nincsen végük. Ha volna végük, semmi 
értelmük nem volna ... Nem tudom magam kifejezni... —vallotta meg, a 
tekintete megzavarodott, a szeme kivörösödött — azért beszélek annyit, azért 
okoskodom, mert ilyenkor, hogy szabad vagyok, ilyenkor érzem igazán, 
hogy milyen szerencsétlenül, milyen nyomorultul élek ... Te azt nem tudod 
.. . nem tudhatod. Beharapta az ajkát, a könnyeit visszanyelte. 

— És te? — kérdezte. 

— Én? Én sem élek valami remekül. Megnősültem, a házasságunk nem 
sikerült. Most válunk. 

— Miért váltok? 

Szórakozottan hallgatta Misi nem túl részletes, de annál unottabb 
magyarázatát Sárika elviselhetetlen rögeszméiről. 

— Ihre Sorge möchte ich haben — jegyezte meg. 

— És akkor este miért futottál el? 


— Mert valaki közeledett, azt hittem, ő az. Ha látja, hogy futok, az azt 
jelenti, hogy félek tőle, vagyis hogy tisztelem, s a primitív baromnak ez 
elég. A büdös állatnak. Egy ilyen kocsiban — hüvelykjével a parkolóhely 
felé bökött a válla fölött — az embernek az az illúziója, hogy ura a sorsának, 
hogy oda megy, ahova a kedve tartja. Ez a tudat ad erőt, hogy 
megtartóztassam magam, holott úgy vágyom az italra, hogy majd 
beleőrülök. Most 15! 

Tíz ujja hegyével egyszerre érintette az asztal lapját: 

— Úgy volna igazi mámor a gyorsaság, ha közben ihatnék. Részegen 
vezetni, az az igazi, valahol a tudat mélyén ott a félelem, hogy rossz vége 
lehet, egy ügyetlen mozdulat, s amilyen egy volt kocsi és ember az életben, 
olyan egy lesz a halálban. A tűkanyarok előtt nagyot húzni a 
whiskysüvegből... Élvezném, hogy vergődnél mellettem... De hát nem 
tehetem, ha elkapnak, ez az egyetlen kapocs 15 megszűnik... Ez az átkozott 
jogosítvány tart életben ... 

— Nagyon furcsán beszélsz ..... 

— Furcsán beszélek? Egyáltalán, mit nevezel furcsának? Az agyi 
mechanizmusom kifogástalanul logikus. Nyomorultul élek, mondtam, 
amikor távolodom, feloldódom. Ennél tovább menni nem ésszerű. Minek 
magyarázzam? Tehát ez az a pont, ahonnan visszafordulok. Visszafelé 
öregesen megyek, mert a száguldás ugyan önmagában is élvezet, de ha 
közben arra gondol az ember, hogy a börtönbe megy, még a reflexei is 
meglassúdnak. Ha ez neked furcsa, akkor nem tudom, mi egyszerű. Annyira 
így van, hogy kifele menet soha semmi baj nem történik, simán megy 
minden, hazafelé minden idegemmel vigyázok, és mégis... 

Egy ideig még üldögéltek, a beszélgetés akadozott, a témáival nem volt 
szerencséje, a süket hallgatásokat magának tulajdonította hát. Elnézte a lány 
tűnődő arcát, s szinte hallotta a jószerencse szárnycsapásait, amint távolodik 
tőle. Kornélia karórájára pillantott: 

— Van valami programod ma este? 

— Nincs — felelt Misi gyorsan. — Menjünk moziba? 

— Hülye -— szaladt ki a lány száján, de mindjárt utána bocsánatot kért. 

— Tényleg az voltam, ilyenkor érdeklődni illik, hogy a partnernek mihez 
van kedve? 

— Ha éber figyelmedet esetleg elkerülte volna, Misi barátom, a partnernek 
inni van kedve. Éppen ezért meg is hív a lakására, ahol annyi... De ezt már 
mondtam egyszer, s nem szeretem magamat ismételni. Jössz? 


— Örömmel. 

— Akkor megkérlek, hogy hazáig ne kérdezz, és ne szólj semmit. 
Odahaza úgyis berúgok, s akkor az is meglehet, hogy olyasmit fecsegek, 
ami érdekel. Oké? 

— Oké! 

Hazafelé csakugyan kényelmesebben gurultak, bár a forgalom ezúttal 
sem akadályozta őket. Misi olykor egy-egy oldalpillantást vetett a lányra, 
aki valami áhítatfélével figyelt messzi előre, komor eseményeket sejtő 
jósszemmel. 

A villa nagykapuja előtt felhajtott a járdára, szó nélkül kulcsot nyomott a 
fiatalember kezébe, Misi kitárta a kaput, aztán bezárta. Csakhamar feltűnt a 
lány a garázs mellett; a terasz előtt az oldalbejárat felé tartott. Nyugodtan 
megvárta a fiatalembert, akinek hosszabb utat kellett megtennie, hogy 
odaérjen. Vékony láncon apró kulcs himbálódzott a kezében. Az ajtó 
nesztelenül nyílott, ők maguk nesztelenül lépdeltek a puha szőnyegekkel 
borított lépcsőfokokon. A lépcső folyosóba torkollt, a falakon ajtók. 

Tágas, kétablakos szoba, középütt üveges ajtó az erkélyre. Az asztalon 
kendővel letakart tál: a vacsora. A fürdőszoba ajtaja eltünt a falakat borító 
tapéta csíkjai között. Most, hogy Kornélia belépett, a szépítőszerek illata 
legyintette meg, bolyhos törülközőket látott, a tégelyeket, üvegeket 
megkettőző tükröt. 

— Nem mosol kezet? 

Ruhát nem cserélt, csak cipője helyett bújt valami cicásan kacér 
papucsba. 

Megeresztette a csapot. Mialatt a szappant forgatta a tenyerében, lopva 
körüllesett. Amit látott, úgy nézte, mint a magáét, restelkedett a birtokosi 
tekintet miatt, semmit sem nézett meg tüzetesen, hanem csak a szeme 
sarkából. Indokolatlannak, érthetetlennek látta, hogy mindazt, ami itt van, a 
lánnyal, a kocsival együtt megkaphatja, ha csak egy kicsit ügyes. De 
sehogyan sem bírta eldönteni, hogy mit csináljon, milyen taktikát kövessen. 
Nem jutott tovább a riadt fohásznál: — csak most el ne szúrjam! Csak el ne 
szúrjam. El ne szúrjam! 

Kornélia nagy pohár whiskyvel fogadta. 

Jöhet — erőltette Misi a könnyedséget, s közben világosan tudta, hogy a 
szerep nem neki való, sem könnyedén, sem durván, sem erőszakosan, sem 
ravaszkodva. 

— Ha jöhet, öntsd le, hadd töltsem újra. Ne csak én legyek nyomás alatt. 


Csipegettek a hidegtálból, egy-egy falat vajas kenyeret kaviárral, lazacot 
— Misi félve ízlelte —, nyers sonkát, szalámit, gombasalátát, majonézes 
rákot, közben egyre-másra ürítették poharukat. A beszélgetés ezúttal is 
akadozott, Kornélia szemlátomást nem igényelte, hogy vendége 
szórakoztassa, egész lényét lefoglalta a művelet, hogy megfelelő 
mennyiségű ital segítségével feltöltse a kedélyét. Olykor befelé fordult a 
tekintete, megsaccolta a szint emelkedését, s rövid megfontolás után újabb 
pohár whiskyt döntött magába. Közben beszélt, minthogy beszédes 
természet volt, de csak érdektelen dolgot hozott szóba, mutatott egy vázát, 
hogy ő csinálta, a dicséretet eleresztette a füle mellett, egy tál felé bökött, 
hogy az 15 az ő munkája, de valójában szívesebben lenne pilóta, sőt 
taxisofőr vagy női fodrász. 

— Ha apu nem szeretne annyira, s én nem szeretném annyira aput, minden 
sokkal egyszerűbb volna. Most már nem tart olyan sokra, mint régebben. 
Igaz, akkor túlbecsült. Nagy reményeket fűzött hozzám, most meg azt hiszi, 
hogy lusta vagyok koncentrálni, azért nem viszem semmire. A 
gimnáziumban kitűnő tanuló voltam, az egyetemen nem váltam be -— ezek a 
tények. Ő a tények mögött valami egészen mást sejt, mint ami valójában 
van. Mint taxisofőr megállhatnám a helyem, maga a tény, hogy 
foglalkozásom van, sokat lendítene rajtam. Ő azonban hallani sem akar 
ilyesmiről, ha pedig a tudta nélkül tenném meg, összeomlana... 

Időnkint közbeszólt, hogy valami konkrétumot is kicsaljon a lányból. 
Annyit kitalált — igazán nem volt nehéz —, hogy valaki vagy valakik 
kezükben tartják Kornéliát. Szerette volna tudni, kik azok, s természetesen 
azt 15, hogy milyen eszközökkel kényszerítik engedelmességre? Kornélia 
hol mintegy átlépett a megjegyzésen, hol semmitmondón válaszolt, ő meg 
úgy érezte magát, mint a hülye detektív, akit a véletlen összehoz az 
áldozattal, de hiába, mert nem tudja kihasználni az alkalmat. 

Közben a sötétség megsűrűsödött: 

— Kimehetek az erkélyre? — kérdezte. — Szeretném megnézni a kertet. 

— Hogyne, most nyugodtan, most nincsenek Pesten. 

Kert alkonyatban; megfogta a korlátot, előrehajolt, úgy nézte az eléje 
táruló képet, hogy egyben búcsúzott tőle. Nem, nem, nincs ereje hozzá, 
hogy megszerezze, hogy kihasználja élete nagy esélyét. 

— Azt mondtad a múltkor, hogy használnak? Mit értettél ezen? 

Ahogy a fejét megrázta, elárulta, hogy félig-meddig részeg, a szeme 
zavarosan csillogott, a szokottnál lassabban beszélt, tagolt kiejtéssel: 


— Legutóbb én mondtam meg nekik, kinek a kocsiját lopják el, mikor, 
honnan. Tőlem kapták a tippet. Ilyenkor napokra eltünnek, ez az én 
szabadságom, ezt használom most ki veled, különben nem mertelek volna a 
lakásomra hívni... 

— Szétszedik a kocsit, és az alkatrészeket külön-külön értékesítik? 

— Nem közölték velem, Misikém. Azt sem, hogy a húzás sikerült-e vagy 
sem. Mindig magam nyomozom kit. Mert persze csak az ismerősök kocsiját 
ajánlom. Tudom, mikor vesznek új kocsit, milyet, hol a garázsuk, mik a 
szokásaik... Felcsengetem a lakást... — hangja affektálttá vált, kényeskedve 
csavargatta a nyakát: - Ilikém, édes, mikor beszélhetnék veled 
négyszemközt ezen a héten? Várj egy percig, mondja Ilike, megnézem a 
naptáromat... Ma nem Jó, ma a szüleim itthon vannak. Nekem sem Jó, mert 
akkor a kocsi bent van a garázsban. Oda nem merészkednek be. Holnap 
sem Jó, hanem holnapután, Nelló, akkor színházba mennek... És mit néznek 
meg? — Jó híre van a darabnak, állítólag nagyon érdekes. A kocsi tehát a 
Vígszínház környékén lesz ... A többi nem az én dolgom... Azt kérded, 
hogy miért adok tippet? Szerelemből, aranyos Misikém, szerelemből, mert 
ebben a gyönyörű életben az ember mindent, mindent szerelemből csinál... 

— Csak nem akarod elhitetni velem? ... 

— De! De! De! Azt akarom, hogy mindent bevégy, amit mondok. 

A lány kihívón hajolt feléje, őt meglódította a mámor, hozzálépett: 

— Én nemcsak azt akarom bevenni, amit mondasz. 

Egyetlen valószínűtlenül gyors szökkenéssel, a lány a karosszékből a 
rekamié végére ugrott. Négykézláb meredt szembe a fiatalemberrel, a szája 
konok, a szeme ellenséges: 

— Nem fekszem le neked. Nem azért hívtalak fel. Ne 15 próbálkozz. 

Misi utánaugrott, de nem érte el. Még kétszer megismételte a támadást, 
kudarc kudarc után. Lihegve néztek farkasszemet: s találgatták, kinek mi 
lesz a következő lépése. 

— Az autótolvajoknak tippeket adsz. Azok használnak. Velem pedig így 
bánsz. 

— Így! — dacosnak szánta a választ, de a torka összeszorult, a vonásai 
megmeredtek, ahogy ajkát harapdálva nyelte vissza a könnyeit. 

Misi felállott, s távolodóban a síró lánytól, karjával a combját csapkodta. 

— Olyan értelmetlen ez az egész helyzet. Legalább beszélnél! Nem 
tudom, mi történik, de mindenen lehet segíteni. Mindenre van orvosság! És 
én igazán... 


Beledugult a szó, a lány a fejét rázta, a tekintete csupa fájdalom. 

— Ez így értelmetlen! 

Az erkélyről beszélt, mintegy a kertnek, amelyet majdnem elnyelt az 
este, csak az utcai lámpák hideg fénye szivárgott át néhol az ágakon, s 
vonta be ezüsttel a gyepet, ahol érte. 

A lány melléje ment, súlytalan kezét a vállára tette, előrehajolt, hogy az 
arcát láthassa: 

— Iszunk még? Vagy elmégy, és itthagysz az értelmetlenségben? 

— Miért nem engeded, hogy segítsek rajtad? 

— Mert hiábavaló. Úgysem tudnál. 

— De hátha ... 

— Ha próbálnál valamit, még nehezebb lenne az életem. Most van egy-két 
nap szabadságom, aztán megjön az apám, olyankor megint nyugton 
hagynak. Szeretném kihasználni ezt az időt. Veled. Más senkim sincs. Na, 
légy jó fiú. Úgy is mondhatnám, hogy könyörülj rajtam. Hadd szedjem 
össze magam, hadd gyűjtsek erőt. 

A szelíd kérés levette a lábáról. Sóhajtva ment vissza a szobába, s nyúlt a 
pohár whisky után. Egy vagyont megittak — rezzent meg kispolgári lelke az 
üres meg a harmadágg teli palack láttán. Talán ez a célszerű taktika, s nem a 
további erőszakoskodás. Egyébként tisztán látta, hogy nem lenne képes 
igazán erőszakoskodni a lánnyal. 

— Ha már annyit kérdezel vagy hangosan vagy magadban, valamit illik 
válaszolni. Tudod, miért nem fekszem le veled, Misike? Ha kíváncsi vagy 
megmondom ... 

Szünetet tartott, megvárta a fiatalember biztatását. 

— Azért, Misiké, mert biztosan megszeretnélek, s az az én helyzetemben 
tragikus volna. Máris szeretlek egy kicsit, a kedvességedben van valami 
tiszta, valami buta naivság. Bocsáss meg a kifejezésért. Tiszta vagy, annak 
ellenére, hogy nagyon szívesen benősülnél ide, ebbe a luxusvillába, ahol 
remekül éreznéd magad, mert engem 15 megkapnál s ráadásul egy Simcát, 
egy befolyásos apóst, aki... Most lesütöd a szemed, mert szégyelled magad. 
Nem tudod, mennyirre édes vagy!... Na, gyere, a tied vagyok, ott egye meg a 
fene az egész világot, a következményekkel együtt... 

Reggel ment el a villából, félig reménykedve, félig reménytelenül, hogy 
este ismét visszatérjen. A lányt megkapta, de csak napokra, ezt világosan 
tudtára adták. Nyomozása nem Járt eredménnyel, semmit sem tudott meg a 
krimiről, amibe Kornélia belekeveredett, nem látta a kibontakozás útját, s 


óráról órára valószínűbbnek látszott, hogy amit ő tartós kapcsolatnak 
szeretne, futó kalanddá zsugorodik. 

Egy nap bekövetkezett, amitől félt: 

— Nem! Nem! Nem! Értsd meg, hogy nem lehet! Szolgálatban vagyok! — 
mondta Kornélia a telefonba. — Meg kell várnod, amíg jelentkezem. Addig 
a közelünkbe se, gyere! 

— A szentségit! — sziszegte a foga között. Elhatározta, hogy nem 
engedelmeskedik, lesz, ami, lesz, utánajár, hogy mi van a félelem mögött, 
mi az az úgynevezett szolgálat, s kik azok, akik megkövetelik. 

Gyalog ment föl a villához, nem tudta volna okát adni, miért. Leült a 
padra, ahol a múltkor is ült, elszívott egy cigarettát, s még egyszer 
meghányta-vetette magában a lehetőségeket. Biztonságosabbnak látszott, ha 
jelenlegi őrhelyéről lesi meg a látogatót, aztán a nyomába ered, és követi 
Kornélia szobájába. Ez ellen az a körülmény szólt, hogy a padról ugyan 
szemmel tarthatta a szolgalmi utat, azt viszont már nem ellenőrizhette, hogy 
aki befordult oda, hova tart, Padosékhoz-e vagy a mélyebben fekvő villába. 
Ellene szólt az a további feltételezés, hogy az érkezőt valószínűleg nyitott 
ajtó fogadja, egy ilyen csirkefogó aligha fogja csengetéssel felhívni magára 
a figyelmet, viszont könnyen elképzelhető, hogy az ajtót bezárja maga után. 
Ez esetben viszont nem juthat be Kornéliához, hacsak légtornászi 
produkciók árán nem, az erkélyen át, igen hátrányos helyzetben, hiszen ha 
valaki meglátja, , tolvajt" kiálthat, ha meg a látogató veszi észre, 
könnyűszerrel letaszíthatja az erkélyről. 

Az órájára pillantott, már nem sok idő volt hátra a látogatásig. Hirtelen 
elhatározással megindult. Lábujjhegyen osont, az ösztöne kívánta. Mielőtt a 
lonc alatt bebújt a kertbe, körülkémlelt, sehol senki, csend. Ugyanaz a csend 
a kertben hűvösebb, ízesebb élmény volt. Az utóbbi időben gyakran ment a 
kerítés résétől az oldalbejáratig, soha ezzel a reszkető izgalommal a 
gyomrában. 

Megállt, mélyet lélegzett, a hörgők riadtan sípoltak a mellében, vészjelző 
szirénák! Még két-három légzőgyakorlat, de a sípolás s a zihálás nem 
csitult. Óvatosan lenyomta a kilincset, számítása beigazolódott, nem zárták 
be az ajtót. Gyorsan, felrohant a lépcsőn, a vörös szőnyeg felitta léptei zaját. 

Mielőtt benyitott, egy másodpercig hallgatódzott Kornélia ajtaja előtt, 
vajon egyedül van-e a lány? A rekamié sarkában kuporgott, divatos 
házikabatban, ujjai között cigaretta füstölt, mellette pohár, itallal. Az 
asztalon enni-innivaló tömegével. 


A hitetlenkedés rémületté változott a lány arcán. Felugrott, egy 
másodpercig hangtalanul mozgatta a száját, csak aztán lelt szavára. 

— Nem megmondtam, hogy ne jöjj? Nem könyörögtem? Végleg tönkre 
akarsz tenni? Semmit sem segíthetsz, értsd meg! A vége csak az lesz, hogy 
te 15 rámégy erre az ügyre. Menj, menj, menj! 

Izgalmában összekulcsolta a kezét: 

— A Kocsikötő jön, kétszerte erősebb nálad és iszonyú durva. Nem fog 
kímélni. Rámegy az egészséged erre az esztelenségre. Ha már rám nem 
gondolsz, magadra gondolj. 

— Nem bírom elviselni, hogy te ... hogy téged ... 

— Könyörgök, menj. Nem tudod, miről van szó. Csak fokoznád a bajt. 
Alkalmas időben majd megbeszéljük, és akkor együtt csinálunk valamit. Az 
istenre kérlek, menj! 

Odarohant hozzá, vadul átölelte, megcsókolta, felrántotta az ajtót, nagyot 
taszított a fiatalemberen: 

— Fuss! — kiáltotta rekedten, az ajtót becsapta mögötte, s kulcsra zárta. 

A félelem átragadt rá, tehetetlenül topogott a zárt ajtó előtt, aztán 
pánikszerűen lerohant a lépcsőn, tovább az ösvényen, már-már elérte a 
sövényen a rést, amikor a lonc mögül előlépett a Kocsikötő. 

Megismerte, nem lehetett kétség, tagbaszakadt, középmagas fiatalember 
volt, elöl nyitott piros ingéből kikandikált szőrös melle, oldalszakálla 
hosszan lenyúlt a nyakán; szőr innen, szőr onnan, ebből valahogyan az a 
benyomása alakult ki, hogy egész testét szór borítja. Fülén alul érő haja 
zsírosan összetapadt. 

Félelmetesnek látszott, a félelem, ami már benne remegett, a látványtól 
megkétszereződött. Riadtan fékezett futtában, majd ugyancsak riadtan 
hátrált. Amaz nem mutatott sem meglepetést, sem valamely más érzést 
vagy indulatot, higgadtan végigmérte Misit, száraz fejvetéssel az erkély felé 
biccentett: 

— Kopj le a csajról, amíg szépen beszélek. 

Szünet. 

— Miért nem felelsz? 

Misi dermedten nézte, mint közeledik hozzá a mocskos, nagy darab 
huligán, mint nyújtja előre a jobb kezét, hogy a mellén marokra fogja a 
zakót és az ingét, őt magát pedig megfélemlítésképpen megrázza. 

Közeledő keze nagy és rémítő volt, mint egy exkavátor marka. Mikor 
már-már elérte a testét, Misi hátralépett, bal karjával gépiesen elhárította a 


feléje nyúló kezet, a jobb karjába pedig beleadta a teste egész súlyát. A 
száraz kattanás, ahogy a fogak összekoccantak, igazolta, hogy az ütés ült. A 
huligán megtántorodott, arcán bárgyú ámulat, hogy rá, a vezérre, a császárra 
valaki kezet merészelt emelni. 

A megdöbbenésnek ezt a másodpercét aknázta ki Misi, és ismét ütött, 
felváltva az egyensúlyát vesztett, bizonytalanul hátráló huligán gyomrára és 
állára. Az egyik a plexus táján találhatta, mert kettébe görnyedt, Misi ekkor 
egy gyors sorozatot adott a fejére, s mikor úgy vélte, elegendő az 
előkészítés, megpróbálta klasszikus horoggal kiütni. Ismét felhangzott az 
összekoccanó fogak muzsikája. 

A huligán megint megtántorodott.  Botladozó lábbal, ingatag 
egyensúlyban hátrált, míg meg nem kapaszkodott egy útjába kerülő fa 
törzsében. Zihálása szinte betöltötte a parkot. Mialatt erőt gyűjtött, mereven 
nézte Misit, a szeme vérben forgott, szája széléről vékony csíkban 
szivárgott a vér. Hirtelen rúgta el magát a fától, hogy meglepetésszerűen 
támadjon. Misi az utolsó másodpercben tért ki előle, a huligán ökle az üres 
levegőbe sújtott, ő pedig megint behúzott egyet. 

Abból, ahogy a huligán dühödten csapkodott maga körül, kiderült, hogy 
amolyan kocsmai verekedő, aki a puszta erejére hagyatkozik, de iszonyú 
ereje van, S Jaj annak, akit elkap. Misi kecsesen szökdécselt esztelenül újra 
és újra támadó ellenfele körül, ütései sűrün csattogtak az arcon, a szemen, a 
fülön, a nyakon, a szíven, a gyomron, aszerint, hogy melyik esett kézügybe 
a védtelenül hagyott testrészek közül. Többször készült fel rá, hogy na 
most, most végre kiüti. Nem sikerült, ellenfele megrázta a fejét, és megint 
támadott. A küzdelmet nem adta fel akkor sem, mikor egy ütés a szemhéját 
hasította föl, egy másik bezúzta az orrát. Megállt, hogy ingujjával tisztára 
törülje az arcát. Ekkor érte az újabb horog, ami hanyatt terítette. 

Széles melle zihált, a belégzések összetorlódtak a torkában, de 
eszméleténél volt. Alighogy a hátára zuhant, jobb lábfejét combja alá húzta, 
hogy ha újabb támadás érné, rúgással védekezzék. Fejét félrebillentette, 
hogy épen maradt szemével követhesse Misi minden mozdulatát, aminek 
következtében másik arcát teljesen elöntötte a vér, hosszúra növesztett 
oldalszakálla mintha vért izzadna. 

Misi nem vette le a szemét ellenfeléről. Közben az ütésektől zsibbadt 
ujjait tornáztatta. Egy ideig kölcsönösen méregették egymást. Aztán a 
huligán hirtelen lábra állt, ugyanakkor Misi hátraszökkent, egyik ökle elöl, 
a másik az álla alatt. Néhány perc ismét teljes mozdulatlanságban múlott el. 


Támadásra egyikük sem gondolt, még az ilyenkor szokásos szóbeli 
gyalázkodásra sem futotta az erejükből. 

Misi néhány lépést hátrált, hogy szabad elvonulást biztosítson 
ellenfelének. Amaz két erőtlen rántással kihúzta az inge alját a nadrágjából, 
megtörülte az arcát. Meghökkenten szemlélte a széles, vörös foltokat az 
ingen. Gondolt egyet, kibújt belőle, atlétatrikóban maradt. Az inget 
összefogta, s rányomta még mindig vérző orrára. 

— Ez csak az első menet volt! — fordult vissza, mielőtt a lonc alatt kibújt. 

— Ha kedved van egy másodikra — válaszolt a kihívásra. 

A fáradtság ekkor érte utol, tagjai ólmosan elnehezedtek. Vonzotta a 
pázsit, egyetlen vágya volt, lefeküdni, és aludni, aludni. 

Halk pisszenést hallott, Kornélia szólította az erkélyről. Nem 
mutatkozott, csak a hangját hallotta. Remegő térdekkel ment föl a lépcsőn, 
időnkint megkapaszkodott a korlátban, hogy kifújja magát, s erőt gyűjtsön. 
A lány megjelent a pihenőn, mikor meglátta, milyen állapotban van a 
fiatalember, leszaladt, hogy segítsen. Elhárította: 

— Nem! Nem! Hagyj! — hüvelykjével maga mögé intett. — Az ajtót zárd 
be. Aludni akarok. 

Kornélia lefutott a lépcsőn, elhaladtában Misi mellett, megsimogatta az 
arcát. Mire visszatért, a fiatalember már az ágyon feküdt, fáradt 
félmosollyal intett a lánynak, befordult, s szinte rögtön álomba merült. 

Pihenten ébredt, Jó étvággyal megreggelizett, de ahhoz sem erőt, sem 
kedvet nem érzett magában, hogy visszatérjen albérleti szobájába, és 
dolgozzék. Az öklei sajogtak, ujjai meggémberedtek, az izomláz a 
legkisebb moccanásnál belenyilallott. Fintorogva vizsgálgatta vörösre 
dagadt keze fejét, legkevesebb egy hét, amíg képes lesz ismét dolgozni. 
Igaz, a kétezer forint még nem fogyott el, de Antinak mindig sürgős a 
kiadott munka. Még korán van, nem hívhatja fel, majd később. 

— Mire gondolsz? — hallotta a kérdést. 

— Sok mindenre — legyintett. A lány a fiatalember kezére pillantott, 
behunyta a szemét, hosszan, hideglelősen megborzongott: 

— Azt hittem, megöl. 

— Ugyan — húzta el hosszan a szót —, nem olyan könnyű valakit megölnt. 
S egy újpesti gyereket másnál ií5 nehezebb. Mondd csak, miért hívják 
Kocsikötőnek azt a trógert? 

— A foglalkozása miatt. A rendőrségen ragadt rá. A nyomozó valami 
olyasmit mondott neki, hogy ehhez mit szólsz, te lókötő. Mire azt 


válaszolta, hogy ő nem lókötő, hanem kocsikötő. Mindenki így ismeri az 
alvilágban. 

— Te és ő? — Misi keze lassan körben járt a fényűzőn bebútorozott 
szobában, kimutatott a parkba, szemöldöke ívbe feszült. A lány elértette a 
kérdést, megvonta keskeny, kissé görnyedt vállát, állhatatosan csak a 
padlóra nézett: 

— Hibás vagyok, de máig sem tudom, mi mást tehettem volna, mint amit 
tettem, s amivel a hatalmukba kerültem. A Simcát ismered, az az enyém, a 
másik, amin elkapott, az apámé volt, egy Opel Kapitán. Használhattam, 
nem arról van szó, nem 1s az volt a baj, hanem hogy ittam. Két éve már... 

Beszéd helyett a kezét tördelte, mintha nem tudná a folytatást, és 
restelkedne miatta. Könyörögve pillantott a fiatalemberre, az tagadólag 
rázta meg a fejét. 

— A Jóskával jártam akkor. Szerencsétlen szerelem volt, szünet nélkül 
martuk egymást, szünet nélkül veszekedtünk, minden  másodnap 
szakítottunk, de nem bírtuk egyedül, sem ő, sem én. Aznap is 
összevesztünk, nagyhangú fogadkozások, hogy inkább az árokban dögöljek 
meg, mint hogy veled még egyszer!... Ajtócsapkodás ... Mivel oldja fel az 
ember az idegfeszültséget? Ittam, aztán bevágtam magam a kocsiba, mert 
levegőre vágytam. Az országút üres volt, mehettem százzal-száztízzel, 
mikor egy bekötő útból kifarolt egy szürke Peugeot, Schlisselé, a volt 
miniszterhelyettesé, de ezt persze akkor nem tudtam. Az utolsó pillanatban 
elkerültem, csak a sárhányót lapítottam be, azt se nagyon ... Rögtön 
fékeztem, s az út szélén megállottam. Ilyenkor a legrosszabb, amit az ember 
tehet, ha odébb áll, a számát följegyzik, és persze feljelentik ... 

Fejét hátravetette, kezét a gyomrára szorította, gyorsan töltött, és Ivott: 

— Olyan élőn emlékszem a jelenetre, olyan valóságosan, mintha most 
történne, mintha benne volnék. A Peugeot felzárkózott mellém, szinte 
egyszerre szálltunk ki a kocsiból, ő meg én ... 

— A Kocsikötő? 

— Nem így volt öltözve, hanem rendesen, polgármódra, oldalszakállt sem 
viselt, a haját rendesen levágatta. De van benne valami félelemkeltő, te is 
tapasztalhattad, ne is próbáld tagadni, az erkélyről végignéztem a 
verekedést, négykézláb a fakorlát résein át, hogy észre ne vegyen, s meg ne 
büntessen érte ... Szóval láttam, hogy megrettentél, mikor eléd toppant ... 

— De aztán úgy elláttam a baját, hogy azzal nem fog eldicsekedni. 


— Azt nem, de belenyugodni sem... — kapkodva nézett körül, mint aki 
keres valamit, de nem emlékszik rá, hogy mit. 

— Folytasd, kérlek. Ott hagytad abba, hogy egyszerre szállottatok ki a 
kocsiból. 

— Megijedtem. Mindenki megijed, aki karambolozik. Mikor megláttam, 
még jobban megijedtem. A hidegvéremet nem vesztettem el, pénz 15 volt 
nálam. A kár, amit okoztam, száz vagy kétszáz forint lehetett. 
Felajánlottam, hogy fizetek egy ezrest, térjünk napirendre az ügy fölött, ne 
keverjük bele a hatóságokat. 

Nem szólt egy szót sem, de a bólintását meg azt, hogy közelebb lépett, 
beleegyezésnek vettem, kinyitottam a retikülöm, bal kézben tartottam, a 
jobbal bele akartam nyúlni a pénzért, de megfogta a csuklóm, s olyan közel 
hajolt az arcomhoz, hogy majdnem összeért az orrunk... 

— Ittunk, kisasszony? 

— Hiába tagadtam volna, dőlt belőlem az alkoholszag. Bevallottam, hogy 
igen, ittam. Abban a pillanatban eleresztette a kezem. 

— Kérem a jogosítványt. 

— Együtt mentünk a kocsihoz, a jogosítványt ott tartom. Nem szólt egy 
szót se, belenézett, s mindjárt utána zsebre vágta. 

— Ez rendben volna — mondta. Mármint a jogosítvány. De az nincs 
rendben, hogy ivott, hogy részegen vezetett, és veszélyeztette a békés 
járókelők életét. A józanokét, akik nem olyan felelőtlenek, mint a 
kisasszony. Most vérvizsgálatra viszem, annak az eredményétől függ, hogy 
megtarthatja—e a jogosítványát. 

— Még a számban volt a whisky íze, két pohárt nem lehet rövid idő alatt 
kiszuszogni. Te nem ismered azt az érzést, azt a fajta mámort, felfogni sem 
tudod, mit jelent a fenyegetés egy vezetőnek, hogy többé nem ülhet 
kocsiba! Kétezret ígértem, ha visszaadja a jogosítványomat. 

— Rendben van — mondta, de mindjárt kiderült, hogy nem az alkura 
értette. Meglobogtattam a köteg százast, mondtam, hogy kísérjen haza, a 
másik ezrest ott kapja meg. Nem figyelt rám, talán nem is hallotta, mit 
mondtam. Töprengett, és csak jóval később tudtam meg, hogy mit 
latolgatott magában. Apám nevét ismerte, tudta, hogy sokfelé ágazó 
társasági köre van, s hogy nálunk gyakoriak a vendégségek. Már tudta, 
hogy fel fog használni, de talán még nem döntötte el, hogy mire. Némán 
álltunk egymással szemben, ő a számításai között, én a félelemben. A keze 
kinyúlt, és megfogta a mellem. Hogy értessem meg veled? Nem a tény 


döbbentett meg, hanem a módja. Nem úgy nyúlt a mellemhez, mint ahogy a 
férfiak szoktak, hanem olyanformán, mint mikor valaki elgondolkodik, s a 
keze matat maga körül, maga sem tudja, min. Fogta a mellem, nyomogatta, 
s közben egészen másra gondolt. 

— Ne beszélj már ilyen őrültséget! Csak nem akarod elhitetni velem... 

— Vagy színlelte, hogy másra gondol. Csak azt tudom mondani, amit 
éreztem és tapasztaltam. Elhúzódtam tőle, nem futottam, nem tiltakoztam, 
nem kiabáltam — nála volt a jogosítvány. Erre magához tért, ebből 
gondolom, hogy közben megfeledkezett róla, hogy egy női mell van a 
kezében. 

— De aztán lefektetett! 

— Persze hogy lefektetett! Ejh! — legyintett türelmetlenül. — Te akarod 
elmondani helyettem? Parancsolj! 

— Igazad van. 

— Elvette az ezrest, bevitt a bokrok közé, a bekötő út mellé, ahonnan 
kifarolt, ott lefektetett. A Peugeot-t ott hagytuk, a mi kocsinkon mentünk 
haza. Megkapta a másik ezrest. De nem ez a lényeg, az sem, hogy Itt is 
lefektetett, hanem az, hogy faggatni kezdett. Ott, abban a fotelban ült... — 
hosszú, fehér ujja kinyúlt — a jogosítványt még mindig nem adta vissza. Fel- 
feldobta, elkapta, játszott vele. Szívta a cigarettámat, ette a süteményemet, 
ette az olaasbogyóimat, a magokat a tálalómra köpködte a hamutartó felé, és 
társalgott. Ki lakik a szomszédban, ki arrébb, ki itt, ki ott, kinek milyen 
kocsija, milyen garázsa van? Nekem a jogosítványom Járt csak az 
eszemben, másra nem tudtam gondolni, néztem, ahogy felrepül a levegőbe, 
s visszaesik a markába, gyanítottam, hogy összefüggés van a jogosítványom 
visszakapása és a feleleteim között. Nagyon igyekeztem, ami nehéz volt, 
mert nem vagyok jó megfigyelő, egyszer csak felpattant: 

— Hopp! Ez jó lesz nekünk. Szabad? — kérdezte gúnyosan, s telefonált 
valakinek, hogy Schlisselék Peugeot-ja itt és itt van, menjen érte, és vigye 
le. Ennyit mondott, semmi többet: — /e. Schlisselék külföldön voltak, az 
egész család. A kocsit a garázsból lopták el, de a garázsajtót gondosan 
bezárták. Azért hagyhatta az országúton, nem volt, aki feljelentse, a kocsit 
nem körözték. 

Misi felkacagott: 

— A tantusz akkor esett le. Végre rájöttél, hogy nem hekus, hanem 
autótolvaj az ipse. 


— És ha az első másodpercben rájövök, akkor mi lett volna? Mit tehettem 
volna? Az erőviszonyokon nem tudtam volna változtatni. Mondom, ma sem 
tudom, utólagos bölcsességgel sem tudom, hogy egy ilyen csapdából hogy 
szabadulhat az ember. Pedig épp eleget törtem a fejem. 

— Hát... 

— Na látod! — a méreg kipirosította az arcát. — Te se tudtad kiütni, 
próbáltam volna meg én! — Finom ujjacskáit összeszorította, és bájosan 
esetlen mozdulattal belebokszolt a levegőbe. 

Egyszerre kacagták el magukat. 

— Én a lábmunkámnak köszönhetem, hogy leterítettem. Minden ütése elől 
kitértem, ha figyeltél, láthattad, hogy egyszer sem talált el. Ez a vicc, úgy 
intézni, hogy csak én üssek, engem ne üssenek. 

— Elegánsan csináltad. 

Misi iparkodott szerényen mosolyogni, amolyan  semmi-az-egész 
hangulattal: 

— Na és, hogy volt tovább? 

— Még egyszer telefonált, aztán intett, hogy gyerünk. Arrafelé, ahonnan 
te 15 Jönni szoktál, még két huligán csatlakozott hozzánk, azazhogy inkább a 
közelünkben őgyelegtek, de a jelekből, amiket váltottak, megértettem, hogy 
hozzá tartoznak. Egyébként már besötétedett... A kocsit, amire azt mondta: 
— hopp! — mikor említettem, megtaláltuk. A huligánok elhelyezkedtek, hogy 
a terepet szemmel tarthassák, egy szó sem hangzott el, összeszokott banda 
volt. Mi ketten, én meg a Kocsikötő ... 

— Mi az igazi neve annak a trógernak — szakította félbe Misi —, ha azt 
hallom, Kocsikötő, hányinger fog el. 

Kornélia szemrehányón pillantott rá, de nem mondta ki, ami a szájára 
kívánkozott: 

- Állítólag Edgárnak hívják. Szóval, mi ketten mentünk a 
Volkswagenhez. Védett helyen állt, az utcai lámpák fényétől távol. Edgár — 
így hívom, hogy a kedvedben járjak — ötödik vagy, hatodik kísérletre 
kinyitotta a kocsi ajtaját, intett, hogy üljek a volán mellé. Megmondta, hova 
vigyem a kocsit, azzal kiszállt ... 

— Előbb, persze, visszaadta a jogosítványodat. 

— Nagyon közepes gengszter lenne belőled, Misikém. Ha nálam van a 
jogosítvány, eszembe sem jutott volna odamenni, ahova parancsolta. Akkor 
nem loptam volna el a kocsit. 

— És azt hogy képzelte, hogy jogosítvány nélkül, egy idegen kocsiban? 


— Ha érdekel az ügy, fordulj hozzá közvetlenül felvilágosításért. Én nem 
igyekeztem rájönni az elgondolásra, nekem a jogosítványomon Járt az 
eszem. A Volkswagent elvittem, de a jogosítványt még mindig nem adta 
vissza. Volt abban a kocsiban néhány csíkos, kéziszőttes pokróc, alighanem 
algériai holmi. Másnap velem adatta el egy orgazdának a Klauzál tér egyik 
mellékutcájában. Harmadnap kaptam vissza a jogosítványt, de akkor már 
annyi volt a rovásomon, mint egy hivatásos tolvajnak. Egyszóval 
szakszerűen beszervezett. 

Vakon nyúlt a cigaretta s a pohár után: 

— Beszerveztek egy másik lányt 1s. Ellenállóbb volt, mint én, keményebb 
jellem. Tudod, mit csináltak vele? Kilógatták az ötödik emeleten az 
ablakból. Addig lógatták ki újra és újra, amíg beadta a derekát. 

— Ezekről olvastam. Lebuktak. 

— A módszer, Misikém, nincs szabadalmaztatva — biggyesztette el a 
száját. — Az én galerim nem bukott le. Istennek hála! 

— Istennek hála? 

— Igen! Igen! Mert ha apu megtudná, nem élné túl! 

— Ennek vége! — jelentette ki a fiatalember határozottan, egy karmesteri 
mozdulat kíséretében. Felugrott, s fel-alá járt a szobában. Minthogy 
Kornélia pizsamáját viselte, külseje valahogyan gyöngítette szavai súlyát, a 
lány kétkedve hallgatta, kétkedve szemlélte. 

— A fickó a te félelmedből élt, Nelli. Csakhogy most fordult a kocka, már 
nem te félsz, hanem ő. Az ilyen nagyszájú alakok csak addig nagyszájúak, 
amíg meg nem kapják a magukét. A te Edgárod sem kivétel. 

— De én még mindig félek. 

— Annyi baj legyen, a lényeg az, hogy ne kövess el valami újabb 
marhaságot. Ne vegyél részt semmi húzásban, amit ők szerveznek. 
Szolgálat nincs! Vége! 

— És ha felhív? 

— Azt mondod nektit... — Misi előbb vigyorgott, aztán röhögött, hogy majd 
megfulladt — tudod, mit mondasz neki? Azt, hogy miattam nem mersz. Mert 
félsz tőlem, hogy... — harsogva kacagott, s a térdét csapkodta, olyan jól 
mulatott... — Hogy megverlek. Megígértem, hogy ha még egyszer találkozol 
azzal a szőrös majommal, akit félholtra pancsoltam a kertben, ha még 
egyszer találkozol vele, nyálkásra verem a pofádat, de mindjárt utána ő 
következik ... Edgárkám, aranyom, így kezdd, nem merek ... 

— Ez egy szervezett banda, Mis1. 


— No és? Hitesd el velük, hogy én meg egy másik szervezett banda tagja 
vagyok. Miért ne lehetnék? Tehát szolgálat mától kezdve nincs. Ezt jól vésd 
az agyadba. Ez a menekülés ára, nemcsak a tiedé, hanem az apádé Is. 

Kornélia kétségbeesetten rázta meg a fejét. 

— Dehogynem érted. A te Edgárod le fog bukni. Minden ilyen gazember 
előbb vagy utóbb lebukik. Ha nem találkozol vele, nem adsz tippet neki, 
akkor min fog lebukni? Valami új disznóságon, amiben csak ő meg a 
bandája van benne, akkor abban sem reménykedhetik a hülye, hogy az apád 
a kedvedért kirántja a pácból, amit szerintem úgysem tudna megtennt. 
Kezded már felfogni? 

Úgy látszott, hogy lassan ugyan, de éledni kezd benne a reménység, vége 
lesz a megaláztatások sorozatának, a függés, a kiszolgáltatottság állandó 
remegésének. Fáradtan simítgatta a haját: 

— A sikerhez az kéne, hogy állandóan velem légy. S még akkor sem lenne 
biztos. 

— Én is így gondoltam. Ha nem célozgattál volna, hogy keresztüllátsz 
rajtam, s tudod, hogy csábít a lakás meg a gyönyörű környezet, régen 
szóltam volna, hogy legyél a feleségem. 

— Nem volt igazam? Nem csábított a lakás, a kocsi meg minden? 

— Kit ne csábított volna! De közben megszerettelek. És most már te 
sokkal jobban csábítasz, mint a többi együttvéve... 

— Ne, Misike, ne! Most nem tudnék! Most ne bizonyíts. Hanem mondd 
meg, hogy mi legyen. 

— Megmondtam. 

A haját simogatta továbbra is, elidegenedett mozdulattal, nem saját 
magát, mást érint így az ember; egyszer amoda nézett, lanyhán fürkésző 
tekintettel, talán egy légy röptét követte!... 

— Hálásabbnak kellene lennem, de nincs erőm hozzá. Hiszen, ha 
semmiből sem lesz semmi, akkor 15 óriási dolog, hogy a tegnapi napot 
tisztán töltöttem. Ezt neked köszönhetem. Mégsem hiszek benne, hogy 
visszaadod a szabadságom. 

— Ne tehetetlenkedj, ne jósolj, ne félj, hanem bízd rám magad! — 
kinyújtotta vörösre dagadt, véraláfutásos kezét, s magához húzta a 
telefonkészüléket. UJja a tárcsában, a lányhoz fordult: — Szerintem célszerű, 
ha néhány napig nálad maradok, Nelli. 

— Maradj! 


— Ezentúl így hívlak. Nem vagy királyné, azoknak van olyanféle nevük, 
hogy Kornélia. Különben is fárasztó. Tisztázni kellett, egy másik gazember, 
a munkaadóm miatt, akit most felhívok. 

— Szevasz, Anti, szevasz. Milyen sürgős az a kuplerájba oltott presszó, 
aminek a berendezését meg kell terveznem, mert egy marha rácsapta a 
villamos ajtaját a kezemre. Ja! — Egy hét bizony beletelik. Ha nem több. — 
Ja! — Szóval ne vigyem vissza. Nem tudtam, hogy ilyen hálás természet 
vagy. Mihelyt javulok, hívlak. Szevasz. 

Másnap Nelli azzal a hírrel jött meg a kórházból, hogy harmadnap az 
anyját elbocsátják. 

— Nem mondtam meg neki -— fűzte hozzá —, nem lesz könnyű dolog. 

— Megmondani? 

— A cirkuszt elviselni, Misikém. Nem tudod, mire képes. Úgy jajong, 
mint egy halálra sebzett őzike. 

Kettesben mentek érte. Amilyen bonyolult, lassú és hosszadalmas volt a 
felvétel a kórházban, olyan gyorsan ment az elbocsátás; automatikusan 
intézték. Padosné sokat sejtetőn mosolygott a fiatalemberre: 

— Igazán kedves, hogy elkísérte a lányomat. Csak azt nem látom egyelőre 
tisztán, hogy ezt az ő kedvéért vagy az én kedvemért tette. 

— Mindkettejük kedvéért. 

Nelli a volánnál, az anyja mellett, hátul Misi és a koffer, Padosné kórházi 
holmijával, a Simca ráfutott a kocsiútra. 

— Hozzámegyek Misihez — vágta oda, amúgy foghegyről a lány. 

— Férjhez mégy? — ismételte az asszony, mint aki nem hallott jól. — És 
miért itt mondod, a kocsiban? 

— Hogy innen hazáig felkészülhess a nagyjelenetre. Tégy ki magadért, ne 
hagyj szégyenben Mis: előtt. 

— Hát így kell megtudnom, hogy az egyetlen lányom ... — a hang 
emelkedett, a karok 15 emelkedni kezdtek, hogy a hangot röptében utolérjék 


Kornélia szeme szikrázott: 

- Hagyd abba! Hagyd abba, különben gyászjelenet lesz a 
nagyjelenetedből. Három halottal... 

— De mégis, hogy nekem ... 

— Otthon éld ki magad! 

Vonakodva bár, Padosné engedelmeskedett, aztán elhúzódott a lányától, 
kezét szívére szorította, fájdalmasan pislogott hol a lányára, hol oldalvást 


Misire, a pislogások közeit remegő sóhajtásokkal töltötte meg. Egy idő 
múltán fél karját az ülés támlájára helyezte, szenvedő mosollyal fordult 
Mis:1 felé: 

— Kedves Misi, nehogy azt higgye, hogy megdöbbenésemet a lányom 
választása idézte elő. Hiszen tudhatja, hogy maga nekem az első percben 
szimpatikus volt, s én nem az az ember vagyok, aki óráról órára változtatja 
érzelmeit, az én érzelmeim dacolnak a múló idővel, mert állandók... Bár 
nem tudom, hogy a lányom helyesnek tartja-e, hogy ezt közlöm magával ... 

— Beszélgetni lehet, csak drámázni nem! 

— De hát megérti, ugyebár, hogy az érzelmekkel együtt jár az érzelmek 
megnyilvánításának a szükséglete ... 

Ömlött belőle a szöveg, a kocsi megtelt vele, már térdig, már derékig, 
már nyakig ért. Misi kínosan készséges mosollyal hallgatta, s olykor — 
vigasztalásképpen -  Nelli nyakát nézte, a vékony  aranypihékbe 
kapaszkodott s a gondolatba, hogy a csodalakás ezt 15 megért. 

Odahaza javult a helyzet, Nelli ünnepi vacsorát rendelt Terinél, Padosné 
pezsgőt hűttetett be, az ebédlőt valósággal elárasztotta virággal, megállott 
az ajtóban, mint akit az eléje táruló látvány a küszöbhöz szegez. A hamis 
szenvedést hamis öröm váltotta föl arcán. Félig félénken, félig agresszíven, 
a lányához lépett, s mielőtt kétoldalt megcsókolta, így szólt: 

— Hát mégis szereted a te boldogtalan anyádat? Mégis? Édes leányom, 
mégis? 

Válaszképpen Nelli átölelte és megcsókolta, Padosné megkapaszkodott 
benne, és hüppögve sírt, a lány az anyja válla fölött Misire nézett, amolyan 
savanyú mosom-kezeimet-formán. Aztán felcsillant a szeme, a behűtött 
pezsgő felé intett. 

A durranás nem t1jesztette meg az asszonyt, viselkedése azt mutatta, hogy 
várt rá, otthonos neki. Kezében a pohár, peremén túlcsordult a hab, Padosné 
végigmérte saját magát. 

— Városi ruhában? — ámuldozott. — Városi ruhában egy ilyen ünnepen?! 

— Iszol a boldogságunkra, vagy toalettet akarsz csinálni? 

— Hogyne innék, Nellókám ... 

Kiürült a palack, Misi kiolvasta a lány szeméből, hogy a követendő 
taktika az itatás, a harmadik pohár után Padosné csakugyan jókedvre derült, 
s ahogy bizonytalanabbá, úgy váltak közvetlenebbé a mozdulatai s velük a 
beszéde. Abbahagyta a méltatlankodást, s olyanokat kérdett, hogy szeretik-e 


egymást, igazán szeretik-e, nem múló fellobbanás-e a szerelmük, s végül, 
hogy: 

— Mikor lesz az esküvő? 

A két fiatal megjátszott csodálkozással nézett össze, mintha csakugyan 
mulattatná őket, hogy erre még egyikük sem gondolt. Holott Misi még nős 
volt. Padosné apró, precióőz mozdulattal ráütött az asztal lapjára: 

— Tudjátok, mit csináljunk? 

— Mit, anyu? 

— Lepjük meg apátokat. Mikor 1s jön haza...? Kimentek eléje a reptérre 
mint férj és feleség. Hogy fog örülni! Meglásd, nagyon-nagyon fog örülni! 

— Azt hiszem, anyu, hogy ezt apuval nem lehet megtennt. 

— Mennyrre igazad van, Nelló. Milyen okos kislány vagy. Igazán nagyon 
elégedett vagyok veled. — Szemlátomást erőfeszítésébe került, de tovább 
evett, a belső feszültség szinte pattogtatta a mozdulatait. 

Teri behozta a feketét, az ülőgarnitúra asztalán szolgálta föl, kézügybe 
gurította a bárszekrényt, s elhagyta a szobát, nem azzal, hogy , ha kell 
valami, tessék csengetni", hanem azzal, hogy megy a tévét nézni. 

— Misi fiam — szólalt meg Padosné, aki már nem bírta tovább türtőztetni 
magát —, ugye, nem haragszol, hogy tegezlek, és fiamnak szólítalak? Ne is 
haragudj, hanem szólíts te is anyádnak, mert az leszek, nem undok anyós, 
hanem anyád helyett anyád, te drága. Most arra kérlek, légy szíves, menj fel 
a Nelló szobájába, és hozd le nekem azt a skót pokrócot, amit a rökamién 
tart, mert ha fázik a lábam, azzal szeretem betakarni. Tudod, ezek olyan 
öreges dolgok. 

Alig csukódott be az ajtó az engedelmeskedő Misi mögött, felcsattant az 
ingerült kérdés: 

— Ez meg mire volt Jó? 

— Nellócskám, édesem, ne becsüld le annyira az anyádat, nem igazságos, 
és nem 15 érdemlem meg. Az anyai aggadalom, a szeretet... 

A lány összekulcsolta két hosszú ujjú, finom kezét: 

— De miért csinálsz mindent olyan lehetetlenül? 

— Azok a ráhatások, tudod, amelyeket annyira nehezményeztem, s 
amelyek miatt annyi éjszakát töltöttem álmatlanul... hogy állsz azokkal, 
édes gyermekem? Az életemet adnám érted, de ezen nem tudok segíteni... 
Meghaladja az erőmet... 

— A bandavezér idejött, pimaszkodott velem. Misi megverte a kertben, a 
ház előtt, de úgy, hogy dőlt a képéből a vér. 


Padosné összecsapta a két kezét, szeme kifordult: 

— Istenem, hogy ezt 15 megértük! Tudtam, hogy jellem. Megkérdeztem 
tőle, nem dicsekedett, és ebből rögtön tudtam, hogy  vasjellem. 
Megengeded, hogy megcsókoljam? 

— Szó sincs róla! Nem csinálunk jelenetet. 

— Milyen kegyetlen vagy. 

— És azon sem jelenetezünk, hogy Misi velem alszik. 

— Tudom. De szerettem volna én engedélyezni neki, hogy becsülöm a 
jellemét, megbízom benne, a tűzbe tenném érte a kezem ... 

— Nem tesszük tűzbe a kezünket! — sziszegte a lány, s két piros folt gyúlt 
az arcán. — Hanem ünneplünk, egész este szakadatlanul ünneplünk... 
Pezsgővel kezdtük, konyakkal folytatjuk. 

— Mennyire igazad van! Milyen okos kislányom van! Ilyen ünnep 
egyszer van egy életben, persze hogy kihasználjuk. Csakhogy valaki 
hiányzik közülünk, akinek joga van hozzá, hogy kivegye a részét a közös 
örömből. Hozd ide a telefont, felhívom apádat Londonban. 

Éjfél jóval elmúlt, mikor London jelentkezett; Padosné megragadta a 
készüléket, birtokba vette, mialatt beszélt, Nelli az óráját nézte, s időnkint 
megszólalt, hogy a beszélgetés most ennyibe, most már ennyibe és ennyibe 
kerül. Az asszony se nem látott, se nem hallott, mondta, mondta a magáét, 
végül úgy tette le a kagylót, hogy a fele közlendője bennedugult. 

— Apád csókol, Nelló, téged pedig, Misi fiam, szeretettel üdvözöl. 

Házassági tervük tulajdonképpen ezzel a londoni beszélgetéssel 
közeledett a valósághoz. A lány kérdésére — már négyszemközt az emeleten 
— Misi megvallotta, hogy amióta beszélt vele, feléje sem nézett az 
ügyvédnek, másnap majd felkeresi, és megtudakolja, mik a kilátások. 

— Ha olajozni kell, csak szólj. Apunak viszont egy szót sem. 

Hirtelen a homlokára csapott: 

— És nemcsak a te válásod nincs elintézve, hanem ez sem... 

— Mi? 

— Például az a skót takaró, amit anyám lehozatott veled, lopott holmi... És 
ez IS... és ez... és ez ... Tervszerűen csinálta a gazember, valahányszor 
kifosztottak egy kocsit, abból mindig kaptam valamit... Azokat a babákat, 
például. Rám kényszerítette... 

— Félelmetes fickó ez a te Edgárod. Arra számított, hogy ha bemószerol, 
akkor a házkutatás során megtalálják a lopott holmit nálad, az egyik ebből, 
a másik abból a lopásból származik, tehát mindegyikben benne voltál, 


minden tárgy bizonyíték ... Különben egyszerű a dolog, a nyomokat el kell 
tüntetni, ezt minden bűnöző és minden detektív tudja ... 

— Én is tudom — mondta a lány, s a hangja feszült volt, a mozdulatai 
szaggatottak —, de azt 15 tudom, hogy mindenki azon bukik le... Az 
újságokból tudom és a krimikből. És a probléma kétszeres, láthattad, anyám 
megszokta és megszerette a skót pokrócot... Ha eltűnik, egy évig fogja rágni 
a fülemet... A szobámat valósággal ki kell rámolni, mit hazudjak, ha kérdik, 
hogy a mackó hova lett, és az a réztál? Egy török diplomata kocsijából 
loptuk? ... 

Misi leült, a fejét vakarta, s az ajkát rágta gondolkodás közben: 

— Baj, baj, de mégiscsak a kisebbik baj... Rám foghatod például, hogy 
utáltam azt a tálat... Aztán meg egyik-másik tárgy helyett vásároltunk 
valami hasonlót a Bízóban... Ugye, Jó gondolat? Mindenre van orvosság, 
csak ne veszítsd el a fejed. Az első dolog az, hogy szedj össze mindent, 
beleértve a legkisebb bigyót is, ami nem jogosan került ide. Ez az első 
lépés. 

— Ezt értem. 

— A második az, hogy a szajrét eltüntetem. 

— De hogyan? Hogyan? Hogyan? 

Ahogy ránézett, látta, hogy a lány elvesztette azt a gyönge lábon álló 
biztonságérzetet, amiben az utóbbi napok folyamán megkapaszkodott. A 
pánik ugyan nem ragadt át rá, de ingerültségében nem lelte módját, hogy 
megnyugtassa. 

— És ha megjön apu — folytatta Nelli —, akkor el kell költöznöd. Egyedül 
maradok az egész emeleten... 

— Hiszen azt mondtad, hogy ... 

— Igen, eddig egyszer sem jelentkeztek, mikor apám idehaza volt, de 
most más a helyzet. Te nem alszol itt, ez nyilvánvaló, s ők felhasználják ezt 
a körülményt ... 

— Állj meg egy percre. Miért beszélsz többes számban? 

— Néha más hívott fel helyette, más adta az utasítást ... 

— És honnan tudtad? ... 

Kornélia idegesen rázta meg a két kezét; a levegőbe, aztán a hajába 
markolt velük: 

— Annyira, de annyira nincs érzéked ezekhez a dolgokhoz, hogy most 
már bánni kezdem, hogy beleavatkoztál! — úgy nézett a fiatalemberre, mint 


a növendéke butasága miatt dühöngő tanítónő. — Jelt adnak a készülékkel. 
Három csengetés után ismét hívnak. Ez a jel. 

Misi felállott, megjátszott jókedvvel csattintott a hüvelykjével és a 
nagyujjával, a bárszekrényhez lépett, a konyakospalackot nem találta, 
whiskyt töltött, poharát a lány poharához koccintotta. Kezében a pohár, 
Nelli még egy adag idegességet kizúdított magából: 

— S ha itthon van, akkor a keramikushoz is rendszeresen járnom kell. 
Akár kocsin megyek, akár buszon, kiteszem magam, hogy elkapnak, megint 
Információt kérnek, vagyis megint belekevernek valamibe ... 

— Csirió! Ezt megisszuk, aztán sorra vesszük a problémákat. 

Nelli, több mint engedelmesen, lelkesen ivott, a magatartása 
megváltozott, csillogó szemét a fiatalemberre függesztette, amaz iparkodott 
derűsen beszélni, s azt a látszatot kelteni, hogy minden tekintetben ura a 
helyzetnek: 

— Nézd, ne hidd, hogy lebecsülöm azt a tróger Edgárt. Veszedelmes 
ellenfélnek tartom, s magamban csak azért bízok, mert keresztüllátok rajta. 
Megfejtettem azt a rejtélyt, hogy miért jár olyan feltűnően, ahogy én 15 
láttam, hosszá hajjal, a nyakára növesztett oldalszakállal, piros ingben. Nem 
a te bosszantásodra találta ki ezt a viseletet, hanem alibinek. 

A lány gyerekesen eltátott szájjal visszhangozta az utolsó szót, 
érdeklődése legyőzte idegességét: 

— Alibinek? 

— Egy ilyen külsejű ember nem lophat kocsit, mert aki meglátja, pontos 
személyleírást ad róla. Priusza van a rendőrségen, tehát gyanús, a kocsikat 
azonban nem ő lopja, nem ő értékesíti, hanem mások, s mialatt ezek a 
műveletek végbemennek, ő szem előtt van, az alibije tehát 
megtámadhatatlan. 

— Nagyon valószínűnek látszik. 

— Sokat gondolkoztam, amíg ezt meg a többit kisakkoztam, például azt, 
hogy miért hagynak nyugton, mikor apád itthon van, Egyszerű a 
magyarázata. A taktikájuk a megfélemlítés, s az évekig tartó 
megfélemlítéssel — alaposan tönkretették amúgy is érzékeny 
idegrendszeredet. Minél kevesebbet akarnak kockáztatni, pontosabban 
Edgár nem kockáztat ok nélkül, hiszen te vagy az aranybányájuk, a te 
információid alapján kitünő állapotban levő kocsikat lophatnak rizikó 
nélkül. Apádat nem ismerem, de az hétszentség, hogy ha feldúlt állapotban 
találna — a te arcodon pedig minden meglátszik —, kiszedné vagy kipofozná 


belőled az igazságot, azt, ami aznap történt, s mivel nem tudja, mibe 
keveredtél, azonnal a rendőrséghez fordulna, öt perc kihallgatás után az 
egész társaságot lebuktatnád. Szünetet tartott, aztán kérdezte: 

— Vagy nem? 

Nelli mentegetődzésformán tárta szét a karját: 

— Nem bírom az idegfeszültségeket. 

— Ők ugyan jobban bírják, de végeredményben ők sem bírják. Hidd el 
nekem, amíg apád idehaza van, egy húzásuk sem lesz. Addig melletted 
vagyok én. A keramikushoz pedig elkísérlek, érted jövök a villa elé, s 
kijövet eléd megyek a mesteredhez. 

— Ó -— érzékenyült el a lány —, hát csakugyan szeretsz? Nemcsak... 

Székéről egyetlen lendülettel Misi ölébe vetette magát, s a kérdést egy 
whiskyillatú, de annál szenvedélyesebb csókba fullasztotta. A tárgyalás az 
ágyban folytatódott, nyögések, sóhajtások s az öröm éles sikoltásai között. 

Későn keltek, kényelmesen megreggeliztek az erkélyen a kora tavaszi, 
aranyló napsütésben. Sibel — a házfelügyelő — immár bontogatta a 
rózsatöveket szalmabundájukból. 

Csakhamar feltűnt a teraszon Padosné: 

— Miért nem reggelizünk együtt, gyerekek? — kiáltott föl, s keble fölött 
szemérmesen összefogta virágos pongyolája két szárát. 

— Ebédnél találkozunk — hajolt ki a párkányon Kornélia. 

Padosné körüljártatta tekintetét a kerten, megállapította, hogy 
beköszöntött a tavasz, azzal visszament a lakásba. 

Tizenegy óra körül Misi elindult, hogy beszéljen Garai Simonnal, az 
ügyvéddel. A közösségben tájékoztatták, hogy a Markóban van, 
tárgyaláson, ekkor és ekkor tér vissza. Nem tudta mivel eltölteni az időt 
innen odáig, a Markóba ment hát. Két cigarettát, ha elszívott a padon, a 
tárgyalóterem előtt, máris kilépett az ajtón, zsírosan és kövéren az ügyvéd. 

— Mi újság, Misikém? 

— Én kérdem, hogy mi újság a válásunkkal? Amaz végigmérte: 

— Mondd, te megjátszod magad, vagy tényleg ilyen hülye vagy? 

— Semmi megjátszás, öregem. Tényleg ilyen hülye vagyok. 

— Adj egy cigit — mondta az ügyvéd, s kövér sonkáit rábocsátotta a sok 
üléstől kifényesedett padra. 

— Amilyen hülye vagyok — mondta Misi, s közben cigarettát kínált —, 
megfogadtam a tanácsodat, és kifogtam egy osztályon felüli csajt egy 


osztályon felüli villalakásban, az egész emelet a kettőnké lesz. Meghívlak 
tanúnak, megérdemled. 

— Marha leszek elfogadni. Egy osztályon felüli házasság alkalmával 
legalább egy ezres a nászajándék. 

— Arra ne legyen gondod. Én veszem meg magamnak a nászajándékot, 
neked csak az ünnepélyes átnyújtásról kell gondoskodnod. 

— Te drága marha — ütögette az ügyvéd a Misi hátát. A szokatlan testi 
megerőltetéstől asztmásan köhögött. 

— Azért jöttem. Simikém, hogy megsürgessem a válást. 

— Látod, ezért vagy hülye, nem amiért a tanácsomat megfogadtad. Ha 
nem tudnád, nem bíztál meg a bontókereset beadásával... Ne tátsd a szádat, 
belerepülnek a legyek. 

— Be sincs adva? 

— Véletlenül be van adva. 

— Véletlenül? 

— Neked nyomod veszett, Sárika ráunt, hogy várjon rád, s ő bízott meg, 
hogy a keresetet adjam be. 

— Van valakije? 

— Hozzá fordulj. Az efféle tájékoztatás nem az ügyvéd feladata. 

— És mennyi idő kell, amíg a válást kimondják? 

Először csak a fejét rázta, aztán kitört belőle a méreg: 

— A büdös kórságát! A rohadt szentségét! Hát minden ilyen lassú ebben 
az országban? 

— A te felfogásod se éppen szélsebes. 

Rossz szájízzel, rossz érzésekkel indult vissza a Rózsadombra. Az utóbbi 
időben a főkapun át közlekedett, most megtorpant előtte, visszafordult, s a 
szolgalmi út felé kanyarodott. Szemügyre vette a rést, és megállapította, 
hogy az egyébként szilárd és ép vaskerítés néhány függőleges rúdját 
eltávolították, ilyenformán az alsó és a felső vízszintes rudak között Jókora 
lyuk támadt. Ezen járt be és ki a Kocsikötő. 

Egyenest a házmesterlakásba ment. Az ajtaja nyitva, beszólt: 

— Van Itt valaki? 

Kijött az öreg Sibel. 

— Tessék, művész úr — mondta, az arca csupa jóindulatú készséget fejezett 
ki. Rögtön visszakozott azonban, mihelyt megtudta, hogy a kerítést kellene 
megfoltozni. Zavartan váltogatta egyik lábáról a másikra a testsúlyát, 
kínosan kapkodott levegő után, míg végre kibökte: 


— Ne tessék haragudni, művész úr, de én ahhoz a lyukhoz egy ujjal sem 
nyúlok. 

— Miért? — kérdezte élesen. — Megtiltotta valaki? 

— Művész úr, kérem, én soha senkivel arról a lyukról nem beszéltem, de 
nincs az a pénz, amiért én ahhoz hozzányúlnék. És ne is tessék tőlem ilyet 
kérni... És azt se, hogy megmondjam, miért... Még a Pados úrnak sem... 

Ahogy az öreg ember vergődését szemlélte, ismét megrohanta a rossz 
érzés, valami olyanféle szorongás, ami sötétben, erdőben szegődik társul a 
magányoshoz. Meg akarta kérdezni, hogy az öreg nem tud-e valami 
mesterembert a közelben, aki elvállalná a munkát. Nyilvánvaló volt, hogy 
Sibel lehetőleg beszélni sem akar erről a tárgyról, nemhogy beleavatkozzék. 
Bosszúsan fordult sarkon, s a teraszon át a lakásba indult. 

A léptek zajára a belső szobából előjött, Padosné, széles mosoly nyílott 
az arcán: 

— Annyira hiányoztál, Misi fiam, nagyon örülök, hogy megjöttél. Hogy 
érzed magad? 

— Köszönöm, kitűnően. 

— Meginnál velem egy drinket a teraszon, a bőrömnek szüksége van a 
napfényre, s ez a legegészségesebb, a tavaszi nap. Úgyis beszélni szeretnék 
veled, hiszen alig ismerjük egymást. 

Segítségére sietett leendő anyósának, kigurította a bárszekrénykét a 
teraszra, aztán úgy foglalt helyet, hogy a kertre láthasson. Néhol a fák s a 
díszcserjék közében a vaskerítés egy-egy barátságtalan darabja látszott, 
mögötte a távolba nyúló képzettársítások. 

— A kertet nézed, Misi fiam? Erről jut eszembe, hogy te leszel a kertésze 
az én drága leánykámnak. Remélem, hogy gondosságban és szorgalomban 
nem maradsz el Sibel bácsitól, aki ennek a kertnek valóságos őrangyala... 

— Igyekezni fogok. 

Misi hangjából valahogyan hiányzott a fogadalom ünnepélyessége. 

Hosszabb fennkölt méltatás következett Nelli értékeiről, a befejezés így 
hangzott: 

— Úgy kapod meg tőlünk, szerető szüleitől, ezt a földre szállt angyalt, 
olyan tisztán, mint ahogy a világra jött, s a te kötelességed az ... 

— Anyu — hajolt ki az emeleti erkélyen Nelli —, tudom, hogy lelövöm a 
nagyjelenetedet, de azért mégsem volna szabad ilyen szövegekkel traktálni 
Misit, aki pontosan tudja, hogy inkább kurva vagyok, mint angyal. 


Padosné megrendült, a csapás úgy érte, mint egy váratlan sakkmatt, 
vissza akart vágni, nem tudta, mivel, magyarázkodni szeretett volna, nem 
tudta, hogyan, habozott, hogy  maradjon—-e, vagy vonuljon vissza 
méltósággal, haraggal, megvetéssel, sértődötten, közönyösen. 

Megesett a szíve a nyomorult asszonyon, de hiányzott a társadalmi rutin, 
Misi tehát a kertet nézte mereven, s közben mélyeket szippantott a 
cigarettájából. 

A nyugszék recsegése tanúskodott róla, hogy Nelli tovább napozik. És 
még hátra van az apa, gondolta Misi. Szinte ugyanabban a pillanatban 
motorberregés hallatszott, fékcsikorgás, nyílott a kapu — ráférne az olajozás 
—, a sürgönyhordó érkezett meg. Padosné nyugtalanul feszengett. 

— Van egy kétforintosod, Misi fiam? Köszönöm. 

Feltépte a  ragasztást, elolvasta a szöveget, egy másodpercig 
félrebillentett fejjel fülelt, nem kél-e zaj az erkélyen, nem csalja-e elő a 
sürgöny a leányát. 

— Apád sürgönyzött — szólalt meg aztán, természetellenesen halk hangon, 
a levegő villamossággal töltődött fel körötte, remegett, vibrált, ahogy 
rekkenő hőségben az országutak fölött. 

— Megyek, anyu. 

Párhuzamosan a lány lépteinek kopogásával közeledett a nagyjelenet, 
surrogó szárnycsapásokkal. 

— Mit sürgönyzött apu? 

Padosné a sürgönyt úgy nyújtotta a leányának, hogy közben nem nézett 
rá; a hangja tragikusan reszketett: 

— Tessék! Olvasd. 

— Azt írja, hogy holnap hazajön. Nem értem, mi van ebben? 

— Nem érti, hogy mi van benne — visszhangozta Padosné, s szavai 
gúnykacajba fulladtak. — Ezt kérded, te, a leányom, aki mellettem nőttél fel, 
s akinek a szíve együtt dobogott az én szívemmel? Mit jelent az, ugyan mit 
jelenthet az, hogy az apád az eljegyzésed hírére egy héttel korábban 
hazajön, mint tervezte? Igazad van, nehéz, nagyon nehéz kitalálni, hogy 
azért siet haza, azért hagyja félbe a megbízatást, amit a dolgozó nép 
államától kapott, mert nem bízik az emberismeretemben... — a hangja 
elcsuklott, igyekezett megtántorodni, sikerült, tovább folytatta: 

— Ez a gyanakvás nem rád nézve sértő, Misi fiam, hiszen téged még 
hírből sem ismer, hanem rám nézve, akivel huszonöt éven át jóban-rosszban 


együtt élt, s akiről tudhatja, hogy Ismerem az embereket... Huszonöt év alatt 
egyszer sem tévedtem emberismeretben, s most ezt teszi velem. 

Visszarogyott székére: 

— Ezt teszi velem. 

— Ilyen a világ — jegyezte meg Nelli, látszólag teljes részvéttel. Az anyja 
örömmel kapta föl a szót: 

— Igen, ilyen. És végtelenül örülök, hogy ezt megérted. 

— Nem lett volna szabad — csillapította tovább a lány, s e célból a haját 
simogatta. 

— Te legalább megértesz. 

— Nagyon, anyu. 

Misit , folyondárként  kúszta körül a  tébolyszínezte hangulat, 
belegabalyodott a lába, megbénult a nyelve, a hívatlan vendégek félszeg 
merevségével ült, szólni nem mert, bár kellett volna, mozdulni azért nem, 
nehogy észrevegyék, s szólásra késztessék. 

Anya és lánya egy ideig még pöcögtették a szavakat, fáradt 
pingpongozók, aztán elhangzott az első, emberszabású mondat: 

— Eszerint jobb, ha én egyedül megyek ki apuért. 

Padosné lágyan, makacsul fejet csóvált, lányában fellobbant az 
ingerültség, mi az, hiába volt minden, elölről kezdődik? De nem, az anyából 
ezúttal a ráció szólt: 

— Együtt menjetek, ne legyen apád ideges. Hiszen azért jön, hogy a 
vőlegényedet lássa. 

— Te pedig, Misi fiam — fordult a fiatalemberhez, miután a lánya 
engedelmes mozdulattal elfogadta a tanácsot —, vegyél fehér inget. 

Vennék, de honnan? — mondta volna Misi, aki mióta a villában lakott, 
napról napra ugyanazt a kockás inget húzta föl reggel, s ugyanazt mosta ki 
esténkint, többi fehérneműjével egyetemben. 

— Persze, persze — mondta félszegen, mert nem határozott még, hogyan 
szólítsa Padosnét, bár az többször biztatta, hogy nevezze , anyjának", de 
erre nem állott a szája. 

— Azzal, ugyebár, tisztában vagy, Misi fiam, hogy... — megtorpant, s 
valamelyest elpirult — van egy görög szó, igen elegánsan hangzik, azt 
kellene most használnom, csakhogy — nem furcsa? — éppen most nem jut 
eszembe ... Majdnem ugyanaz, mint szümpozion, de azért mégis más ... 

Tűnődő homlokráncolás, egy kézmozdulat: 


— Hol is lakol te, Misi fiam? — be sem fejezte, máris kitört belőle a 
megkönnyebbülés sóhaja. 

Aznap este Misi nem maradt a villában, távozása előtt a lelkére kötötte a 
rémült Nellinek, hogy a földszinten aludjon. Azzal váltak el, hogy másnap 
Mis1 visszatér a villába ebéd után, s együtt kocsiznak a reptérre, addig Nelli 
összeszedi, és becsomagolja a lopott holmit, Misi pedig megfelelő 
rejtekhely után néz. 

Mi legyen, hol legyen az a rejtekhely? A büdös kórságát! Egy történet 
emléke merült föl, a pacák a feldarabolt női hullát beadta a vasúti 
csomagmegőrzőbe. Krimi volt vagy újsághír? — nem tudta. Annyi bizonyos, 
hogy a trükköt nem volt könnyű kitalálni, őrzött valami homályos emléket 
egy elhagyott kőbányáról, elég lenne félretolni egy kisebbfajta sziklát, 
lyukat ásni alája, aztán visszahengergetni, hogy a lopott cuccot örökre 
eltemesse. Másnap becserkészte kőbánya után a budai hegyeket, de 
egyetlen olyan zugra sem akadt, amely a céljainak megfelelt volna. 

Mi lenne? — állt meg egy tölgyfa alatt, ha ajándékba küldené Nagy 
Jánosnak Tápióbicskére. Olyan magyar falu nincsen, ahol Nagy János ne 
volna tömegével. Épp ez a baj, megindulna a nyomozás, hogy ki a címzett, 
aminek az eldöntéséhez természetesen a küldő személye 15 szükséges. 
Feladóvevény, címzés — nyom tehát akadna. Az ötlet semmit sem ér. 

A tisztás, ahova néhány perccel ezután ért, alkalmasnak látszott arra, 
hogy a közepén az egész vackot elégesse. De mit mond, ha valaki arra 
vetődik? Különben is, egy réztál nem ég el! Ez se Jó! 

Leült egy erdei padra, s cigaretta mellett még egyszer sorra vette a 
lehetőségeket. Mégiscsak a Duna a legbiztonságosabb. Vásárol egy 
bőröndöt valamelyik nagy áruházban, ahol annyi ember megfordul, hogy az 
arcokat bajos megjegyezni, mindent bele a kofferba, nehezékül vasat vagy 
köveket, átkötözni jó vastag kenderkötéllel, zutty, és örökre elnyeli a víz. 
Ezzel vége! 

A teraszon ebédeltek, a fehér-piros csíkos ernyő alatt. Mielőtt a két fiatal 
beszállott a kocsiba, Padosné kritikusan szemügyre vette MisIt. 
Megállapította, hogy rég nem volt borbélynál: 

— Ezen már nem lehet segíteni, csak arra figyelmeztetlek, hogy mielőtt 
elébe mentek az én drága Jánosomnak, húzd végig a fésűt a hajadban. Ő 
kopasz, s ezért kétszeresen kényes a borzasságra. 

Csakugyan kopasz volt, mégpedig a zilált kopaszok fajtájából; nem 
nyíratta le a koponyáját; hogyha kopasz, akkor legyen kopasz, hanem ahol 


nőtt, meghagyta hosszan a haját, s nem fésülte a tarlott részre, hogy 
csupaszságát eltakarja, mert ezt viszont méltóságán alulinak tartotta, 
kopaszságát tehát borzassággal egyesítette. Egyébként ösztövér, magas férfi 
volt, Nelli tőle örökölte testi felépítését; modorát fanyar udvarlasság 
jellemezte s valami eleganciaszerű tartózkodás. 

Mikor a gépről leszállt, nem viselt szemüveget, a vámosoktól viszont 
szemüveggel jött ki. Nelli elébe szaladt, megcsókolta. Egy másodpercig 
átölelve tartották egymást, abból, ahogy a férfi savanyú vonásai elváltoztak, 
Misi megértette, hogy a lányát nagyon szereti. 

— Apu, bemutatom a vőlegényem. 

Pados a kezét nyújtotta: 

— Örvendek. — Misi megmerevedett, mialatt a hosszú, vallató pillantás 
tetőtől talpig úgyszólván végigtapogatta. Felkészült rá, hogy most kérdések 
Jönnek, egyik a másik után keresztben, s a lopott holmi jutott eszébe, amit 
neki kell eltüntetnie. Azonnal felmérte, hogy különösebb rokonszenvet nem 
keltett leendő apósában. 

Visszafelé ezen rágódott. Az élet rettenetes értelmetlenségei: — ők ketten 
természetesen szövetségesek, mert közös az érdekük, a céljuk. Mi a 
szentségnek vonakodik hát ez az ember? 

Azok ketten elöl ültek a kocsiban, ő hátul, egyedül, számkivetve, rossz 
érzését csak fokozta halk, nagyon bensőséges beszélgetésük. Valójában nem 
beszélgettek, hanem hol egyik, hol másik mondott vagy kérdett valamit. 
Teljesen valószínűtlennek látta, hogy apa és lánya között annyira 
meglazulhassanak a szálak, hogy Nelliből neki is jusson, mint ahogy hiába 
hajolna most kettejük közé, s mondana valamit, csak otrombaságot követne 
el. Mi sem állott távolabb tőle, mint a visszavonulás gondolata: — mindent 
ezért a tettért. Igen, csakhogy idegenszerű volt a közeg, amiben mozognia 
kellett. Sötétben sakkozni. Láthatatlan táblán? 

Mikor megérkeztek, el akart búcsúzni, azzal a megokolással, hogy nem 
szívesen zavarná a családi kört. De Pados visszatartotta, ezúttal 
barátságosan. Mialatt megfürdött, átöltözött, ők a teraszon várták, hogy 
együtt teázhassanak. 

— Ugye, Mis1 fiam, szereted a teát? 

Az igenlő válaszra megjegyezte, hogy nem igazi angol az, aki a teát nem 
szerett. 

Csendben itták meg a teát, enyhén feszült légkörben, mindannyian 
tudták, hogy a következő lépés az apát illeti, s a várakozás Padosné 


kivételével mindenkibe belefojtotta a szót. Az asztalt 15 ő bontotta meg, 
borzongva húzta magára a sálját. A levegő csakugyan hűvös volt. — 
Meghívhatlak egy drinkre? — kérdezte Pados. 

— Köszönöm, elfogadom -— felelt Mis1. 

— Én most kivételesen egy száraz Martinit szeretnék — a férj félig 
megrovó, félig csodálkozó pillantást vetett a feleségére, az csak akkor 
értette meg a jelentését, mikor férje betessékelte Misit a dolgozószobájába. 

Hogy, hogy nem, ebben a szobában Misi még nem járt, s ez növelte a 
bizonytalanságát. Bárszekrény Itt 15 volt, bő választékkal. 

— Whiskyt? — kérdezte háttal a fiatalembernek, s az igenlő válasz után 
töltött. Két pohár a kezében felemelkedett. Koccintás, ivás, majd Pados 
bekerült hatalmas íróasztala mögé, Misinek az előtte álló széken mutatott 
helyet. A beállítás egy kihallgatásé, a hang 15 hasonló. Rövid bevezetés 
Után, amelyben arról beszélt, hogy Nelli az egyetlen lánya, s neki, az 
apának kötelességei vannak, megkezdődött a kérdezés: 

— Hogy képzeled ezt? Misi megvonta a vállát: 

— Mint mindenki más. 

— Hol ismerkedtél meg a lányommal? 

— A kórházban. Az egyik nővér révén ismerkedtem meg a nagyságos 
asszonnyal, teljesen véletlenül. Nellinek a nagyságos asszony mutatott be. 

— A nővér a barátnőd volt? 


— A barátnőm. De már nem az. 

— Állásod van? 

— Nincs — rázta meg a fejét Misi —, de keresetem az van. Két ember 
részére 1s elég. Persze, nem ezen a szinten. 

— Lakás? 

— Albérlet. 

— És szívesen beköltöznél ide? 

— Hát persze! — nevetett Misi. — Ki az, aki nem költözne be egy ilyen 
villába szívesen? 

— Úgy terveztétek ... 

— Semmit sem terveztünk, erről egyáltalán nem beszéltünk. És különben 
1s, előbb szerettem meg Nellit, és aztán tudtam meg, hogy itt lakik. 

Pattogtak, peregtek a kérdések, egyik-másik visszatért, Misi feje zúgott, 
egyre erősödött benne a benyomás, hogy a szénája rosszul áll, de eszébe 
ötlött az 15, hogy Nelli szénája még rosszabbul áll, s hogy ha neki ez a nagy 
esély, Nellinek meg nincsen választása. 

— Sürgős a házasság? 

— Egyikünknek sem az. 

Ez a válasz megenyhítette a vallatót, ridegsége feloldódott. Felállott, 
megint töltött: 

— Igyál — mondta -—, rászolgáltál. 

Baráti gesztusként, de olyan gesztusként, amelyik nem kötelez, 
megérintette Misi vállát: 

— Szeretném látni néhány munkádat. Mi ennek a módja? 

Misi felajánlotta, hogy elhozza a vázlatfüzetét s a fotókat a megvalósult 
tervekről, hivatkozott tanáraira, eszébe jutottak az Anti révén kapott 
nagyobb megbízatások, bediktálta a címeket, azzal, hogy látni egyelőre még 
semmit sem lehet. Pados az ajtóig kísérte, és kérdő tekintetére, biztatta: 

— Menj, csak menj, látogasd meg Nellit. 

Verejtékes homlokát törülgetve indult a belső lépcső felé, két-három 
lépés után érte utol a suttogás. A hang irányába fordult, Padosné integetett, 
hogy menjen hozzá, az ajtófához támaszkodott, félig a függöny mögé bújt, 
mint egy merénylő, aki el akarja kerülni, hogy idő előtt felfedezzék. 

— Bízik bennem, vagy nem bízik bennem? -— kérdezte halkan, 
titokzatosan. 

Mivel nem értette pontosan, hogy a kérdés mire céloz, a saját élményéről 
beszélt: 


— Kikérdezett, mint egy rablógyilkost. Padosné összecsapta a két 
tenyerét: 

— Ezt tette velem! Huszonöt év után ... 

— Azért jóban váltunk el, ő maga küldött, hogy látogassam meg Nellit. 

— Ha nem volna Nellt... — a mondat másik fele bennerekedt, lanyha 
kézmozdulattal biztatta a fiatalembert, hogy csak menjen. 

Odafent a szobájában, Nelli kibontott hajjal ült, szemben a tükörrel, 
előtte a toalettasztalon fésük, csatok, kefék, festékek. Tündöklő arccal 
fordult hátra: 

— Nem képzeled, Misi, mi mindent lehet ezzel a hajjal csinálni! Ezt! 
lófarkas frizura. — Aztán a feje tetejére csavarta a lófarkat: — ezt! — 
Leoldotta a szalagot, kétoldalról a nyakára fonta a haját, olyanformán, 
mintha sálat kötne: — és ezt! 

— Állati szép. 

— Nem 15 tetszik? 

— Dehogynem. 

— Apu miatt vagy ideges? Ne törődj vele, mindig úgy van, ahogy én 
akarom. Inkább nézd, hogy milyen szép vagyok Loreleynak. 

Megszólalt a telefon. Három csengetés, csend, utána újabb csengetés. 

— Ez ő — szólalt meg a lány halkan, kezéből kicsúszott a fésű. Egy 
rabszolga megadásával nyúlt a készülék után. Misi megelőzte. Hallózására 
nem érkezett válasz, de az összeköttetés nem szünt meg, világosan hallotta 
a hívó fél lélegzését. 

— Gyere — mondta ökölbe szorult kézzel —, gyere, úgyis tartozol egy 
második menettel. 

Csend. Most már a lélegzését sem hallotta, már-már azt hitte, hogy amaz 
letette a kagylót, s nincs más hátra, mint hogy ő 15 letegye, ekkor azonban 
megszólalt egy mély, rekedtes hang: 

— Meglesz a második menet. — Majd a kattanás. 

Az indulat feldobta ültéből: 

— Pacallá verem a mocskos disznó pofáját! Ha még egyszer elkapom, az 
Isten irgalmazzon nekt. 

— És hol a cucc? — fordult a lányhoz, aki lehorgadt fejjel, leesett vállal ült, 
s maga elé révedt, kibontott haja eltakarta az arcát, mint egy függöny. 

— Miféle cucc? 

— A lopott cucc. Most már tudom, hogy tüntetem el. 


Nelli védekező mozdulatából megértette, hogy a holmit nem szedte 
össze, fulladozott mérgében: 

— Az istenit a hülye fejednek, hát semmit sem veszel komolyan? Nem 
érted, hogy a trógerod bármikor lebukhat, s akkor te 15 mehetsz a sitre? A 
kurva szentségét! 

Feléje lépett, a lány rémülten hátrált, kezét védekezően nyújtotta maga 
elé: 

— Meg ne üss! Meg ne üss! 

— Dehogy ütlek, eszembe sincs, hogy megüsselek ... Csak feldühített, 
hogy a szőrzeteddel szórakozol, s közben megfeledkezel arról, ami a 
legfontosabb. 

Gyors, gyakorlott mozdulatokkal Nelli rendbe szedte a haját, tettre 
készen nézett körül a szobában, aztán dobálni kezdte az idegen tárgyakat a 
rekamiéra. 

— Ez mind szajré? — hitetlenkedett Mist. 

Nyilvánvaló volt, hogy a nagy bőröndre való holmit feltűnés nélkül nem 
vihetne el a villából, az elszállítást részletekben kell megoldania. Aznap teli 
aktatáskával ment haza albérleti szobájába. Másnap megvette a bőröndöt, a 
város másik végén, egy áruházban, a legforgalmasabb időben. Az Ecserin 
régimódi mérleget szerzett be, csak a súlyokat tartotta meg nehezéknek, a 
mérleget egy kuka mellé tette az aszfaltra. 

Időközben Pados megenyhült iránta, amiben a döntő része Nellinek volt, 
de hozzájárult a hangulatváltozáshoz Misi művészi jó híre is. Hajdani 
tanárai, akiktől Pados felvilágosítást kért, a szakértők, akiknek megmutatta 
a munkáit, mind jó véleménnyel voltak felőle. A kedvező véleményt ő 
maga 1s osztotta, amit látott Misitől, tetszett neki. Megnyugodott, hogy a 
lánya — ha nem 15 úgy megy férjhez, mint szerette volna — nem kerül 
méltatlan kezekbe. Beleegyezett hát, hogy a fiatalok megtartsák a kézfogót, 
szük családi körben, ez a gyakorlatban azt jelentette, hogy a villában, Misi 
szülei nélkül. Ünnepi ebéd pezsgővel, sok-sok virággal, Nelli fehér 
ruhában, Mis1 sötétben. Misi a tányérja alatt levelet talált. Kérdőn pillantott 
föl. 

— Nyisd csak ki — biztatta a leendő após. 

Állami megbízatás volt egy leánykollégium belső berendezésének 
megtervezésére. 

— Istenem — fakadt ki belőle a hála —, végre olyasmit csinálhatok, amihez 
kedvem van. Köszönöm. Nagyon köszönöm. 


Egy látnoki tekintet a mennyezeten át az emeleti lakásba, ahol már 
megkezdődtek a kőművesi munkák, hogy a vendégszobákat műteremmé 
alakítsák át: 

— Misike tehetsége kivirágzik — mondta Padosné. 

Estefelé indult haza, kissé kapatosan, kitűnő hangulatban. Eddig az 
bántotta, hogy ő, aki soha életében ingyen semmit nem kapott, betolakszik a 
jólétbe, jogtalanul, érdem nélkül, csellel, tisztességtelenül. A győztesen 
befejezett verekedés csökkentette lelkifurdalását. Az alapjában ocsmány 
helyzetet megszépítette a tény, hogy olyanformán nyeri el Nelli kezét, mint 
a sárkányölő vitéz a királykisasszonyt. Az apa és a hivatalos megbízók 
kettős elismerésével minden aggálya szertefoszlott. Most már minden 
rendben van, ami ezután történik, a kettejük dolga, az övé meg a Nellié. El 
kell tüntetnie a lopott holmit, aztán szabad az út. 

Jó előre kiszemelte a helyet, természetesen Újpesten, ahol ismerős volt a 
tereppel. Az út egy részét villamoson tette meg, nem tűnt föl, mások 1s 
utaztak kofferral, csomaggal, cuccos táskával, elvegyült közöttük. A 
villamoson még hagyján, de miután leszállott, s gyalog folytatta útját, hogy 
a Dunát a felső rakparthoz vezető sikátorokon át közelítse meg, úgy érezte, 
mintha kirakatban volna. A nehéz koffer lehúzta a vállát, egyre gyorsította a 
lépést, hogy minél hamarabb túl legyen a feladaton. Ahogy befordult egyik 
sötét sikátorból a másikba, megtorpant, az istenit neki, egy egész banda, 
megannyi tanú, ha valami nem stimmel. Ha visszafordul, még rosszabb, 
továbbment. 

— A második menet! — hallott egy rekedtes hangot a háta mögött. A 
koffert eleresztette, körülnézett, hogy merre menekülhet a gyűrűből, az 
úttest felé próbált kitörni, akkor érte az ütés hátulról, egy másik a derekán, 
vesetájt. Ahogy megtántorodott, a harmadik ütés fülön találta, iszonyú 
dördüléssel. Arra még futotta az öntudatából, hogy mikor elvágódott, két 
karjával óvja az arcát a testére záporozó ütésektől és rúgásoktól. 

Egy kései hazatérő bukkant rá, értesítette a rendőrséget, hogy az úttesten 
eszméletlen férfi fekszik. Kórházba szállították. 

Ott látogatta meg harmadnap Sárika. A személyi igazolvány alapján őt 
hívták be mint hozzátartozót. Útba igazították, mégsem ismerte meg 
azonnal: — gipszbe rakott fél lába az ágy alsó támlájára rögzítve, fél karja, 
ugyancsak gipszben, felpolcolva, fején turbánszerű kötés. Véres ínnyel, 
dagadt szájjal, foghíjasan, Misi mosolygott, megjegyezte, hogy nem minden 
úgy történt, ahogy szerette volna, de nem hagyja annyiban. 


Mikor Sárika búcsúzott, megkérdezte: 
— Jól megvagytok a porszívóval? 


Vége 

Előkészületben: 


fáltozatok begedáre 
dessa fél vállról 
Csendes rév a háztetőn 
A lóvátett sárkány 


